ཁ་བརྡ། | ༼ཨ་མདོ་བས་བ་ལ་ཝར་འབོད་པ་ལ་གནོད་བྱེད་ཆེན་པོ་གཉིས༽\nསྤྱིར་བཏང་ “བ་ཡིག”ལ་ཝར་འབོད་པའི་གནས་སྐབས་ཡོད་དེ། ངག་སྒྲོན་རྩ་བ་ལས། བདེ་འོ་ལ་སོགས་རྫོགས་ཚིག་ལ། །འོ་ཉིད་སྤྱི་བོ་ལ་སོགས་པའི། །མིང་ལ་བ་ཕྱེད་ཝ་ཉིད་དོ། །ཞེས་གསུངས་པ་ལྟར། སྤྱི་བོ་དང་དགའ་བོ་ལ་སོགས་པའི་མིང་གི་ཆ་ལ་བ་ཕྱེད་མའི་ཝ་ཉིད་ཐོབ་པ་ནི་ཁོ་བོ་ཅག་གིས་ཀྱང་འདོད་ལ། མ་ཟད་ཝ་ཡིག་ལ་“མེད་ཀྱང་རུང་བའི་ཡི་གེ་གཅིག”ཅེས་བརྗོད་པས་ཀྱང་གོ་ནུས་སོ། །འོན་ཀྱང་ཨ་མདོ་བས་ནི་“བ”ལ་རྣམ་པ་ཐམས་ཅད་དུ་ “ཝར”འབོད་དགོས་པར་འདོད་པ་ནི་ཤིན་ཏུ་ནོར་ཞིང་གནོད་བྱེད་ཀྱང་ཆེན་པོ་གཉིས་ཡོད་དེ།\nགནོད་བྱེད་དང་པོ་ནི། དེ་ནི་ཡི་གེའི་སྐྱེ་གནས་དང་ཡོངས་སུ་འགལ་བ་ཡིན་ཏེ། པ་སྡེ་ཡོངས་རྫོགས་སྐྱེ་གནས་“མཆུ”དང་། “བྱེད་པ”མཆུ་སྦྱར་ཞིང་བཙུམ་པ་ལས་འབྱུང་བར་བཤད་ཅིང་འདོད་དགོས་པས། མཆུ་སྦྱར་ཞིང་བཙུམ་ནས་“ཝ”སྒྲ་ཐོན་ཐུབ་ན་ཕོ་ཁྱོ་ག་ཡིན། པ་ནས་མའི་བར་གྱི་ཡི་གེ་ཐམས་ཅད་སྒྲ་དམ་ལྷོད་ཀྱི་ཁྱད་པར་ཙམ་ལས་ཐམས་ཅད་སྐྱེ་གནས་དང་བྱེད་པ་མཚུངས་པས། གལ་ཏེ་བ་ཡིག་ལ་ཝར་འབོད་ན། པ་ཡིག་སོགས་གཞན་ལའང་ཝར་འབོད་དགོས་པར་འགྱུར་ཏེ། རྒྱུ་ཚོགས་ཚང་བའི་ཕྱིར་རོ། །དེས་ན་དོན་དངོས་ལ་ “ཝ”ནི་བ་ཡིག་དང་མི་འདྲ་བར་མཆུ་ཅུང་ཟད་རུབ་ཙམ་བྱས་ཏེ་མགྲིན་པའི་ཁོང་ནས་སྐྱེས་པའི་ཕྱིར་རོ། །ཨ་མདོ་བས་བསྒྲིགས་པའི་གསེར་ཏོག་སུམ་རྟགས་ཀྱི་ཡི་གེའི་སྐྱེ་གནས་སོགས་ཀྱི་དཔེ་རིས་དང་། དེའི་རྗེས་འབྲང་གི་དག་ཡིག་གསར་བསྒྲིགས་སོགས་སུའང་ཡི་གེ་སྐྱེ་གནས་བཤད་པ་ན་གོང་དང་འདྲ་བར་བཤད་ཅིང་། འཐད་ལྡན་དུ་བྱེད་དགོས་པས་སོ། །\nགནོད་བྱེད་གཉིས་པ་ནི། གཞན་ཡང་སློབ་དཔོན་ཐོན་མིས་རྒྱ་གར་གྱི་ཡི་གེའི་པ་སྡེ་ प फ ब भ म (པ་ཕ་བ་བྷ་མ།) རྣམས་ལས་མཐུག་པོའི་ཡི་གེ་བྷ་ཡིག་ “भ”དོར་ནས་གཞན་རྣམས་སོར་བཞག་བྱས་པ་ཡོངས་གྲགས་ཡིན་ཞིང་། དེ་ལྟར་དུ་ཁས་ཀྱང་བླངས་དགོས་ལ། དེ་ལྟར་ན་རྒྱ་གར་གྱི་ཡི་གེ་“ब”ཡིག་གི་དོད་ནི་བོད་ཡིག་གི་“བ”ཡིན་ལ། གལ་ཏེ་དེ་ལ་“བ”“ba”ཞེས་མི་འབོད་པར་“ཝ””va”ཞེས་འབོད་པ་ཡིན་ན། ནོར་བ་ཤིན་ཏུ་གསལ་ལ། མ་ཟད་རྒྱ་གར་གྱི་བ་ཡིག་སོར་བཞག་ཏུ་ཁས་བླངས་པ་དང་ཡང་ཡོངས་སུ་འགལ་ལོ། །དེ་ལྟར་ན་ངེད་ཅག་བོད་པར་རྒྱ་གར་གྱི་ཡི་གེ་ “ब”་ཡིག་གི་དོད་མེད་པར་ཁས་བླང་དགོས་པར་ཡང་འགྱུར་རོ། །\nball ལ་“ ཝོལ”དང་།\nbollywood ལ་“ཝོ་ལི་འུཊི”སོགས་ཤིན་ཏུ་མཚར་བ་དག་སྨྲ་དགོས་པར་འགྱུར་རོ། །\nཨ་མདོ་བའི་མཁས་པ་མང་པོ་ཞིག་གིས་བ་ལ་ཝར་འབོད་པ་ནི་བརྗོད་པ་ཡང་དག་པ་ཡིན་ཚུལ་ཨུ་ཚུགས་མཐར་སྐྱེལ་གནང་ཞིང་། དེའི་རྒྱུ་མཚན་ལ། རྟགས་འཇུག་རྩ་བར། ཝ་ནི་བ་དང་སྦྱར་བར་བྱ། །ཞེས་པའི་ཚིག་འདི་ལ་ཁུངས་བཅོལ་བར་མཛད་མོད། རྩ་ཚིག་དེས་ནི་བ་ལ་ཝར་འབོད་དགོས་པའི་རྒྱུ་མཚན་ཅི་ཡང་བསྟན་མེད་དོ། །དེས་ནི། ཝ་ཡིག་འདི་ཕོ་མོ་མ་ནིང་སོགས་གང་གི་ཁོངས་སུ་གཏོགས་ཤེ་ན། དེ་ནི་གོང་དུ་བཤད་པའི་བ་ཡིག་དང་མཚུངས་པར་མོ་ཡིག་གི་ཁོངས་སུ་བསྡུ་བར་བྱའོ་ཞེས་པའི་དོན་ཙམ་བསྟན་པ་ཡིན་ཏེ། སི་ཏུ་འགྲེལ་ཆེན་ལས། ཕོ་ཡི་ཡི་གེ་འབའ་ཞིག་ལ། །སྡེ་པ་ཕྱེད་དང་བརྒྱད་གནས་པའང་། །སྡེ་ཚན་ལྔ་རུ་དྲིལ་བྱས་ནས། །ཕོ་དང་མ་ནིང་མོ་དང་ནི། །ཤིན་ཏུ་མོ་དང་བཞི་བཞི་རུ། །སྡེ་པ་བཞི་པ་ཡན་ཆད་དབྱེ། །ལྷག་མ་བཅུ་བཞི་གནས་པ་ལ། །ཙ་སོགས་གསུམ་ནི་ཅ་སོགས་སྦྱར། །ཝ་ནི་བ་དང་སྦྱར་བར་བྱ། །ལྷག་མ་དྲུག་ནི་མོ་རུ་སྦྱར། །ར་ལ་ཧ་ནི་མོ་གཤམ་སྟེ། །ཨ་ནི་མཚན་མེད་ཅེས་ཀྱང་བྱ། །ཞེས་སོགས་ནས། དེའང་སྡེ་པ་བཞི་པོ་རྣམས་ཀྱི་དང་པོ་ཀ་ཅ་ཏ་པ་རྣམས་ཕོ་དང་། གཉིས་པ་ཁ་ཆ་ཐ་ཕ་རྣམས་མ་ནིང་དང་། གསུམ་པ་ག་ཇ་ད་བ་རྣམས་མོ་དང་། བཞི་པ་ང་ཉ་ན་མ་རྣམས་ཤིན་ཏུ་མོར་དབྱེ་བར་བྱའོ། །དེར་མ་ཕྱེ་བའི་ལྷག་མ་ཙ་སྡེ་ཕྱེ་ན་ཡི་གེ་བཅུ་བཞིར་གནས་པ་ལ། ཙ་ལ་སོགས་པ་སྟེ་ཙ་ཚ་ཛ་གསུམ་ནི་རིམ་བཞིན་སྔར་བསྟན་པའི་ཅ་ལ་སོགས་པ་གསུམ་དང་སྦྱར་བར་བྱ་སྟེ། ཙ་ཕོ་ཚ་མ་ནིང་ཛ་མོར་ཤེས་པར་བྱའོ། །དེ་བཞིན་དུ་ཝ་ནི་བ་དང་སྦྱར་བས་མོ་དང་། ལྷག་མ་ཞ་ཟ་འ་ཡ་ཤ་ས་དྲུག་ཀྱང་མོའི་ཡི་གེར་སྦྱར་བར་བྱའོ། །ཞེས་གསུངས་སོ། །\nམདོར་བསྡུས་ན། ཨ་མདོ་བས་བ་ཡིག་ཡོད་ཚད་ལ་ཝར་འབོད་པའི་ཁུངས་གང་ཡིན་དང་། འབོད་དགོས་པའི་རིགས་པའི་སྒྲུབ་བྱེད་རྣོ་ཞིང་ངར་བ་ཞིག་ཅིས་ཀྱང་གནང་སྐྱོང་ཡོང་བར་ཞུ་ཞེས་རེ་སྐུལ་ཞུའོ།། །།\n2010 Jun 10, in རྩོམ་རིག |\n“ ༼ཨ་མདོ་བས་བ་ལ་ཝར་འབོད་པ་ལ་གནོད་བྱེད་ཆེན་པོ་གཉིས༽ ”སྐོར་ལ་མཆན་ 90 འདུག\n#1 གཡུ.དུག་སྦྲང ་ལགས་ཀྱིས་སྤེལ་དོན།:\n#2 མེ་ཏོག་དཀར་པོ། ་ལགས་ཀྱིས་སྤེལ་དོན།:\nJune 10th, 2010 at 10:41 am\nའདི་འདྲའི་རིགས་ཀྱི་རྩོད་རྙོགས་རིགས་མདོ་དབུས་ཁམས་གསུམ་གྱི་མཁས་པ་དང་། ཁུངས་སོ་སོ་རང་གི་སྒྲ་གདངས་གཙང་མ་ཡོད་མཁན་ཁག་ཅིག་འཛོམ་ཏེ་ཀ་ཁ་ག་ང་ནས་འགོ་བཙུག་ནས་སྒྲ་གདངས་ཀྱི་ཁྱད་པར་ལྟ་རྒྱུ་མང་པོ་ཡོད། ཡི་གེའི་ལམ་ནས་ཁ་གསལ་ཡོང་ཁག་པོ་རེད།\nསྩ་ཡིག་གི་གསང་བ་ཞེས་པར་ཧོར་གཙང་འཇིགས་མེད་ཀྱིས་ཨ་རིའི་ཉི་ཡོག་ལྟ་བུ་ཞིག་བྲིས་འདུག་དྲན། ང་ལྟར་ན་ནིའུ་ཡོག་བྲིས་ན་ new york འདིའི་སྒྲ་གདངས་ཐག་ཉེ་ཤོས་སུ་མཐོང། འདི་དཔེ་མཚོན་ཡིན་ཏེ་ཨ་མདོ་བས་ཉི་ཡོག་འདི་་་་new york དང་སྒྲ་གདངས་ཉེ་བ་ཡོང་གི་ཡོད་ཚོད་རེད།\n#3 དགེ་འདུན་རབ་གསལ་ ་ལགས་ཀྱིས་སྤེལ་དོན།:\nJune 10th, 2010 at 10:47 am\nཉི་མ་མ་འཁྱོལ་བའི་ལས་ཀ་ཞིག་དང་མཚུངས་འདུག འོ་ན་རྡོ་རྗེ་ལ་ལེགས་སྦྱར་སྐད་དུ་ཅི་ཟེར། རྗེ་ཙོང་ཁ་པ་ཆེན་པོས་ ཁྱོད་ལྟར་གསལ་བྱེད་བཀླགས་པའི་རྒྱུ་མཚན་གང་ན་ཡོད། འདི་འདྲའི་ཧམ་བཤད་ཆེན་པོ། དཔེ་རེད།\n#4 Gedun ་ལགས་ཀྱིས་སྤེལ་དོན།:\nJune 10th, 2010 at 10:57 am\nཨ་མདོའི་སྐད་དུ་ ཝ་དང་བ་གཉིས་ཀྱི་གདངས་མི་འདྲ་བ་རེད། དེ་ཡང་གསལ་བཤད་ཙམ་ཡིན། དབྱིན་སྐད་ལ་ལུང་པ་དག་ན་དབྱངས་ཀྱི་སྒྲ་མི་མཐུན་པ་ག་ཚོད་འདུག དེ་དག་ཀྱང་ཕན་ཚུན་ལ་གནོད་བྱེད་དུ་འགྲོའམ། ཁྱད་མཚར།\n#5 མེ་ཏོག་དཀར་པོ། ་ལགས་ཀྱིས་སྤེལ་དོན།:\nJune 10th, 2010 at 11:06 am\nངས་གོང་དུ་ཞུས་མ་ཐག་ཡིན། ང་ཚོས་དངོས་སུ་སྒྲ་གདངས་ཉན་ནས་མ་གཏོགས་ཡི་གེའི་ལམ་ནས་དཀའ་གནད་གྲོལ་དཀའ། ཨ་མདོ་བས་ཨུུ་བཙུག་མཐའ་ལ་སྐྱེལ་ནས་ཁྱད་པར་ཡོད་པར་བཤད་པའི་རིགས་ལ་ངས་རིག་པ་འགྲིམ་ཉན་ནའང་ཁྱད་པར་ཏིལ་ཙམ་ཕྱེ་རྒྱུ་མེད་པ་དེ་འདྲ་མང་པོ་བྱུང་མྱོང་།\n#6 རྨ་ཆུའི་རླབས་སྒྲ་ ་ལགས་ཀྱིས་སྤེལ་དོན།:\nJune 10th, 2010 at 11:22 am\nསྤོང་པ་བསམ་གཏན་གྱི་མཉམ་ལེན་གྱིས་དྲི་ཙམ་ཡང་མི་ལྡན་པར་ང་རྒྱལ་དང་ཕྲག་དོག་གིས་རྒྱུད་གང་བའི་ཕྱིར། ཚད་ལྡན་གྱིས་མི་བུ་ཞིག་མ་ཡིན་ཏེ། ཆོས་དང་རིག་གཞུང་སྲོལ་རྒྱུན་དང་གོམས་གཅེས་དགོན་པ་དང་ཕ་གཞིས་སོགས་གཞན་གྱིས་བཙན་འཕྲོག་དང་བཙན་གནོན་བྱས་དེ་ཤིན་ཏུ་ཉག་ཕྲང་དུ་གྱལ་བའི་རང་མི་རིག་འདི་ལ་ཕན་པའི་བྱ་བ་སྣ་གཅིག་ཀྱང་མི་སྒྲུབ་པར་ཆོས་ལུགས་ཕྱོགས་འཐེན་\n#7 རྨ་ཆུའི་རླབས་སྒྲ་ ་ལགས་ཀྱིས་སྤེལ་དོན།:\n#8 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nཨ་ཡ་མཚན། ནམ་རྒྱུན་བ་ལ་ཝ་འབོད་དགོས་རེད་ཅེས་ཨུ་ཚུགས་མཐར་སྐྱེལ་བྱེད། དེ་རིང་ངས་དེ་ལ་གནོད་བྱེད་གཏོང་དུས་ཚང་མ་ཕྱིར་ཤིག་རྒྱག་པ་དེ་ཅི་རེད།\nསྤྱིར་བཏང་ཀློག་སྟངས་འདི་ཨ་མདོ་བ་གཅིག་པུའི་ཀློག་ཚུལ་མ་རེད། མདོ་སྟོད་ཀྱི་ལུང་པ་འགའ་ཞིག་ལའང་ཤུགས་ཆེན་པོ་ཡོད་རེད། ང་ལ་སེ་རར་དགེ་ཕྲུག་འགའ་ཤས་ཡོད། ཁོང་ཅག་གིས་འབོད་སྟངས་དེ་རང་བྱེད་ཀྱི་རེད།\nའོ་ན་བ་ལ་ཝ་འབོད་ཀྱི་མེད་ན། བོད་ལ་ཝོད། བ་ཕྱུགས་ལ་ཝ་ཕྱུགས་སོགས་ཀློག་པར་མི་བྱེད་དམ།\n#9 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nJune 10th, 2010 at 12:05 pm\nཐོག་མར་སྐྱེ་གནས་“མཆུ”དང་། “བྱེད་པ”མཆུ་སྦྱར་ཞིང་བཙུམ་ནས་ཡོངས་གྲགས་ལྟར་”པ”ཞེས་ཀློག་པར་བྱོས་ལ། དེ་ནས་མཆུ་དང་བྱེད་པ་དེ་ག་རང་འཇགས་བཞག་ནས། “བ”ཞེས་ཀློག་དང་དེ་ནས་ཤེས་པར་འགྱུར་རོ། །\nགོང་དུ་བཤད་པ་ལྟར། “པ”དང་”བ”ལ་ཕོ་མོའི་ཁྱད་པར་གྱིས་སྒྲ་གདངས་དམ་ལྷོད་ཀྱི་ཁྱད་པར་ཙམ་ལས། སྒྲ་དབྱུང་ཚུལ་ལ་ཁྱད་པར་གཞན་ཅི་ཡང་མེད་དོ། །\n#10 དགེ་འདུན་རབ་གསལ་ ་ལགས་ཀྱིས་སྤེལ་དོན།:\nངས་ རྩོམ་འདི་དུས་བབ་ན་ཡོད་པ་མ་ཤེས་པར་མཆན་དེ་ཚོ་བྲིས་པ་ཡིན། དུས་བབ་ལ་ལན་གསལ་ཐག་ཆོད་འདུག དེ་བས་ཚིག་མང་དུ་མི་སྤྲོ། ཨ་མདོ་བས་ བ་ཡིག་འདི་ དབུས་པའི་སྐད་ཀྱི་ཝ་ཡིག་དང་སྒྲ་ཉེ་སེ་བ་ཞིག་ཀློག་པ་དངོས་གནས་རེད། འོན་ཀྱང་ ཨ་མདོ་བའི་སྐད་དུ་ ཝ་དང་བ་གཉིས་སྒྲ་ཁྱོན་ནས་མི་འདྲ་བ་དེ་སྒོམ་སྡེས་ཤེས་མི་འདུག དེ་ལས་ངོ་མ་བཤད་ན། ཀ་དང་ག ཅ་དང་ཇ། ཏ་དང་ད། པ་དང་བ། ཙ་དང་ཛ་བཅས་ལ་དབུས་སྐད་དུ་སྒྲ་གདངས་དྲག་ཞན་གསལ་ཐག་ཆོད་རེ་ཡོད་པ་དེ་ཚོ་དངོས་གནས་ཡག་ག་ལ་བསམས་བྱུང་། དེ་མིན་གོང་གི་སྐད་ཆ་དེ་ཚོ་ནི། དཔྱིད་ཉི་རིང་མོ་ཕུད་ཐབས་ཙམ་དུ་ཟད་དོ༎\n#11 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nJune 10th, 2010 at 12:20 pm\nད་གཞི་ནས་ཁྱེད་ཀྱིས་༼ཨ་མདོ་བས་བ་ཡིག་འདི་དབུས་པའི་སྐད་ཀྱི་ཝ་ཡིག་དང་སྒྲ་ཉེ་སེ་བ་ཞིག་ཀློག་པ་དངོས་གནས་རེད༽ཅེས་གསུངས་འདུག ང་ལ་དགོས་ཡ་རེད་ཡིན། ཁྱེད་ཅག་གིས་དེ་ལ་ཝ་ཡིག་དང་ཉེ་སེ་བ་ཞིག་ཅེས་སྨྲས་ཀྱང་། ང་ཚོ་རྣ་ཤེས་ལ་ཝ་སྒྲ་རང་གོ་གི་འདུག་གོ།\n#12 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nJune 10th, 2010 at 12:21 pm\n#13 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nJune 10th, 2010 at 12:40 pm\nབློ་གཟུ་བོར་གནས་པའི་སྒོ་ནས་ཁྱེད་ཅག་གིས་བ་སྒྲ་དབྱུང་ཚུལ་འདི་ལ་མནོ་བསམ་ལེགས་པོ་ཐོང་དང་། ཁྱེད་ཅིག་གིས་”བོད”ཅེས་བརྗོད་ཚེ། མཆུ་སྦྱར་ཞིང་བཙུམས་ནས་བརྗོད་ཀྱི་འདུག་གམ། རྟོག་དཔྱོད་ཞིབ་མོ་མཛོད་དང་། ཁྱེད་ཅག་གིས་བོད་ཅེས་བརྗོད་ཚེ། མཆུ་སྦྱར་ཞིང་བཙུམས་ནས་བརྗོད་ཀྱི་མ་རེད། དེ་མ་ཟད་ལྕེ་བེད་སྤྱོད་བྱེད་ཀྱི་རེད། དེ་ནོར་བ་རེད། བ་སྒྲ་འདོན་དུས་ལྕེ་ལ་བེད་སྤྱོད་ཧ་ལམ་ཡོད་མ་རེད། བ་ཡིག་གི་སྐྱེ་གནས་དང་། བྱེད་པ་ལ་ལྕེ་རྩ་བ་ནས་ཡོད་མ་རེད།\n༡ ཨ་མདོའི་སྐད་ལ་བ་དང་ཝ་གཉིས་ལ་ཁྱད་པར་ཆེན་པོ་ཡོད་པ་རེད། དེ་བས་ཨམ་སྐད་ལ་མཚོན་ན། བ་ཕྱེད་ཝ་རུ་ཀློག་ཟེར་ན་གད་མོ་ཤོར་ནས་རིལ་འགྲོ་བ་མ་གཏོགས་ཡོད་པ་མ་རེད།\n༢ བ་ཀློག་སྟངས་དག་མི་དག་གི་སྐོར་དེ། ཀློག་སྟངས་མི་དག་པ་ཙམ་ཡིན་ན། དེ་གཅིག་གྱུར་བྱེད་ཆོག་པ་ཞིག་རེད། ཡིན་ནའང་། དེ་ནི་ཀློག་སྟངས་ཙམ་མིན་པར་ཡུལ་ལུང་ཧྲིལ་བོའི་སྐད་ནང་རང་ཆས་སུ་ཡོད་པ་ཞིག་རེད། བ་མོ། བོད། བལ། བེའུ། བོར། བོང་ལི། བུང་བ། བང་རྒྱུག བུ་བུ་མོ། བག་མ། བེམ་པོ། བུམ་པ། བར་བ། བ་རིགས་སུ་གཏོགས་པ་ཐམས་ཅད་མགོ་འདོགས་འཕུལ་རྟེན་སོགས་མེད་སྐབས་ wa ཡི་སྒྲ་་རང་ཆས་ཡོད་པ་རེད། ལུང་པ་ཞིག་གི་སྐད་ལ་དག་མི་དག་ཅིག་བཤད་རྒྱུ་ཨེ་ཡོད་སྙམ།\nདེ་ནས་རབ་གསལ་གྱིས་གོང་དུ། རྡོ་རྗེ་ལ་ལེགས་སྦྱར་སྐད་དུ་ཅི་ཟེར་ཟེར་བའི་དྲི་བ་དེ་གནད་འགག་ཅན་ཞིག་རེད་ལ། ཝ་ར་ན་སིའི་མིང་ལ་བྰ་ར་ཎྰ་སི་ཟེར་ནས་སྔོན་མའི་འགྱུར་དེ་འདྲར་མཐོང་རྒྱུ་ཡོད་པ་དེ་ཚོ་གནད་འགག་ཆེན་པོ་ཞིག་རེད་སྙམ།\nསྐད་དང་པོར་བྱུང་བ་རེད། ཡི་གེ་དང་བརྡ་སྤྲོད། ཀློག་སྟངས་སོགས་རྗེས་སུ་བྱུང་བ་དེ་ཤེས་དགོས་པ་་གལ་ཆེན་པོ་རེད་ལ། རྒྱལ་ཁབ་ཀྱི་རྒྱལ་སས་མཚོན། དཔལ་འབྱོར། དམག་དོན། རིག་གཞུང་གིས་མཚོན་མི་རིགས་གཞན་དང་འབྲེལ་འདྲིས་དང་། འདྲེས་སྡོད་བྱེད་པའི་ས་ཆ། ཆོས་རིག་དར་རྒྱས་ཆེན་པོ་ཕྱིན་པའི་ས་ཆར་མཚོན་ན་སྐད་ལའང་འགྱུར་བ་ཆེན་པོ་ཞིག་འགྲོ་གི་ཡོད་པ་དེ་ཡོངས་ཁྱབ་ཀྱི་གནས་ཚུལ་ཞིག་རེད། ག་ཚོད་ཀྱིས་མཐའ་ཁུལ་དང་། ཁུག་ཀྱོག་ཡིན་ན་དེའི་ཚོད་ཀྱིས་སྐད་རྙིང་བ་ཡིན་པ་རེད། ག་ཚོད་ཀྱིས་སྐད་རྙིང་པ་ཡིན་ན་དེའི་ཚོད་ཀྱིས་ཞིབ་འཇུག་གི་རིན་ཐང་ལྡན་པ་རེད།\n#15 མེ་ཏོག་དཀར་པོ། ་ལགས་ཀྱིས་སྤེལ་དོན།:\n#16 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nJune 10th, 2010 at 12:56 pm\nདབྱིན་སྐད་དུ་བ་ཡིག་སྐྱེ་གནས་དེ་ལ་labial ཟེར། ཚིག་འདིའི་འགྲེལ་བཤད་ལ་གཟིགས་དང་། དེ་ནས་སྐྱེ་གནས་གང་ཡིན་གསལ་པོར་རྟོགས་པར་འགྱུར་རོ། །\n#17 ཚངས་དབྱངས། ་ལགས་ཀྱིས་སྤེལ་དོན།:\n“ཝ་དང་བ་”ཡི་སྒྲ་གདངས་དེ་རྙོག་འདྲ་ཆེན་པོ་མ་རེད། ང་ཚོ་དབུས་པ་ཚོས། མིང་ཚིག་དང་པོའི་”བ”་མ་གཏོགས་གཞན་”བ་”ཚང་མར་ཝ་འབོད་ཀྱི་ཡོད། བ་ཕྱུགས་དང་བོད་ལྟ་བུ་ལ་”བ”སྒྲ་ལས། དེ་མིན་ཚང་མ་ཝ་བོད་པ་ཡིན། དཔེར་ན། ཤྭ་བ། ཀྭ་བ། འཕྱུར་བ། རྒྱལ་བ། དམྱལ་བ། བཟའ་བ། མཐུང་བ། རྒྱོ་བ་ལྟ་བུ་རེད།\nཨ་མདོ་བ་ཚོས་”བ”་ལ་ཝ་འབོད་པ་འདི་ཕལ་ཚེར། མཆུ་བཅུས་སྟངས་ཤིག་གི་ཁྱད་པར་ཤོར་བ་མིན་ནམ། དེ་མིན་ཡི་གེ་མ་འཐོན་གོང་ནས་ཝ་སྒྲ་དེ་དར་བ་ཡིན་མིན་ཤེས་ཀྱི་མིན་འདུག\nབོད་ཀྱི་སྐད་དེ་ཐོན་མིས་བོད་ཡིག་གསར་བཟོ་མ་བྱས་གོང་ནས་དར་འཚར་ཡོད། དེ་ལྟར་ཡིན་ན། ཝ་སྔོན་ལ་དར་བ་དང་”བ་”སྒྲ་དེ་རྗེས་ལ་སྐད་གསར་བཅད་སྐབས་དར་བ་མིན་འགྲོ།\nསྒོམ་སྡེ་ལགས་ཀྱིས་དོ་སྣང་ཡག་པོ་གནང་ཚེ། ལྷ་སའི་ཁུལ་ལ་སྐད་མི་འདྲ་བ་མང་པོ་ཡོད། དཔེར་ན། གྲིབ་དང་ལྷ་སའི་སྒྲ་གདངས་མི་གཅིག་ལ། ཕན་པོ་དང་ལྷ་སའི་སྐད་ཡང་མི་འདྲ། དེ་བཞིན་ཆུ་ཤུལ་དང་སྟོད་ལུང་། རྒྱ་མ་དང་ཞོལ། རགས་དང་ལྟག་རྩེ། ལྷ་ཀླུ་དང་འཇང་ལྷ་བུ་ལུང་པ་མི་འདྲ་བར་སྐད་མི་འདྲ་བ་རེ་འདུག མང་པོ་ཞིག་ཐོན་མིས་བཏོན་པའི་སྒྲ་གདངས་འདོན་སྟངས་དང་འདྲ་གི་མིན་འདུག ཡུལ་སྐད་དེ་ཚོའི་ནང་”བའི་སྒྲ་དོད་ལ་”ཝ”མཇུག་པ་ཡང་འདུག\n#18 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nལེགས་སྦྱར་གྱི་“व”ལ“ཝ”དང་། “ब”ལ་“བ”ཞེས་ཅིའི་ཕྱིར་མ་བྲིས། ཅི་སྟེ་དེ་ལྟར་བྲིས་ཡོད་ན་ད་ལྟའི་མགོ་རྙོག་དེ་དག་འོང་དོན་མེད། དཔེར་ན། དབྱིག་གཉེན་ལ་“ཝ་སུ་བནྡྷུ”ཞེས་འབྲི་རིགས་པ་ལས་“བ་སུ་བནྡྷུ”ཞེས་ཅིའི་ཕྱིར་བྲིས། “དེ་ཝ”ལྷ་ལ་“དེ་བ”ཞེས་ཅིའི་ཕྱིར་བྲིས། དབྱིག་གཉེན་ལ་“བ་སུ་བནྡྷུ”ཞེས་བྲིས་པའི་ཉེས་པས་ཀློག་པའི་ཚེ། “འབའ་སུ་བནྡྷུ”ཞེས་ཀློག་ཉེས་པ་དེ་བྱུང་བ་རེད། གལ་ཏེ་“ཝ་སུ་བནྡྷུ”ཞེས་བྲིས་ཡོད་ན་འབྲི་ཀློག་ཉེས་པའི་སྐྱོན་དེ་དག་རྩ་བ་ནས་འོང་དོན་མེད་དོ། །ད་ལྟའི་ཆར་ཀློག་པ་པོ་རྣམས་སཾ་བོད་སྐད་གཉིས་ཤན་སྦྱར་གྱི་ཝའི་སྡེ་ཚན་ནམ་ཝའི་མ་ཚིག་གི་སྐོར་ཐམས་ཅད་“व”དང་“ब”གང་ཡིན་མ་ངེས་ཤིང་། དབྱེ་བསལ་མ་ཐུབ་པའི་ཐེ་ཚོམ་གྱི་འཕྱང་ཐག་རིང་པོ་དེར་མི་རབས་ནས་མི་རབས་ཀྱི་བར་འཕྱང་བཞིན་དུ་གནས་ཤིང་། ད་དུང་ཡང་དུས་ཡུན་རིང་པོའི་བར་དེ་ལྟར་དུ་གནས་པར་ངེས་སོ། །དེས་ན་དེ་འདྲ་མི་འོང་བའི་ཐབས་སུ་བྱུང་ན་སྐད་གཉིས་སྨྲ་བའི་དབང་པོ་རྣམས་ནས་ཕྱིན་ཆད་སཾ་བོད་སྐད་གཉིས་ཤན་སྦྱར་གྱི་ཚིག་མཛོད་གསར་དུ་རྩོམ་པའམ། སྔར་བརྩམས་ཟིན་པ་རྣམས་ལ་ལེགས་བཅོས་གནང་སྟེ་དུས་རབས་དང་མཐུན་པའི་བལྟ་བདེ་གོ་བདེ་ཞིག་བཟོ་ཐུབ་ན་ཧ་ཅང་ཕན་ཐོགས་ཆེན་པོ་ཡོང་བ་འདུག་གོ།\n#19 མདའ་ཚན་པ། ་ལགས་ཀྱིས་སྤེལ་དོན།:\nདེ་གཉིས་ནི། ཤ་དང་ཝ་གཉིས་རེད། ཡི་གེ་འདི་གཉིས། ངས་རྒྱལ་ཁབ་མང་པོ་ཞིག་གི་མི་ལ་ཚོད་ལྟ་བྱས་པ་ཡིན་ཡང་སུ་གང་ཞིག་གི་ངག་ཏུའང་ཁྲོལ་གྱི་མི་འདུག ཨ་རབ་སྐད་ནང་། ཝ་དང་ཉེ་མཚུངས་ཤིག་ཀློག་གི་འདུག་ཀྱང་ཡོངས་སུ་གཅིག་པ་ཞིག་རེད་མི་འདུག\n#20 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nJune 10th, 2010 at 1:41 pm\nགསལ་བཤད་ཅིག་ཞུ་འདོད་བྱུང་། ང་ནི་མཁྱེན་གསལ་ལྟར་ཨ་མདོ་བ་ལ་སེམས་ཀྱི་གཏིང་ནས་དགའ་མོས་བྱེད་མཁན་གྱི་མི་ཞིག་ཡིན། གང་ལགས་ཤེ་ན། བོད་ཕྱི་ནང་གཉིས་སུ་ཁོང་ཅག་བཀྲིན་ལ་བརྟེན་ནས་སྲོག་དབུག་ཆད་ལ་ཉེ་བའི་རིག་གནས་འདི་ཁོང་ཅག་གིས་མེ་རོ་གསོས་སོང་། ཨ་མདོ་བ་འདི་ཚོ་ཐུགས་རྗེ་ཆེ། བཀའ་དྲིན་སྙམ་དུ་ཡང་ཡང་བསམ་གྱིན་ཡོད། མ་ཟད་ངོས་ཀྱི་རིག་གནས་དགེ་རྒན་ཡང་མདོ་སྨད་པ་མཁས་དབང་དགེ་འདུན་སྦྱིན་པ་ལགས་ཡིན། ཁོང་སྙན་གྲགས་དང་མཛད་བྱས་ཡོད་མཁན་གྱི་མཁས་པ་ཞིག་རེད། ཁོང་ནི་རིག་གནས་ཙམ་མ་ཡིན་པར་ཕྱག་དཔེ་ཡང་ཧ་ཅང་ཡག་པོ་རེད།\nའོན་ཀྱང་བརྒལ་བརྟག་བྱེད་དུས་ངོ་ཤེས་གཏོང་རེས་དང་འཛོམ་གཟོན་བྱས་ཚེ། བློ་སྐྱེད་ཀྱི་སྒོ་ཁེགས་འགྲོ་གི་རེད། དེ་ཡག་པོ་མ་རེད། དེ་ང་ལས་རྒྱུས་ཡོད་ཆེ་བ་དྲ་ཐོག་ཏུ་འདི་རུ་མེད་ཅེས་བརྗོད་ཀྱང་མི་འགྲིག་པ་མེད།\n#21 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\n#22 དགེ་འདུན་རབ་གསལ་ ་ལགས་ཀྱིས་སྤེལ་དོན།:\nལེགས་སྦྱར་དུ་ཝ་དང་བ་གཉིས་ལ་དབྱེ་བ་མ་ཕྱེས་དང་མ་ཕྱེས་ཀྱི་སྐོར་ཁྱེད་ཀྱིས་གསུངས་པ་དེ་ལ་ངས་ཞུ་རྒྱུ་མི་རྙེད། ངས་ལེགས་སྦྱར་མི་ཤེས། ངས་བཤད་ན་འདོད་པ་ནི། བ་ཡིག་གི་སྒྲ་འདི་ལ་ད་ལྟ་སློབ་གྲྭ་ཁག་ན་སྒྲོག་བཞིན་པའི་སྒྲ་འདི་རང་ཨེ་ཡིན་པའི་དྭོགས་པ་སྐྱེས་པ་ཡིན། དེའི་རྒྱུ་མཚན་དུ་ལེགས་སྦྱར་གྱི་རྡོ་རྗེ་འབྲི་ཚུལ་དེ་དྲངས་པ་ཡིན། དེ་ལ་ འབར་འཛའ་ ལྟ་བུའི་སྒྲ་ཞིག་དེང་སང་ཡོད་པ་རེད། སྔོན་ནས་དེ་ལྟར་ཨེ་ཡིན་དྲན། སྔགས་ཀྱི་བཀླག་ཐབས་རྙིང་བ་དག་ན་ལྟ་རྒྱུ་ཞིག་ཡོད་རེད་དྲན། ས་སྐྱའི་སྐབས་སུ་ ལྷ་ས་ནའང་། འགྲོ་ལ་འགྱོ་ཞེས་བཀླགས་པ་ཁུངས་གསལ་པོ་འདུག མདོ་དོན། ང་ཚོས་མིག་དང་རྣ་བ་འདི་ཚད་མ་བྱས་ནས་ཐམས་ཅད་ལ་ཅིག་ཅིག་རེད་དང་ཅིག་ཅིག་མ་རེད་ཅེས་བཤད་རྒྱུ་ཨེ་ཡོད་བསམས་པ་ཡིན།\n#23 བསམ་འཕེལ། ་ལགས་ཀྱིས་སྤེལ་དོན།:\nསྒོམ་སྡེ་ལགས། ངས་བལྟས་ན་ཉི་མ་མ་འཁྱོལ་བའི་ལས་ཀ་ཞིག་རེད། ཀ་ཁའི་སྒྲ་གདངས་རྩོད་པ་ལས་བོད་སྐད་གཙང་མ་ཞིག་བཀྱོན་ཐུབ་ལ་འབད་ན་མ་རེད་དམ། སྐུ་ཉིད་ཀྱི་སྐད་ཆ་བཤད་སྐབས་དེའི་ནང་ན་བོད་ཚིག་མ་ཡིན་པའི་ཚིག་མང་པོ་ཤིག་ཡོད་པ་དེ་དག་བོད་ཚིག་བེད་སྤྱོད་བྱེད་ཐུབ་ལ་བརྩོན་ན་ལེགས་སྙམ།\n#24 མདའ་ཚན་པ། ་ལགས་ཀྱིས་སྤེལ་དོན།:\nཁྱེད་ཀྱི་དྲི་བ། ་་བོད་ཀྱི་ལོ་ཙཱ་བ་ཆེན་པོ་དག་གིས་ལེགས་སྦྱར་གྱི་“व”དང་“ब”གཉིས་དཀའ་ཚེགས་མི་དགོས་པར་དབྱེ་བསལ་བྱེད་ཆོག་ཆོག་ཡོད་ནའང་། དེ་ལྟར་མ་མཛད་པར་“ཝ་དང་”གཉིས་ཉ་ཉུང་མཉམ་བསྲེ་བྱས་ཏེ་ང་ཚོ་ལེགས་སྦྱར་མི་ཤེས་མཁན་ཚོར་འཐོམ་ཞྭ་ནག་པོ་ཆེན་པོ་དེ་ཅིའི་ཕྱིར་གཡོགས།་་ ཞེས་པའི་དྲི་བ་འདིས། ངའི་་ཕ་ཁུངས་མ་ཁུངས་wa ཡིན། ཐོག་མའི་དུས་སུ། ང་ཡང་ཡི་གེ་གཞན་པ་ཚོ་བཞིན་ཡི་གེ་གཅིག་དང་སྒྲ་གཅིག་ཡིན། ཟེར་གི་ཡོད་པ་འདྲ་ཞིག་ངས་གོ་གི་འདུག ཁྱེད་རང་གིས་དེ་ལྟར་མི་གོའམ།\nདེ་ལྟར་ཡིན་པའི་ཁུངས་སྐྱེལ། ཨ་མདོའི་སྐད། གནའ་སྔ་མོའི་འགྱུར་དུ་གསལ་བའི་བྰ་ར་ན་སི། བ་སུ་བནྡྷུ་སོགས་སོ།\nདེ་མིན་ཡི་གེ་གཅིག་ཕྱེད་ཀ་ཕྱེད་ཀ་བྱས་ནས་ཀློག་དགོས་པ་ཞིག་མཐོང་མ་མྱོང་། རྒྱ་ནག་གི་ཡི་གེའི་ནང་དེ་འདྲ་འགའ་རེ་ཡོད་པ་རེད། རིགས་པས་དཔྱད་པ་བཏང་ནའང་། ཐོག་མའི་ཆར་སྒྲ་གཅིག་ངེས་པར་ཡིན་དགོས་པ་འདུག ལེགས་སྦྱར་གྱི་སྐད་དང་ཀློག་སྟངས་ཀྱིས་ཤུགས་རྐྱེན་ཐེབས་པ་ཡིན་ནམ། རིམ་པས་སྐད་ལ་འགྱུར་བ་ཞིག་བྱུང་སྟེ། མཐར་བ་ཡིག་གིས་བྱ་མེད་དུས་བོང་གུས་ནམ་ཚོད་བཟུང་ནས་ཉིས་གོ་གཅིག་ཆོད་བྱས་པ་ཡིན་ན་ཡང་ཐང་སྙམ་མོ།\nJune 10th, 2010 at 2:30 pm\n༡ ཁྱེད་རང་གི་གནོད་བྱེད་དང་པོ་དེར་མཚོན་ན། ཨ་མདོའི་ཀློག་སྟངས་ལ་གནོད་པ་མི་འདུག བ་ཡི་སྐྱེ་གནས་མཆུ་ཡིན་ཡང་། ཝ་ཡི་སྐྱེ་གནས་དེ་ལྟར་མིན་པར་མགྲིན་པ་རེད།\n༢ གནོད་བྱེད་གཉིས་པ་དེ་ཡང་དེ་ལྟར་ཡིན་པའི་མ་ཁྱབ། གསལ་བྱེད་རྒྱ་གར་ནས་བླངས་པ་ཡིན་ནའང་། རྒྱ་གར་གྱི་སྐད་ལྟར་ཇི་བཞིན་ཀློག་དགོས་ཀྱི་ཡོད་མེད་ཀྱང་བཤད་དཀའ། དཔེར་ན། དབྱིན་ཡིག་གི་fa ལ་མཚོན་ན། བོད་སྐད་ནང་སྒྲ་དེ་མེད་པར། ཚང་མས་ ཕ་ ཟེར་བ་ལྟར་རེད།\n#26 འབའ་སྲས། ་ལགས་ཀྱིས་སྤེལ་དོན།:\nJune 10th, 2010 at 2:49 pm\n#27 དགེ་འདུན་རབ་གསལ་ ་ལགས་ཀྱིས་སྤེལ་དོན།:\nJune 10th, 2010 at 2:53 pm\n#28 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nJune 10th, 2010 at 3:19 pm\n#29 བྱ་རྒོད་རྒྱལ་པོ། ་ལགས་ཀྱིས་སྤེལ་དོན།:\nསྔོན་བྱོན་ཁྲོད་བོད་ཀྱི་སྐད་ཡིག་ལ་བྱས་རྗེས་ལྡན་པའི་སྔོན་བྱོན་མཁས་པ་བསམ་གྱིས་མི་ཁྱབ་ཡོད་མོད། དེ་སང་གསར་བུ་་ཚོས་དེ་ལས་ལྡོག་ཏེ་བོད་སྤྱི་སྐད་ལ་རང་གི་ཡུལ་སྐད་གདངས་དང་བཅས་པ་གསེས་སླད་གང་ཐུབ་བྱེད་བཞིན་པ་ཤིན་ཏུ་མང་། རང་གི་ལུང་པའི་སྒྲ་གདངས་ལས་དེང་སང་རྒྱལ་བའི་བཀའ་བསྟན་ཚུན་པ་ཡིག་ཕལ་ཆེ་བ་བ་ཡིག་ཏུ་བསྒྱུར་ཟིན་ལ། ཀླད་མེད་འགའ་རེ་མིང་ཚིག་གི་ནང་དུ་ཡང་པཎ་ཆེན་ལ་བཎ་ཆེན། བཀའ་འགྱུར་ཀ་པ་ལ་ཀ་བ་དང་། ཁ་པ་ལ་ཁ་བ་བཟོས་འདུག བ་ཡིག་གི་སྒྲ་གདངས་དེ་ཡང་ཝ་འདོན་ཆེ་དྲག་ནས་དབྱིན་ཇི་ནང་བོད་ཟེར་བྲི་དུས་woi བྲིས་ཀྱི་འདུག་པས། གདོང་ནས་ཤ་སྐོག་ནས་རྐུབ་ལ་ལྷན་པ་རྒྱབ་པ་རང་རེད།\n#30 འདྲེ་རིག་ལྡན། ་ལགས་ཀྱིས་སྤེལ་དོན།:\nJune 10th, 2010 at 3:41 pm\nསྒོམ་སྡེ་ལྷ་རམ་པ་ཚང་་་་ དེང་སང་ལས་ཀ་ཤོར་ནས་ནང་ལ་ཉིམ་ཕུད་ཐབས་ཀྱིས་བསྡད་ཡོད་ས་རེད། ཧ ཧ ཧ ཀུ་རེ་ཡིན། གླེང་གཞི་ཧྲ་གི\nགང་ལྟར། བ་་་ལ་་ba རུ་འདོན་པ་ནི་རྣམ་པ་ཐམས་ཅད་ཟེར་དཀའ་མོད་། གང་ལྟར་་བོད་ཀྱི་བསྟན་བཅོས་རྣམས་སུ་གསལ་བ་དང་འགལ་འདུག་པས། བ་་ལ་་་va རུ་ཀློག་པ་ནི་རྣམ་པ་ཐམས་ཅད་དུ་ཡང་དག་པའོ། །\nལག་ལེན་མེད་པའི་གཞུང་ལུགས་སྐམ་པོ་ཞིག་གིས་འུར་སྒྲོག་མི་དགོས་པར། ལག་ལེན་དངོས་ཀྱི་ཐོག་ནས་བཤད་ན། བོད་ཆོལ་ཁ་གསུམ་གྱི་་(རྒྱ་ནག་གིས་་་ཞིང་ལྗོངས་ལྔ་ཟེར་བ་དེར་) བོད་ཡིག་སློབ་དེབ་དང་། སློབ་གྲྭའི་དུས་ཡུན་སོགས་རྣམ་པ་ཐམས་ཅད་དུ་གཅིག་པ་ཡིན་ཡང་། བོད་ཡིག་དག་མོ་ཞིག་འབྲི་ཐུབ་མཁན་དང་། ཡང་ན་བོད་རང་གི་སྐད་ཡིག་རིག་གནས་ཐོག་རྩེར་སོན་པའི་མཁས་པ་མང་ཤོས་ཨ་མདོ་ནས་ཡིན་པ་དེས་ཀྱང་མང་པོ་ཞིག་གསལ་བཤད་བྱེད་ཐུབ་པ་རེད།\nདེའི་གནད་འགག་ཐུག་ས་ནི། ཨ་མདོ་བས་་་ གསལ་བཤད་སུམ་ཅུའི་སྒྲ་གདངས་ཏག་ཏག་འདོན་གྱིན་པ་དང་། བོད་སྐད་ཡིག་གི་རང་བཞིན་དངོས་ཉིད་་ངོས་ཟིན་ཐོབ་པས་རེད་དོ། །\nཨོ་ད་དུང་ཁ་སྣོན་ཞིག་བྱེད་ན། ཨ་མདོའི་སྐད་གདངས་ལྟར་ན། ཝ་་་དང་་བ་་་་ནི་ སྐྱེ་གནས་དང་། བྱེད་པ། རྩོལ་བ་སོགས་རྣམ་པ་ཐམས་ཅད་དུ་གཅིག་མཚུངས་མིན། ཁྱེད་ཀྱིས་འདི་འདིར་ཧམ་པ་རི་འདྲ་ཞིག་བཤད་ནས་བདེན་པ་གཡག་འདྲ་ཞིག་ཐོབ་རེ་བྱས་འདུག་ཀྱང་། དེ་ནི་གྲུབ་ཐབས་མེད་པ་ཞིག་རེད། གལ་སྲིད་ཁྱེད་རང་གི་ངོས་ནས་ཧམ་པ་བཤད་མེད་ཟེར་ན། ཁྱེད་རང་གིས་བོད་སྐད་གོ་གི་མེད་པའི་རྟགས་བསྟན་པ་རེད།\nཟེར་བ་འདི་རེད། དེས་ན་དབུས་གཙང་པས་་་ བ་ལ་བྷ་འབོད་པའི་རྒྱུ་མཚན་གྱིས་་་་་ ལྷ་ས་བྷ། རི་མོ་བྷ། སོགས་་་་ ཤ་ཟའི་སྐད་འདྲ་ཞིག་འདོན་མི་དགོས་པ་ཅི་ཡིན་ནམ། དེ་ཙམ་དུ་མ་ཟད། གལ་སྲིད་ཁྱེད་རང་གིས་་་་་་ བ་(va) ཡི་སྒྲ་གདངས་འདི་བཞིན་་Ba་་ རུ་འདོན་པ་ཡིན་ན། སྔོན་འདུག་གི་སྒྲའི་རྣམ་གཞག་ཐམས་ཅད་རྒད་པོའི་ཀླད་ལྟག་ཇི་བཞིན་ཤུད་འགྲོ་བ་རེད།\nཨོ་་་་ ཁྱེད་རང་གིས་གོང་གི་རྩོམ་ཡིག་ནང་དུ་་་་ ཧིན་རྡི་རེ་ཟུང་དང་་། ད་དུང་དབྱིན་ཡིག་རེ་ཟུང་བསྣན་འདུག དེ་ཚོ་མཐོང་དུ་་་ ཁྱེད་རང་གི་བོད་ཡིག་གིས་་་སྐད་ཡིག་གཞན་ཞིག་གི་མཁར་རྒྱུག་མ་བཟུང་ནས་རང་ཚུགས་ཐུབ་ཀྱིན་མེད་པའི་རྟགས་ཀྱང་བསྟན་འདུག་ཅེས་ཞོར་ལ་ཀུ་རེའི་ཚུལ་དུ་ཞུ་འདོད་བྱུང་།\n#31 འདྲེ་རིག་ལྡན། ་ལགས་ཀྱིས་སྤེལ་དོན།:\nJune 10th, 2010 at 3:49 pm\nསྒོ་སྡེ་ལྷ་རམས་པ་ཚང་གི་རྩོམ་ཡིག་འདི་་་་ བགྲོ་གླེང་ཡོང་ཆེད་དུ་ཡིན་་་་ཟེར་འདུག་མོད། དུས་བབ་ཐོག་ཏུ་རྩོམ་ཡིག་འདིར་མཆན་བུ་འདེབས་མེད་པ་ཞིག་ཏུ་བཏང་ནས་བཞག་འདུག\n#32 སྟག་སྨྱོན། ་ལགས་ཀྱིས་སྤེལ་དོན།:\nJune 10th, 2010 at 4:20 pm\nབ་དང་ཝ་ནོར་བའི་དཀའ་ངལ་མེད་ནའང་། སྡེ་དང་འདྲེ་གཉིས་ལ་སྒྲ་གདངས་འདྲ་བའི་ཆ་ཕྲན་བུ་ཡོད་པ་རེད། སྒོམ་འདྲེས་བ་ཤའི་ཚབ་ཝ་ཤ་ཟ་སྲིད་པས་སེམས་ཆུང་བྱོས། གཞན་ཡང་སྒོམ་འདྲེས་སྤོབས་པ་ཆེན་པོས་སྤྱོད་བཞིན་པའི་ལེགས་སྦྱར་གྱི་སྐད་ཡིག་ནི་སྲོག་ཆད་ཚར་བའི་འཛམ་གླིང་གི་སྐད་ཡིག་ཤི་བོའི་ཐོ་གཞུང་ནང་བཀོད་ཡོད་རེད། ལེགས་སྦྱར་གྱི་སྐད་ཡིག་ལྟ་བུ་དུར་ཁྲོད་ཞུགས་ཟིན་པའི་སྐད་ཡིག་ཅིག་ལ་གཞི་བཞག་ནས་བོད་སྐད་ལ་ཞུ་དག་གཏོང་མཁན་མཁས་པ་བ་མོ་དང་ཝ་མོའི་དབྱེ་བ་མི་ཤེས་མཁན་ཚོའི་བྱ་སྤྱོད་ཆོ་མེད་ཅིག་རེད། འདིར་རྒྱལ་སྤྱིའི་དྲ་རྒྱའི་ནང་གི་སྐད་ཡིག་ཤི་བོ་ཚོའི་མིང་ཐོའམ་བར་དོའི་ངོ་སྤྲོད་ཡོད་པ་འདིར་དྲངས་ཡོད། བར་དོའི་ངོ་སྤྲོད་འདི་ཀློག་པ་ཙམ་གྱིས་སྒོམ་འདྲེ་སྐད་ཡིག་གི་དུར་ཁྲོད་དུ་འཁོར་ནས་མི་འདུག་པར་གྲོལ་བར་འགྱུར་བའི་རེ་བ་ཡོད།\nA dead language isalanguage which is no longer learned asanative language. Some well known examples of dead languages include Coptic, Ancient Greek, Latin, and (Sanskirt), although there are numerous other dead languages from regions around the world, including huge numbers of Native American languages which died out with European colonialism. Some dead languages are topics of study because of their cultural, linguistic, or social importance, and some dead languages actually have numbers of speakers which exceed those of modern or living languages, languages which are learned as native tongues.\n#33 སྟག་སྨྱོན། ་ལགས་ཀྱིས་སྤེལ་དོན།:\nJune 10th, 2010 at 4:27 pm\nཆེད་དུ་རྙོག་དྲ་བཟོས་ནས་མི་མང་པོའི་ཆུ་ཚོད་རྩེད་སྤྱད་མ་བྱེད། ཆུ་ཚོད་ནི་མི་ཚེ་སྲོག་རེད། མིའི་ཚེ་སྲོག་གིས་རྩེད་སྤྱད་མ་བྱེད།\n#34 Tenzin Deshal ་ལགས་ཀྱིས་སྤེལ་དོན།:\nThe point is that Gomdhe La makes the argument by comparing Amdo phonics of the two letters to u_zang’s. He was not comparing within Amdo phonics.\n#35 འདྲེ་རིག་ལྡན། ་ལགས་ཀྱིས་སྤེལ་དོན།:\nka, ka, ka, nga ཀ་ཁ་ག་ང་།\nja, ja, ja, nya ཅ་ཆ་ཇ་ཉ།\nta, ta, ta, na ཏ་ཐ་ད་ན།\npa,pa,pa, ma པ་ཕ་བ་མ།\nsa, sa, sa, wa ཙ་ཚ་ཛ་ཝ།\nsha, sa, ah, ya, ཞ་ཟ་འ་ཡ།\nra, la, sha, sa ར་ལ་ཤ་ས།\nཏ་་་རྟ་་སྟ་་་= ta, ta, ta\nམགོ་་་་ སྒོ་་་་་ རྒོ་་་་ དགོ་་་་་ འགོ་་་་་ go, go, go, go …………\nསྒོམ་སྡེ་ལྷ་རམས་པ་ཐུབ་བསྟན་བསམ་འཕེལ་གྱི་ལུགས་སུ་བྱས་པའི་ཡང་དག་པའི་བོད་ཀྱི་སྒྲ་གདངས་འདི་རེད། ཧ ཧ ཧ ཧ ཧ འདི་ཚང་མ་དཔྱད་གཞིའི་ཚུལ་དུ་ཕུལ་བ་ཡིན།\n#36 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nགྲགས་པ་བཤད་སྒྲུབ་ཀྱི་སྔགས་བཀླག་ཐབས་ལས། རྒྱ་ཡིག་ལ་ཝ་ཆེན་སྒོས་སུ་མི་སྣང་ཡང༌། སརྦ་དང༌། བཱ་གི་ལྟ་བུ་ལ་ཕྱེད་ཝར་འབོད་པ་ནི་དོན་གྱིས་ཐོབ་པའི་དབང་དུ་བྱས་པའོ། །ཞེས་རྒྱ་ཡིག་ལ་ཝ་ཆེན་སྒོས་སུ་མི་སྣང་ཡང་། ཞེས་པའི་དོན་ག་རེ་རེད།\n#37 བོད་ཀྱི་བུ ་ལགས་ཀྱིས་སྤེལ་དོན།:\nད་ནི་ཕན་ཚུན་གདོང་ལ་མཛུབ་མོ་འཛུགས་པའི་ལས་རེ་ཞིག་སྤོངས་ལ། སྟོད་ལ་དྭགས་ནས་སྨད་རྒྱལ་མོ་ཚ་བ་རོང་བར་ལས་སླ་བོར་བརྡ་སྤྲོད་ཐུབ་པའི་སྤྱི་སྐད་ཅིག་ཡོང་བར་ག་འདྲ་བྱས་ན་ལེགས། ལུང་པ་གང་ཞིག་གི་སྒྲ་གདངས་རྨང་གཞི་བྱས་ན་ལེགས། ལུང་པ་གང་གི་སྐད་གདངས་དེ་སྤྱོད་མཁན་མི་འབོར་མང་བ་འདུག ཨ་མདོའི་སྐད་རེད་དམ། ཁམས་པའི་སྐད་རེད། ཡང་ན་ལྷ་སའི་སྐད་རེད་དམ་སྟོད་པའི་སྐད་རེད།\n#38 དམུ་ཐག་གི་བུ་རྒྱུད། ་ལགས་ཀྱིས་སྤེལ་དོན།:\nའདི་ཐད་འདྲ་མིན་མང་པོ་བཤད་ན་ལྷ་རམས་པར་གོ་བརྡ་འཕྲོད་དཀའ། ངའི་གཡས་གཡོན་དུའང་འདི་ལྟར་བཤད་མཁན་མང་པོ་ཡོད། ཁོང་ཅག་ལ་ཇི་ལྟར་བཤད་ཀྱང་གོ་བརྡ་མི་འཕྲོད། ཁོང་ཅག་གི་ངག་ནས་ཨ་མདོ་བའི་༼ཝ༽ཀློག་སྟངས་འདི་ནམ་ཡང་ཡོང་གི་མི་འདུག་རུང་དེ་ག་རང་རེད་ཅེས་ཨུ་ཚུགས་མཐའ་སྐྱེལ་བྱེད་ཅིང་། སྐབས་རེར་བསམ་ན་ཁོང་ཚོ་ལའང་ཁག་མི་འདུག་སྟེ་ཨ་མདོ་བའི་༼ཝ༽ཡིག་ཀློག་སྟངས་ཀྱི་བྲོ་བ་འདི་མྱོང་ཐུབ་པའི་ལྕེ་ཞིག་ཁོང་ཅག་ལ་མེད་པས་སོ། ཨ་མདོ་བའི་༼ཝ༽ཀློག་སྟངས་འདི་དང་མཚུངས་ཞིག་ཧྤ་རིན་སིའི་སྐད་དང་སོག་པོའི་སྐད་ཀྱི་ནང་དུ་ཡོང་གིན་འདུག དེའི་ཐོག་ནས་གོ་བརྡ་ཞིག་སྤྲོད་རྒྱུ་མེད་འགྲོ།\n#39 མདོ་ལྷ་ཁམས་པ། ་ལགས་ཀྱིས་སྤེལ་དོན།:\nJune 11th, 2010 at 12:13 am\nབ་ཡིག་འདི་ནི་བསམ་བློ་ཞིབ་མོ་བཏང་ན་ཞིབ་འཇུག་བྱ་རིན་ཡོད་པ་ཞིག་དང་། བསམ་བློ་རག་མོ་བཏང་ན་རྟ་རོག་རོག་གི་སྤུ་ནང་བཞིན་གཏིང་ཐག་ཆོད་དཀའ་བ་ཞིག་འདུག ཁྱེད་ཅག་གིས་རྩོད་དགོས་རྒྱུ་བ་ཡིག་གི་སྦྱོར་བ་དང་། བ་ཡིག་གི་བྱེད་ལས། བ་ཡིག་གི་ཕྱི་མོ། བ་ཡིག་གི་སྒྲ་འབྱིན་ཚུལ། བ་ཡིག་གི་སྐྱེས་ཁམས་སོགས་རེ་རེ་བཞིན་ཕུད་ཐག་ཆོད་པའི་དཔྱད་པ་ཞིག་བྱེད་ཐུབ་ན་བཟང་གི་མོད། དེ་འདྲ་མིན་པར་ཁྱོད་ཨ་མདོ་དང་། ང་ལྷ་ས། ཁོ་ཁམས་པ་ཞེས་ཆོ་མེད་པའི་ལུང་ཚན་གྱི་ཕྱོགས་སུ་ལྷུང་ན་ནི་ཚེ་གང་བོར་འབད་པའི་སྦྱངས་པ་ཕྲ་མོ་དེ་ཡང་དྲི་ངན་ཐུལ་བའི་མེ་ཏོག་བཞིན་མཆོད་པའི་ལྷ་རྫས་སུ་མི་རུང་དེ་ཐོག་མར་ངོས་ཟིན་དགོས།\nང་ནི་ཨ་མདོ་བ་དང་། ལྷ་ས་བ། ཁམས་པ་གང་ལའང་མཐའ་གཅིག་ཏུ་ལྷུང་འདོད་མེད་པའི་དབང་གིས་ཁ་བརྡ་ཚང་ལ་ཐོག་དང་པོར་ཡོང་དུས་ནས་ཁས་བླངས་པའི་དམ་བཅའ་ནི་ད་རེས་གི་གནད་དོན་འདི་འདྲ་བར་ཁམས་ལྷ་མདོ་གསུམ་གང་ལའང་ཁྱད་གསོད་ཀྱི་མེ་སྒྱོགས་མི་འཕེན་རྒྱུ་དེ་ཨང་དང་པོར་བཟུང་ཡོད།\nལར་ནས་བ་ཡིག་འདི་ནི་ལྷ་ས་བ་དང་ཨ་མདོ་ཀློག་སྟངས་ལ་ཁྱད་པར་ཡོད་པ་དངོས་བདེན་རེད། བ་ཡིག་གི་ཀློག་སྟངས་ནོར་ཉེན་ཆེ་བའི་ཡི་གེ་དག་ནི། ལྷ་ས་བས་ཉན་ན་ཨ་མདོའི་བ་དང་ཝ་གཉིས་འདྲ་བོར་མཐོང་།\nཨ་མདོ་བས་ཉན་ན་ལྷ་སའི་བ་དང་པ་གཉིས་འདྲ་བོར་མཐོང་། དེ་ཡང་འདྲ་བོ་མཐོང་བ་ཙམ་ལས་ཞིབ་ཚགས་པོར་ཉན་ན་འདྲ་བོ་མེད། འདྲ་བོ་མེད་པ་ཙམ་མ་ཟད་སྐབས་མང་པོ་ཅིག་ལ་ལྷ་ས་དང་ཨ་མདོ་གཉིས་ཀས་འདྲ་འདྲ་ཀློག་གིན་ཡོད། མི་འདྲ་ས་དེ་ནི་མིང་གཞི་རྐྱང་བའི་སྐབས་དང་། ཀི་ཀུ་སོགས་དབྱངས་དང་བཅས་པའི་སྐབས་ལ་ཡིན། མིང་མཐའི་སྐབས་སུ་ནི་མདོ་ལྷ་གཉིས་ཀས་གཅིག་མཚུངས་སུ་ཀློག་གི་ཡོད།\nདཔེར་ན། བ་ལང་། བ་ཕྱུགས། བ་སོ། བུད་མེད། བེད་སྤྱོད། བོད་པ་སོགས་མདོ་ལྷ་གཉིས་ཀློག་སྟངས་མི་འདྲ། ཡང་། དགའ་བ། བདེ་བ། གླ་བ། ཤ་བ། བཟའ་བ། བཏུང་བ། འགྲོ་བ། འབྲེལ་བ་ལ་སོགས་པའི་རིགས་ནི་མདོ་ལྷ་གཉིས་ཀྱི་ཀློག་སྟངས་མཚུངས།\nལྷ་ས་བས་འཁྲུལ་ས་གཙོ་བོ་དེ་བ་ཡིག་དང་ཝ་ཡིག་ཡིན་ན་ཡང་། དངོས་ནས་ཉན་ན་ཨ་མདོ་བའི་བོད་ཀྱི་ཀློག་སྟངས་ནི་ཝོད་མིན་པར་འོད་དང་མཚུངས་པ་ཞིག་ཐོན་པ་ཡིན། དེ་བཞིན་དུ་ཨ་མདོ་བས་འཁྲུལ་ས་གཙོ་བོ་དེ་ཡང་ལྷ་ས་བས་བོད་ཀྱི་ཀློག་སྟངས་དེ་པོད་མིན་པར་རྦོད་ལྟ་བུ་ཞིག་གི་སྒྲ་ཐོན་བཞིན་ཡོད།\n#40 ཁ་ཕྱོགས་མེད ་ལགས་ཀྱིས་སྤེལ་དོན།:\nJune 11th, 2010 at 12:35 am\nསུམ་བཅུ་པ་ལས། དང་པོ་ང་རོ་རྣམས་སྦྱངས། ཞེས་པ་ལས་སྦྱངས་ལུགས་སྦྱོང་སྟངས་སྟོན་མེད་པས་དེའི་སྐོར་ད་བར་དུ་དེའི་སྐོར་གཅིག་གྱུར་གྱི་སྟོན་པའི་ལམ་ཞིག་བྱུང་མེད།\nས་སྐྱ་བསོད་ནམས་རྩེ་མོ། སྣར་ཐང་བ། ཤར་སྐལ་ལྡན་རྒྱ་མཚོ་སོགས་ཀྱི་སྔགས་བཀླག་ཐབས་རེ་མཛད་ཡོད་པ་ལ་གཞི་བཅོལ་ནས་ཡི་གེ་རྣམས་ཀྱི་སྐྱེ་གནས་སྟོན་པའི་རེའུ་མིག་རེ་མཛད་ཡོད་མོད་འོན་ཀྱང་མཐུས་ཚང་དང་གཅིག་གྱུར་བྱུང་མེད་ཅེས་བཤད་ཆོག\nམཐར་གསལ་བཤད་ཞུ་རྒྱུ་ཞིག་ལ། ཨ་མདོ་བས། བ་དང་ཝ། པ་སོགས་རྐྱང་བ་ཀློག་སྐབས་ཁྱད་པར་ཆེན་པོ་ཡོད། ངས་བསམ་ན་སྒོམ་སྡེ་རང་ཨམ་སྐད་ཀྱི་གདངས་ལ་རྒྱུས་མེད་པས་སྟོན་གྱི་འདུག་སྙམ།\n#41 ཁ་ཕྱོགས་མེད ་ལགས་ཀྱིས་སྤེལ་དོན།:\n#42 མེ་ཏོག་དཀར་པོ། ་ལགས་ཀྱིས་སྤེལ་དོན།:\nJune 11th, 2010 at 3:55 am\n#43 ཤ་རུས་གཅིག་པ་ ་ལགས་ཀྱིས་སྤེལ་དོན།:\n#44 དགེ་འདུན་རབ་གསལ་ ་ལགས་ཀྱིས་སྤེལ་དོན།:\nཁ་སང་ཉིད་ཀྱིས་ སྔགས་ཀྱི་བཀླག་ཐབས་ ནས་ལུང་དྲངས་ཏེ་དྲི་བ་ཞིག་གནང་བ་དེ་ལ་ངས་ ལན་ཞུ་མ་ཐུབ་པར་ལུས་འདུག དེ་རིང་བསམས་སྐབས་ ང་དེ་ལ་ལན་འབུལ་རྒྱུ་གང་ཡང་མི་འདུག རྒྱ་གར་ལ་ཝ་ཡིག་སྒོས་མི་སྣང་ཞེས་པ་དང་ དེ་བཞིན་ཝ་ཡིག་ཕྱེད་ཙམ་དུ་ཀློག་དགོས་པ་དེ་དག་ངས་ཀྱང་མི་ཤེས། ལྷའི་སྒྲ་དོད་ན། དབྱིན་ཡིག་གི་ V སྒྲ་འདུག སྒྲ་འདི་ དབུས་པའི་ བ་ཡིག་ན་ཡོད་མེད་ཀྱང་བརྟག་འཚལ། གང་ལྟར་ ཐེངས་འདིར་ཁྱེད་ཀྱིས་ཨ་མདོའི་ཝ་ཡིག་གི་སྒྲ་གདངས་ལ་མ་བརྟག་མ་དཔྱད་པར་འོལ་ཚོད་དུ་སྨྲས་པ་དེ་ ད་མཁྱེན་ཡོད་ཤག\nཁ་སང་ཞུས་པ་བཞིན། གསལ་བྱེད་ཀྱི་ཕོ་མོའི་སྒྲ་གདངས་དབུས་པ་ལ་ཧ་ཅང་གསལ་པོ་ཞིག་འདུག ད་ཆ་ངས་ཀྱང་ལག་ལེན་གྱི་ཐོག་ནས་ངོ་འཕྲོད་ཅིང་། དབུས་པ་དང་འདྲ་སེ་བ་ཞིག་ཀློག་ཐུབ། ཨ་མདོའི་སྐད་དུ་ སྡེ་བ་རེའི་མོ་ཡིག་དེ་ ཧ་ལམ་ ག་ལ་འགའ་ལྟ་བུའི་སྒྲ་ཞིག་མ་སྤྲད་ཚེ། ཕོ་མོའི་རྣམ་དབྱེ་འཁྲུགས་ནས། ཀ་ཡེད་དང་ག་ཟླུམ། ཅ་རིལ་དང་ཇ་གཟེད།སོགས་གཟུགས་དབྱིབས་ལས་མཆེད་པའི་མིང་རེ་བཏགས་ནས་དབྱེ་བ་འབྱེད་སྲོལ་ཞིག་འདུག\nདེ་ནས་ དབྱངས་ཀྱི་སྐོར་དེ་རེད། འདི་ཡང་དབུས་པའི་ཀློག་དེ་ཧ་ཅང་ལེགས། པེ་ཅིང་ཞེས་བྲིས་ན་ ཨ་མདོའི་སྐད་དུ་ པེ་ཅང་ ཞེས་པའི་སྒྲ་འདི་ལས་མི་ཐོན་སྟབས་ ཡིག་ཆ་མང་པོར་ པེ་ཅིན་ཞེས་བྲིས་པ་དེ་རེད། དབུས་པའི་དབྱངས་ལ་སྐྱོན་གཏན་མེད་པ་ཞིག་མ་རེད། དཔེར་ན། ལྷ་ས་བ་ཚོས་ འཕུར་ ཞེས་པའི་ཡི་གེ་འདི་ འཕིར་ ཞེས་ཀློག ཁྱད་མཚར། མི་དགོས་ཞེས་པ་འདི་ཡང་ mo-goe ཞེས་པ་འདྲ་ཞིག་ཀློག\nདེ་ནས་ སྐད་ཆ་དང་དག་ཆ་གཉིས་བསྡུར་ནས་བལྟས་ཚེ། ལྷ་སའི་སྐད་འདི་དག་ཆ་ལས་རིང་དུ་རིང་དུ་འགྲོ་བའི་རྣམ་པ་ཞིག་འདུག གནད་འདི་ལ་ཆབ་སྤེལ་ཚེ་བརྟན་ཕུན་ཚོགས་ཀྱིས་ཀྱང་ལྷ་སའི་སྐད་ལ་བཀའ་བཀྱོན་ཚ་ཐག་ཆོད་ཅིག་བཏང་འདུག\nངས་ ཁྱོད་ཀྱི་རྩོད་པ་འདི་དང་ཐལ་བ་འདི་ དཔྱིད་ཉི་རིང་མོ་འཁྱོལ་ཐབས་ཤིག་རེད་ཅེས་ཟེར་བཞིན་ ངས་ཀྱང་ དུས་ཚོད་མང་པོ་བསྐྱལ་སོང་། ཧ་ཧ།\n#45 དགེ་འདུན་རབ་གསལ་ ་ལགས་ཀྱིས་སྤེལ་དོན།:\nཨོ་ ངས་གཅིག་བཤད་རྒྱུ་བརྗེད་འདུག དེ་ནི་ དབུས་པས་ སྐད་ལ་ སྙན་ཆ་འབྱིན་པའི་རྩོལ་བ་ཤུགས་ཆེ་དྲགས་པའམ་ ཡང་ན། དབྱངས་ཀྱི་སྒྲ་འབྱིན་ཚུལ་དེ་དག་ གསལ་བྱེད་ཀྱི་སྟེང་ལའང་སླེབས་པར་བྱས་པ་ལྟ་བུ་ཞིག་གིས་ གསལ་བྱེད་ཀྱི་ཡི་གེ་ལའང་གདངས་་མཐོ་དམན་འབྱེད་པའི་རྣམ་པ་ཞིག་སླེབས་བཞིན་གདའ། རྒྱ་སྐད་ལ་ དཔེར་ན་ མཱ་ ཟེར་བ་དེ་ཡར་བཀྱགས་དུས་ རྟ་དང་ མར་ཕབ་དུས་ ཨ་མ་ལ་གོ་བ་རེད་ཟེར་བ་ཇི་བཞིན་ བོད་སྐད་ལ་ཡང་ ཡོད་རེད་ཅེས་དེང་སང་དེབ་དེ་འདྲ་ན་ཡང་འདུག བོད་སྐད་འདི་ Tonal Language རེད་བྲིས་འདུག དེ་ཚོ་ལ་དཔྱད་ཞིབ་གནང་རྒྱུ་འདུག་བསམས། བོད་སྐད་ལ་ ཁོ་རེ་ ཞེས་པའི་ཚིག་འདི་ རྗོད་སྟངས་ཀྱི་དབང་གིས་ འབོད་པ་དང་གཤེ་བ་སོགས་རྗོད་པ་པོའི་རྣམ་འགྱུར་སྟོན་པ་ཞིག་ཡོད་མོད། ཁོ་རེ་ ཞེས་པ་འདི་ གདངས་མཐོ་ན་ དོན་འདི་དང་གདངས་དམའ་ན་དོན་འདི་ཡིན་ཞེས་ལམ་ལུགས་ཤིག་ཨེ་ཡོད་དྲན། དོན་འདིའི་རྩོད་པ་ཞིག་གི་སྐབས་ མི་ཞིག་གིས་ང་ལ་ “དེ་འདྲ་ལོས་ཡོད། དཔེར་ན། ཁ་པར་དང་ག་པར་ ཞེས་པ་ལྟ་བུ་རེད།”ཅེས་ཟེར། དེ་ཙམ་ཞུའོ༎\n#46 མྱི་སྨྱོན ་ལགས་ཀྱིས་སྤེལ་དོན།:\nདགེ་འདུན་རབ་གསལ། ཁྱོད་ཀྱི་ཡི་གེ་བར་ཐག་བཅད་ནས་འབྲི་བཞིན་པ་འདི་དེང་སྐབས་ཨ་རི་ན་བོད་ཡིག་གཏོར་བཅོམ་བྱེད་པའི་ལས་འགུལ་གསར་བ་ཞིག་སྤེལ་བཞིན་པ་དེ་ནང་ཁྱོད་ཀྱང་འཛུལ་ཟིན་ནི་མིན་ན། དེ་འདྲ་ཡིན་ན་དེ་ལྟར་མ་བྱེད་སྐུ་མཁྱེན། འུ་ཚོས་ཡི་གེ་འདི་སྔོན་གླེང་དར་མའི་གཅིག་བཅོམ། དེ་ནས་དགྱ་རོ་ཚང་གི་གཉིས་བཅོམ། ད་ནུབ་ཕྱོགས་ནས་ཀྱང་བཅོམ་ན་ལྷག་ཁག་པོ་རེད་གོ\n#47 མགོན་པོ་ཕྱག་གཉིས་པ། ་ལགས་ཀྱིས་སྤེལ་དོན།:\nརེད། རེད། བགྲོ་གླེང་ཡག་པོ་གནང་གི་འདུག རང་རང་གི་སྐད་ནང་ངེས་པར་བཅོ་རིགས་པ་དེ་ཚོ་བཤད་དགོས་ཀྱི་འདུག\n༡ ཨ་མདོའི་གུག་གུ་ལ་བཤད་རྒྱུ་མེད། ད་རུང་རྩོད་གཞི་ཅན་རེད།\n༢ ཞབས་ཀྱུ་དེ་ཨ་མདོའི་ས་ཆ་འགའ་རེར་ཅི་བཞིན་ཡོང་བ་ལས་གཞན་གུག་གུ་དང་གཅིག་པ་འདྲ་ཟིག་ཀློག་གི་རེད། དེ་ངེས་པར་བསྒྱུར་དགོས་ཀྱི་འདུག\n༣ དེ་ནས་གསལ་བྱེད་ཀྱི་སྡེ་བ་དང་པོ་ནས་སྡེ་བ་བཞི་བར་གྱི་ཡི་གེ་དང་པོ་དང་གསུམ་པ་གཉིས་གཅིག་མཚུངས་སུ་ཀློག་པ་དེ་འགྲིག་གི་མི་འདུག རྟགས་ཀྱི་འཇུག་པའི་ང་རོ་འདྲེན་ཚུལ་དང་ཡང་མི་མཐུན་པ་རེད།\n༤ ལྷ་ས་བས་སྔོན་འཇུག་ལྔའི་སྒྲ་ཀློག་སྟངས་དེ། ཅུང་ཟད་ཁྱད་པར་ཡོད་ན་ལས་ཕལ་ཆེར་གཅིག་པ་འདྲ་བོ་ཞིག་ཏུ་མཐོང་། དེ་འགྲིག་གི་མི་འདུག ཨ་མདོར་མཚོན་ན་སྐད་རང་གི་ནང་། མགོ འགོ དགོ བགོ ལ་ཁྱད་པར་ཡོད་པ་རེད། ཡིན་ནའང་འགའ་རེའི་ངག་ཏུ། འ་འགོ་མ་མགོ་གཉིས་ལ་ཁྱད་པར་མི་འདུག\n༥ ལྷ་སའི་སྐད་ནང་རྗེས་འཇུག་དེ་ཡང་ཡག་པོ་ཐོན་རྒྱུ་མི་འདུག ཡ་ཕེབས མ་ཕེབས། པ་ལ། ཟེར་བ་ལྟ་བུ་དེ་ཚོར་ཡར་རྒྱས་གཏོང་དགོས་ཀྱི་འདུག\n༧ ར་བཏགས་དང་ཡ་བཏགས་ཀྱི་སྒྲ་དེ། ཕྲལ་ནས་ཀློག་པ་དེ་དག་པར་བརྩི་གི་འདུག་སྟེ། ད་ལྟའི་ཆར། སྐྲ་ལ་ས་ཀ་ར་ཟེར་མཁན་དང་སྒྲ་ལ་སྒ་ར་ཟེར་མཁན་ཞིག་ཕལ་ཆེར་ཨེ་ཡོད་སྙམ། སྔོན་མའི་ཀློག་སྟངས་རེད་ཟེར་ནས་ད་རུང་ཨུ་ཚུགས་རྒྱག་པ་དེ་ད་ལྟའི་དངོས་ཡོད་དང་འགལ། སྔོན་མ་དངོས་གནས། བྲུ་ཤ་དང་དྲུ་གུའི་མིང་ལ་བལྟས་ནའང་ཕྲལ་ནས་ཀློག་མཁན་ཡོད་པ་དེ་གསལ་པོ་རེད། བུ་རུ་ཤའམ་བུར་ཤ དུར་གུའམ་དུ་རུ་གུ་ཟེར་ནས་ཀློག་ནས་ལུང་པ་དེ་ཚོའི་མིང་ངོ་མ་དང་ཏག་ཏག་འབྱོར་གི་འདུག ད་ལྟའང་སྐད་ཆའི་ནང་ཡ་རའི་འདོགས་ཕྲལ་ནས་ཀློག་མཁན་ཡོད་པ་འདྲ་སྟེ་བོད་བྱིངས་ལ་ངེས་པར་བསྟུན་དགོས་ཀྱི་འདུག\n༨ མགོ་ཅན་གསུམ་ལ་ཁྱད་པར་མེད་པ་ཆོལ་ཁ་གསུམ་གང་སར་འདུག ས་མགོ་སོ་ཡི་བར་དང་། ར་མགོ་ལྕེ་རྩེ་འདར། ལ་མགོ་ལྕེ་གློད་རྒྱ་ཡང་བསྐྱེད་ཅེས་པ་ལྟར་ཀློགས་ཤིག\nལྕེ་ལ་མཉེན་ཆ་ཞེ་དྲག་མི་ཡོང་ན། བུ་མོ་མཛེས་མ་ཞིག་ལ་ལྕེ་ལེ་ཡང་ཡང་ནུ་བཅུག་ན་ལས་སླ་རུ་འགྲོ་བ་ཉམས་མྱོང་ཡིན། སྐུ་ཤོག་ཚོ་ཡིན་ན་སུར་པན་མང་ཟིག་ཟ།\n#48 Tenzin Deshal ་ལགས་ཀྱིས་སྤེལ་དོན།:\nJune 11th, 2010 at 2:34 pm\nWho Says what in Dharamsal\n#49 drong ་ལགས་ཀྱིས་སྤེལ་དོན།:\nJune 11th, 2010 at 3:28 pm\n#50 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nJune 11th, 2010 at 7:06 pm\nཟི་ལྡི་རས་དཔུང་བསྒྲིགས། ནམ་མཁའ་འུར་སྒྲས་བརྒྱངས། ཞེས་པའི་དཔེ་ལྟར་ལས། ཁོ་བོས་གོང་དུ་བ་ཡིག་སྐྱེ་གནས་དང་། བྱེད་པ་དང་སྦྲགས་ཏེ་གནོད་བྱེད་བཏང་བ་དེ་ལ་ནི་༼མདའ་ཚན་པ་མ་གཏོགས༽མང་ཆེ་བས་ལན་འདེབས་བྱེད་པའི་རྩོལ་བ་གནང་མི་འདུག་གོ།\nགང་ལྟར་ང་ཚོའི་རྣ་མཆོག་ལ་ནི་བ་ལ་ཝ་ཞེས་བརྗོད་པ་རང་གོ་གི་འདུག འོན་ཏེ་དེ་འདྲ་རང་མིན་པའི་བཏང་ནའང་། བ་ལ་དབྱིན་སྐད་ཀྱི་vསྒྲ་འདྲ་བ་ཞིག་ལས། bསྒྲ་ནི་མི་ཐོན་ཁོ་ཐག་རེད། ཉམ་ཞིབ་ཡག་པོ་བྱས་ན། ཁྱེད་ཅག་གིས་“བོད”ལ་“ཝོད”ཅེས་པའམ་“འོད”ཅེས་པ་ལྟ་བུས་རྗེས་འཇུག་གི་ད་སྒྲ་གསལ་བར་ཐོན་པ་ཞིག་ཀློག་གི་རེད། དེ་འདྲ་མ་རེད་དམ།\n#51 མདའ་ཚན་པ། ་ལགས་ཀྱིས་སྤེལ་དོན།:\nJune 11th, 2010 at 8:16 pm\nབ་སྒྲ་ནི་ཨམ་སྐད་ལྟར་ན། དབྱིན་སྐད་ནང་ཉེ་ཤོས་ wa རེད\n#52 ལྷགབསམ་རྒྱ་མཚོ། ་ལགས་ཀྱིས་སྤེལ་དོན།:\nམཁས་དབང་རྣམས་ལ་དྲི་བ་ཐུང་ངུ་ཞིག་ཞུ་བ། ཐོན༽ཟེར་བ་འདིར་ཡང་གསང་བ་ཞིག་འདུག་པས་གསལ་བཤད་བཀའ་དྲིན་མ་ཆུང་། སྐབས་རེར་དུས་སུ་བབས་པ་ལྟ་བུ། སྐབས་རེར་འབྱུང་ཁུངས་། སྐབས་རེར་བདེ་འཇགས་སོགས་གོ་བ་ཐ་དད་པར་འདུག་པ་འདིར་ཚབ་ཚིག་གཅིག་རྙེད་དམ། དཔེར་ན། བསྟན་རིམ་ལས། འཆི་བ་མི་རྟག་པའི་ཐོན་ཆོས་འདི་བསྒོམ། ཞེས་དང་། མགོ་ཐོན་གཞུག་འཁྱོངས། ལམ་ཐོན་དུས་འཛོམས། གཞན་དུ། ཐོན་ཕྱག ཐོན་ཚད། ཐོན་ཡུལ། ཐོན་སྒོ། ཐོན་བབས། ཐོན་སྐྱེད། ཕྱིས་ཐོན། སྔོན་ཐོན་སོགས་ལ་དཔྱད་པ་ཅིག་གནང་འཚལ\n#53 མི་འགྱུར་རྡོ་རྗེ ་ལགས་ཀྱིས་སྤེལ་དོན།:\nJune 14th, 2010 at 11:33 am\n#54 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nཐོན་ཆོས། (འགྲོ་བ) (ཕྱི་མར་འགྲོ་བའི་གྲབས་བྱེད་པའི་ཆོས་ཡིན་པས་ན། ཐོན་ཆོས་ཟེར་བ་ཡིན་ཚོད)\nགཤམ་གྱི་ཐོན་པ་ནི་ཡོང་བའམ། བྱུང་བ། མངོན་དུ་གྱུར་པ་བཅས་ཀྱི་དོན།\nདཔེར་ན་རང་མགོ འདོན་པ། བཏོན་པ། གདོན་པ། ཐོན་༼སྐུལ་ཚིག༽ ཡང་། རང་མགོ་བཏོན་ནས་ཐོན་པ།\n#55 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nཨ་མདོ་བས་ཁོང་ཅག་གི་སྐད་དེ་ཁུངས་དག་ཡིན་ཚུལ་བཤད་པ་ལ་རྒྱུ་མཚན་མེད་པ་མ་རེད། ང་ཚོ་བོད་ཀྱི་ལོ་རྒྱུས་དག་ཏུ་ཨ་མདོ་བ་རྣམས་བོད་ཀྱི་མཐའ་མཚམས་བསྲུང་བའི་ཕྱིར་བཏང་བའི་དམག་མི་རྣམས་དེར་གཞི་ཆགས་པ་ལས་མི་རིགས་མཆེད་ཚུལ་གསུང་བ་ལ་གཞིགས་ན། ཁོང་ཚོའི་སྐད་དེ་ཁུངས་དག་པ་ཡོད་ཅེས་བཤད་པ་དེ་ལ་རྒྱུ་མཚན་ཆེན་པོ་ཡོད། དཔེར་ན་Denmarkཌེན་མག་རང་དུ་ཡོད་པའི་ཁོང་ཅག་གི་མི་རིགས་དང་། Canadaཁེ་ན་ཌ་སོགས་ཡུལ་ལུང་གཞན་དུ་གནས་སྤོ་བྱས་པའི་ཁོང་ཅག་གི་མི་རིགས་གཉིས་ཀྱི་དབར་སྐད་ལ་ཞིབ་འཇུག་བྱས་ཚེ། ཡུལ་ལུང་གཞན་དུ་སྤོས་པ་དག་གི་སྐད་དེ་བསྲེ་ལྷད་མེད་པར་གནས་ཐུབ་འདུག་ཅེས་བརྗོད་ཀྱི་འདུག དེ་ལ་གཞིགས་ན་ཨ་མདོ་བས་ཁོང་ཅག་གི་སྐད་དེ་ཁུངས་དག་ཡིན་ཞེས་བཤད་པ་ལ་རྒྱུ་མཚན་འདུག དེ་བཞིན་དུ་ཁམས་པ། སྟོད་པ། ལ་དྭགས་པ་ལའང་རྒྱུ་མཚན་མཚུངས་པར་སྙམ་མོ། །\n#56 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:\nཐོན། ཞེས་པ་དེ། འགྲོ་བ་ལས་འགྲོ་ཚར་བའམ་ཕྱིན་པའི་དོན་ལ་ཉེ་བ་མི་འདུག་གེ གོང་གི་དཔེར་བརྗོད། སྔོན་ཐོན། དང་། བྱུང་བ། ཞེས་པ་དོན་དེས་མི་སྟོན་ནམ།\n#57 དམིགས་བུ། ་ལགས་ཀྱིས་སྤེལ་དོན།:\nJune 15th, 2010 at 8:00 am\nདཔེར་ན། དབུས་གཙང་གི་མི་ཞིག་གིས་བཀླགས་པའི་ཀ་དང་ག ཅ་དང་ཇ ཏ་དང་ད པ་དང་བ་སོགས་ཀྱི་སྒྲ་གདངས་དབུས་པའི་མི་ཡིས་བཀླགས་ཏེ་དབུས་པའི་མི་ཡིས་ཉན་ན་ཁྱད་པར་ཆེན་པོ་འདུག་ཟེར། ཨ་མདོའི་མི་ཡིས་ཉན་ན་སྒྲ་གདངས་དེ་དག་གཅིག་པ་གཅིག་རྐྱང་བཀླགས་པའི་ཚོར་སྣང་ལས་ཁྱད་པར་གང་ཡང་དགར་ཐུབ་ཀྱི་མི་འདུག དེ་བཞིན་དུ་ཨ་མདོའི་མི་ཞིག་གིས་བཀླགས་པའི་བ་དང་ཝ་ཡི་སྒྲ་གདངས་ཨ་མདོའི་མི་ཡིས་བཀླགས་ཏེ་ཨ་མདོའི་མི་ཡིས་ཉན་ན་ཁྱད་པར་ཧ་ཅང་ཆེན་པོ་འདུག དབུས་པའི་མི་ཡིས་ཉན་ན་སྒྲ་གདངས་གཅིག་པ་གཅིག་རྐྱང་གོ་བ་རེད།\nསྐྱེ་གནས་དང་བྱེད་རྩོལ་སོགས་རྒྱུ་མཚན་དྲངས་ནས་བཤད་ན། དབུས་པའི་མཁས་དང་ཁས་གཉིས་ཀྱི་སྒྲ་གདངས་འདོན་དུས་སྐྱེ་གནས་དང་བྱེད་རྩོལ་སོགས་མི་དགོས་པར་སྒྲ་གདངས་གཅིག་རྐྱང་འདོན་པ་ཅི་ཞིག་གི་ལན། ཨ་མདོ་བས་བཀླགས་ན་ཧ་ཅང་ཁྱད་པར་ཆེ།\n#58 བོད་ཀྱི་བུ་ཆུང་། ་ལགས་ཀྱིས་སྤེལ་དོན།:\nJune 15th, 2010 at 9:25 am\n#59 བོད་ཀྱི་བུ་ཆུང་། ་ལགས་ཀྱིས་སྤེལ་དོན།:\nJune 15th, 2010 at 10:42 am\nདྲ་གྲོགས་ཚོ་ངོ་མ་དུས་རབ་འདི་ནི་ཧ་ཅིང་གི་ཉེན་ཁ་ཆེན་པོ་ཞིག་རེད་ཡ། གང་ཡིན་ཞུ་ན་ང་ཚོ་བོད་ཀྱིས་རིགས་གཞུང་དེ་ལ་གནོད་པ་བྱེད་མཁན་གཙོ་བོ་དེ་ནི་རྒྱ་དམར་ལས་ཁ་བཤད་མཁས་པར་སྒོམ་པའི་བོད་པ་འདི་ཚོ་མཐོང་སྐབས་དངོས་གནས་ཡག་པོ་ཞིག་མ་རེད་ཡ། ང་ཚོ་བོད་པ་ཚང་ལ་ཡུལ་ལུང་སོ་སོར་སྐད་ཀྱིས་ཁྱད་ཆོས་བླ་ན་མེད་པ་ཡོད་པ་འདི་ལ་སྲུང་སྐྱབས་བྱེད་པ་དེ་དོར་ནས་སྐྱོན་བརྗོ༹ད་བྱེད་པ་འདི་ཧ་ཅིང་གི་ཆེས་མ་འོས་པ་ཞིག་མ་རེད་དམ། སྒོམ་སྡེ་ཟེར་བ་འདི་འདྲ་བཅུ་ཡོད་པ་ཡིན་ན་ངོ་མ་བོད་ཀྱིས་སྤྱི་ཚོགས་ལ་སྔོན་ལས་ལྷག་པའི་དཀའ་ངལ་ཆེན་པོ་ཞིག་སྤྲད་ངེས་ཅན་རེད་ཞག\n#60 བོད་ཀྱི་བུ་ཆུང་། ་ལགས་ཀྱིས་སྤེལ་དོན།:\nདེ་རིང་གུས་པས་ཚིག་འདི་ཚོ་ཁྱེད་གུས་པར་འོས་པའི་ཁ་བརྡ་ཚང་གི་རང་སོར་འཇོག་རོགས་ཞུ་བ་ཡིན། སྤྱིར་ང་བོད་ཀྱིས་བུ་ཆུང་ལ་མཚོན་པ་ཡིན་ན་གང་ཡང་མི་ཤེས་པའི་རྨོངས་པ་ཞིག་ཡིན། ཐ་ན་ཡི་གེ་དག་ཆ་ཡང་ཡག་པོ་མེད་པས་བོད་པ་ཞིག་ཡིན་པས་དྲ་གྲོགས་ཡོངས་ལ་དགོངས་དག་ཞུ་བ་ཡིན།\n#61 སྡེ་དགེ་འཇིགས་མེད། ་ལགས་ཀྱིས་སྤེལ་དོན།:\nJune 16th, 2010 at 1:41 am\n#62 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nJune 16th, 2010 at 3:54 pm\nབ་ལ་ཝ་ཞེས་མི་འབོད་ཅེས་ཨུ་ཚུགས་ཇི་ཙམ་བྱེད་པ་དེ་ཙམ་གྱིས་རྙོག་པ་ཇེ་ལང་ལ་འགྲོ་གི་རེད། བ་ལ་ཝ་ཞེས་མི་འབོད་ན། འོ་ན་བ་ཕྱེད་ལ་ཝ་ཞེས་ཨེ་འབོད། འབོད་ན་བ་ཕྱེད་དེ་ཀ་མད་སུམ་ཅུའི་ནང་གང་ཡིན་ངོས་ཟུང་ཞིག\nབ་ཕྱེད་ལ་ཝར་མི་འབོད་ཟེར་ན། ངག་སྒྲོན་རྩ་བ་ལས། བ་ཕྱེད་ཝར་འབོད་རྣམས་ལ་བ། །ཞེས་གསུངས་ཤིང་། གསེར་ཏོག་སུམ་འགྲེལ་༣༧ལས། པི་ཝང་ཕ་ཝང་སོགས་ཀྱི་ཝ་ནི་ཙ་སྡེའི་བཞི་པ་བ་ཕྱེད་རུ་འབོད་པའི་ཝ་སྟེ། ཞེས་གསུངས་སོ། །\n#63 དགེ་འདུན་རབ་གསལ་ ་ལགས་ཀྱིས་སྤེལ་དོན།:\nམཚམས་རེར་སྒོམ་སྡེ་ཁྱོད་དངོས་གནས་རྟོག་གེ་མགོ་མཁྲེགས་ཟེར་བ་དེ་རེད། ཁྱེད་ཀྱིས་རང་གི་ཁ་ནས་འདོན་པའི་སྒྲ་ཞིག་ མིའི་ཁ་ནས་ཀྱང་ཐོན་གི་འདུག་ཅེས་ཨུ་ཚུགས་མཐར་སྐྱེལ་བྱེད་གི་འདུག མདོར་དེད་ན། ཁྱེད་ཀྱིས་ང་ནོར་འདུག་ཅེས་བཤད་མ་འདོད་པ་ལས་གཞན་རྒྱུ་མཚན་སྤུ་རྩེ་ཙམ་ཡང་མི་འདུག ཁྱེད་ཀྱི་ཞལ་ནས་ཐོན་པའི་ “ཝ་”དང་མདའ་ཚན་པའི་ཁ་ནས་ཐོན་པའི་”ཝ་”གཉིས་སྒྲ་གཅིག་པ་མ་རེད། ཁྱེད་ཀྱི་ཞལ་ནས་ཐོན་པའི་ “བ་ཕྱེད་ཝ་”དང་དགེ་རབ་ཀྱི་ཁ་ནས་ཐོན་པའི་”བ་ཕྱེད་ཝ་”གཉིས་སྒྲ་གཅིག་པ་མ་རེད།\n#64 སྟག་སྨྱོན། ་ལགས་ཀྱིས་སྤེལ་དོན།:\nསྒོམ་སྡེའི་སྟོན་པ་དང་དགེ་རྒན་སུ་ཡིན་ན་དེ་ངེས་པར་དུ་ལྷམ་མགོའི་མཐིལ་ལ་སྦྱར་དགོས་པ་ཞིག་རེད། དོན་དངོས་ཁས་མི་ལེན་པ་དང་རང་སྐྱོན་གཞན་ལ་བཙན་འགེལ་བྱེད་སྟངས་འདི་འདྲ་སྟོནངན་སུས་བསླབ་ཡིན་ན། གལ་ཥཀྱ་ཐུབ་པ་ཡིན་ན་པ་མགོ་དེས་ལྟ་བ་ཇི་འདྲ་ངན་ཞིག་སྤེལ་ཡོད་ཚོད་འདུག མི་དེའི་མོག་སྦྱར་བའི་ལྷམ་མགོ་ཞིག་རག་ན་ངས་ལམ་སང་གོན་ན་འདོད། གང་ཡིན་ཟེར་ན་འདི་དང་འདིའི་རྗེས་འཇུག་ཚོས་རྫུན་སྨྲ་སྟངས་བསླབ་པའི་ཕྱིར་རོ།\n#65 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\nJune 16th, 2010 at 5:09 pm\nཁྱེད་ཅག་རིགས་ལམ་ལ་སྦྱངས་པ་བྱས་མྱོང་མེད་པ་དེས་ཡིན་ནམ་གང་ཤེས། དྲི་བ་ལ་ལན་ཐད་ཀར་བསྐྱོན་པའི་གོམ་གཤིས་རྩ་བ་ནས་མི་འདུག ངས་བ་ཕྱེད་ལ་ཝར་ཨེ་འབོད་ཅེས་འདྲི་གི་ཡོད། ཡོད་ན་ཡོད། མེད་ན་མེད་ཅེས་ལན་བསྐྱོན་རོགས།\nངའི་དྲི་བར་ལན་ཐོབ་དང་། དེ་ནས་མགོ་མཁྲེགས་སུ་ཡིན་རིམ་གྱིས་ཤེས་པར་འགྱུར་རོ། །\n#66 སྟག་སྨྱོན། ་ལགས་ཀྱིས་སྤེལ་དོན།:\nJune 16th, 2010 at 5:40 pm\nའོ་ན་ཁྱེད་རང་ཚོས་མུ་མཐུད་སྟོན་ངན་གྱི་རྗེས་མཇུག་པ་འདི་འདྲར་གནས་ལུགས་བཤད་ཁུལ་གྱིས་རྩ་ཆེའི་མི་ཚེ་ཆུད་ཟོས་ཐོངས་ལོ། ངས་ལུགས་བཤད་མི་ཤེས་པ་མིན་ཡང་དཀར་པོ་ལ་ཆེད་དུ་ནག་པོ་རེད་ལབ་ན་དེ་ལ་གནས་ལུགས་བཤད་རྒྱུའི་འདུན་སྐྱེས་སྲིད་དམ། ངས་མཆན་ཚང་མ་གསུབ་པ་ཐུགས།\n#67 རིག་འབྱུང་དོན་གྲུབ་བཀྲ་ཤིས། ་ལགས་ཀྱིས་སྤེལ་དོན།:\nའདི་ལ་རྩོད་རྒྱག་རྒྱུ་དང་རིག་པ་གཏོང་རྒྱུ་དམིགས་བསལ་ཡོད་མ་རེད། མིན་པ་དེ་མིན་པ་རེད། ཡིན་པ་དེ་ཡིན་པ་རེད།\n#68 གཞོན་ནུ་ཟླ་མེད། ་ལགས་ཀྱིས་སྤེལ་དོན།:\nJune 16th, 2010 at 6:27 pm\nསྒོམ་སྡེ་ལགས། རབ་གསལ་འདི་རིགས་ལམ་སྦྱང་བ་བྱས་མྱོང་བར་མ་ཟད་། གདན་ས་ཆེན་པོ་ན་ཡོད་དུས་ཡིད་སྨོན་ཤོར་དགོས་ས་ཞིག་ཡིན། འདིའི་ཆོས་ར་ནང་རིགས་འཕྲུལ་ཙམ་སྦྱང་བ་མ་རེད། འདི་ལ་དེའི་སྐབས་སུ་བློ་ཐོག་ན་དྲང་ངེས་དང་འགྲེལ་བ་དོན་གསལ་སོགས་ཤར་ཤར་སྐྱོར་རྒྱུ་ཡོད་པ་རེད། ཕལ་ཆེར་མཛོད་འདུལ་ལ་སྦྱང་ཡོད་ཀྱི་མ་རེད་བསམ། དེའི་འོག་གི་འཛིན་གྲྭ་དག་ལ་ངོ་ནས་ཡོད་སྨོན་ཤོར་དགོས་ས་ཞིག་རེད་ཀོ\n#69 དཀོན་ཅོག་སྐམ་པོ། ་ལགས་ཀྱིས་སྤེལ་དོན།:\nཁ་ཅིག་གིས་རྩོམ་འདི་ཉི་མ་མ་འཁྱོལ་བར་བྲིས་པ་རེད་ཟེར་བ་དང་། ཡང་ཨ་མདོ་བར་བརྙས་བཅོས་དང་སྐད་ཡིག་ལ་གཏོར་བཤིག་བཏང་སོང་ཟེར་ནས་མང་བོ་ཞིག་རྒན་སྒོམ་སྡེའི་སྟེང་ལ་ངར་ངར་བྱེད་ཀི་འདུག དེ་འདྲ་ཞིག་ཅང་ཨེ་ཡིན་ནམ། ངས་བལྟས་ན་རྒན་ཁོང་གིས་ཨ་མདོ་བར་ཁབ་གཙགས་ཤིག་བྱས་པ་འདི་དྲྭ་བ་འདིར་བོད་ཡིག་གི་ལམ་ནས་ཁ་བརྡ་བྱེད་མཁན་གང་མང་འགུག་འདོད་པ་ཡིན་རྒྱུ་རེད་པ། དེ་མིན་ཨ་མདོ་བ་ཁ་ཐོག་ཚད་གི་བ་དང་ཝའི་སྒྲ་གདངས་ཨ་མདོ་བའི་ཁ་ལ་ལོགས་ཀ་འདོན་ཟེར་དུས་ཁོང་གིས་ཀྱང་ཉམས་རེ་བཞག་ལོས་ཡོད། མ་གཞི་ཨ་མདོ་བའི་ཝ་ཀློག་སྟངས་འདི་མི་གང་ཡིན་གྱི་ངག་ལ་ཡོང་གི་ཡོད་ས་མ་རེད། ཁ་ཉིན་ངའི་ངོ་ཤེས་ཨ་རི་བ་དེས་བོད་པ་མང་ཤོས་ཀྱི་དབྱིན་ཡིག་Vའདི་སྒྲ་ཇི་བཞིན་ཀློག་ཐུབ་ཀི་མི་འདུག ཡིན་ནའང་ཨ་མདོ་བ་ཚོ་དམིགས་བསལ་རེད་ཟེར་ཐལ།\n#70 སྤྲིན་དཀར་པོ ་ལགས་ཀྱིས་སྤེལ་དོན།:\nཐུབ་བསྟན་བསམ་འགྲུབ་ལགས་སུ་བར་མཚམས་འདིར་ཚིག་འགའ་ཞུ་འདོད་བྱུང། ཨ་མདོའི་བ་དང་ཝ་གཉིས་ཀྱིས་སྒྲ་གདངས་གཅིག་མཚུངས་ཡིན་པས་ཨུ་ཚུགས་མཐར་སྐྱེལ་བཞིན་འདུག ཁྱེད་ཉིད་ལ་ཐུགས་ཁག་མི་འདུག གང་ཡིན་ཟེར་ན། ང་རང་སྔོན་མ་སློབ་གྲྭར་ཡོད་པའི་སྐབས་སུ་སློབ་གྲོགས་ཁ་ཤས་ཡོད། སློབ་གྲོགས་ཕལ་ཆེར་ཨ་མདོ་དང་ལྷ་ས་བ་རེད། དུས་སྐབས་སུ་སྐུ་ཉིད་ཀྱིས་གསུངས་བ་བཞིན་བ་དང་ཝ། ཡང་ན་ཤ་དང་ཞ། ཀ་དང་ག ཅ་དང་ཇ། པ་དང་བ་ལྟ་བུའི་ཐད་རྩོད་པ་མང་པོ་རྒྱབ་མྱོང་ཡོད། ལྷ་ས་བའི་ཨ་མདོའི་སྒྲ་གདངས་ལེན་སྟངས་འགྲིག་གི་མི་འདུག་ཟེར་བ་དང། ཨ་མདོ་བའི་ལྷ་སའི་སྐད་ལ་སྒྲ་གདངས་དྲག་ཞན་གྱིས་དབྱེ་བ་མི་འདུག་ཟེར་བ་ལྟ་བུ། ཐེངས་མང་རྩོད་པ་རྒྱབ་མྱོང་ཡོད། གང་ལྟར་ཐུབ་བསྟན་བསམ་འགྲུབ་ལགས་ཀྱིས་མཐའ་གཅིག་ཏུ་བ་དང་ཝ་གཉིས་ཀྱིས་སྒྲ་གདངས་གཅིག་མཚུངས་རེ་ལབ་ན་འབད་དེ་ནོར་བ་རེད་སྙམ། ཨ་མདོའི་བ་དང་ཝའི་སྒྲ་གདངས་ལེན་ཕྱོགས་ཐད་གནམ་དང་ས་ཡིས་ཁྱད་པར་ཡོད་པ་རེད། གལ་སྲིད་ཁྱོད་ཀྱིས་འདོད་པ་ལྟར་ཨ་མདོ་བ་ཞིག་གིས་རྒྱལ་བ་ལབ་ན། ཐུབ་བསྟན་བསམ་འགྲུབ་ལགས་ཀྱིས་སྙན་ལམ་དུ་རྒྱལ་ཝ་ལྟ་བུ་གསན་བཞིན་ཡོད་པ་འདྲ། ཨ་མདོ་བ་ཞིག་གིས་རྒྱལ་ཝའི་སྒྲ་གདངས་ལྟར་ཨ་མདོ་བ་ཞིག་ལ་ལབ་ན་གོ་བ་ལེན་ཐུབ་པ་མ་རེད། གོང་དུ་ཞུས་བ་བཞིན་ལྷ་ས་བའི་བ་དང་པ་གཉིས་ཀྱིས་སྒྲ་གདངས་ལེན་ ཕྱོགས་ཐད་ཁྱད་པར་མི་འདུག་བསམ་མྱོང། བློ་གཟི་བོར་གནས་བའི་ཞིབ་ཏུ་ཉན་ན་ཁྱད་པར་འདུག\n#71 སྒོམ་སྡེ་ལྷ་རམས་པ། ་ལགས་ཀྱིས་སྤེལ་དོན།:\n#72 རྩམ་དགའ། ་ལགས་ཀྱིས་སྤེལ་དོན།:\nJune 17th, 2010 at 3:12 am\nཨ་མདོའི་ས་ཆ་ཁ་ཤས་ལ་་་་་བ་དང་ཝ་ཡི་སྒྲ་གདངས་ཕར་ཆེར་གཅིག་འདྲ་བོ་ཡོང་གིན་འདུག ཡིན་ནའང་སྐྱེ་གནས་ལ་སྦྱངས་མྱོང་མཁན་ཞིག་གིས་ཉན་ན་ཏོག་ཙམ་མི་འདྲ་བར་ཤེས་ཐུབ་ཀིན་རེད། ད་དུང་ཡིག་གཟུགས་མི་འདྲ་བའི་ཆ་ནས་ཀྱང་སྒྲ་གདངས་འདྲ་ཤས་ཆེ་བ་ལས་གཅིག་རང་ཡོང་གིན་མ་རེད།\n#73 སྟག་སྨྱོན། ་ལགས་ཀྱིས་སྤེལ་དོན།:\nJune 17th, 2010 at 6:28 pm\nསྒོམ་སྡེ་ལགས་ཁྱེད་ཥཀྱ་ཐུབ་པའི་རྗེས་མཇུག་ནང་པའི་གྲྭ་བ་ཞིག་ཡིན་སྟབས་ལས་རྒྱུ་འབྲས་དང་དགེ་སྡུག་སོགས་ཁ་ནས་བཤད་ཀི་རེད་མ་གཏོགས་ཁས་ལེན་གི་མ་རེད་དེ། འདི་ལྟར་ནུབ་ཕྱོགས་ཚེ་མ་འཁྱོལ་བའི་རྩོམ་རྙོག་མང་པོ་ཆེད་དུ་བྲིས་ནས་ཀློག་མཁན་དང་མཆན་འབྲི་མཁན་ཚོའི་མི་ཚེ་རྩེད་བྱེད་ཀྱིན་པ། ཁྱེད་ཀྱི་ཆོས་ལུགས་འགྲོ་སྟངས་ཤིག་ཡིན་སྲིད་ཀྱང་། འཇིག་རྟེན་གྱི་མིའི་བཟང་སྤྱོད་དང་ཡོངས་སུ་འགལ་ཡོད་པ་གསལ་བཤད་ཙམ་ཡིན།\n#74 དམུ་ཐག་གི་བུ་རྒྱུད། ་ལགས་ཀྱིས་སྤེལ་དོན།:\nངས་བསམ་པར་རྩོམ་ཡིག་འདིའི་ཁ་བྱང་ལ་༼ཨ་མདོ་བས་”བ་”ཡིག་ཀློག་སྟངས་དབུས་གཙང་གི་”ཝ”ཡིག་ཀློག་ཚུལ་དང་གཅིག་མཚངས་བྱེད་པར་གནོད་བྱེད་ཆེན་པོ་གཉིས༽ ཞེས་བྲིས་ན་ལེགས་པར་སྙམ། དེ་མིན་ཁ བྱང་འདིའི་ཐོག་ནས་ཀྱང་མང་པོ་ཞིག་གི་མགོ་རྨོངས་པར་གྱུར་འདུག སྤྱིར་ནས་ཡུལ་སྐད་ལ་ཡིག་སྐད་ཀྱིས་ཞུ་དག་གཏོང་བ་ནི་བྱ་ཐུབ་པའི་ལས་ཤིག་མིན་པར་ཡང་མདོ་དབུས་ཁམས་གསུམ་གྱི་སྐད་ལ་བརྟགས་པས་ཤེས། བགྲོ་གླེང་བྱེད་པའི་གོ་རིམ་འདིའི་ཁྲོད་དུ་ཕན་ཚུན་ལ་དམོད་མོ་བྱེད་པ་དང་ཚིག་རྩུབ་སྨྲ་བའང་མང་པོ་འདུག་པས་འཛེམས་ན་ལེགས། དེ་བརྗོད་དོན་སྟོར་བའི་རྒྱུ་རྐྱེན་དུ་འགྱུར་ངེས་རེད།\n#75 རས་པ། ་ལགས་ཀྱིས་སྤེལ་དོན།:\nསྒོམ་སྡེ་ལྷ་རམས་པ་ལགས་ནས་ཨ་མདོའི་བའི་བ་དང་ཝ་ཡི་གདངས་གཅིག་ཏུ་ཀློག་གིན་འདུག་ཟེར་བ་ནི་བདེན་པར་མི་འདུག འོན་ཀྱང་། ལྷ་ས་བ་དང་ཁམས་ཁུལ་གྱི་ཡུལ་ལུང་ཁག་ཅིག་གི་མིས་ཨ་མདོའི་བའི་ཝ་ཡིག་གི་བཀླགས་གདངས་དེ་དབུས་ཁམས་ཀྱི་བ་ཡིག་གི་སྒྲ་འདྲ་བོ་ཞིག་གོ་གི་ཡོད་པ་བདེན་པར་འདུག ཨ་མདོ་བས་དབུས་ཁམས་ཀྱི་མིའི་སྙན་ལམ་དུ་བ་དང་ཝ་ཞེས་ཐེངས་འགར་བཀླགས་ཀྱང་གདངས་གཅིག་ཏུ་གོ་གི་འདུག་ཅེས་གསུངས་པ་མང་ཙམ་གདའ།\n#76 ཨ་ནུ་ཐང་བསོད་ནམས། ་ལགས་ཀྱིས་སྤེལ་དོན།:\nསྒོམ་བདེ་ཡི་ཁ་སྤོབས་ཀྱི་སྐད་ཆ་ཐོས་བས་ཧང་སང་དུ་བཅུག་ལ་དེས་ཁོང་ཉིད་འཇིག་རྟེན་གྱི་སྐད་ཡིག་འཕེལ་རིམ་ལ་རྒྱུས་མངའ་མེད་པ་གསལ་སྟོན་བྱས་འདུག རྒྱུ་མཚན་ནི་བོད་ཀྱི་སྐད་ཡིག་ལེགས་སྦྱར་ནས་འོང་བའི་དབང་བཏང་ཡང་དུས་ཀུན་དེ་དང་སྟུན་དགོས་བའི་ངེས་པ་མེད་དེ། སྐད་ཡིག་ནི་མིས་དགོས་མཁོ་དང་དུས་ཀྱི་འགྱུར་བ་དང་སྟུན་ནས་ལེགས་བཅོས་སྟངས་དགོས་བ་ལས་རྟག་བརྟན་ཐེར་ཟུག་གི་སྐད་ཡིག་ཅིག་མེད་ལ། ཡོད་ཚད་གཞུང་ལུགས་ཤིག་དང་དུས་ཀུན་སྟུན་ནས་འགྲོ་བའི་ཐེར་ཟུག་གི་སྐད་ཡིག་ཅིག་མེད་ལ་མ་འོངས་བའང་ཡོང་མི་སྲིད་དེ། དེ་ལྟར་ཡིན་ན་སྐད་ལ་འཕེལ་རྒྱས་མེད་ལ། སྐད་ཡིག་དང་སྤྱི་ཚོགས་ནི་འགྱུར་བའི་ཆོས་ཅན་དུ་འཁུམས། ཨ་མདོ་བས་བ་ལ་ཅི་ལྟར་འབོད་ཀྱང་བ་ཡི་རྐྱེན་གྱིས་ནང་ཁུལ་གོ་བརྡ་མི་ཕྲོད་པའི་དུས་ཤིག་བྱུང་མྱོང་མེད་ལ། གལ་སྲིད་མ་འོངས་བར་བྱུང་ཆེ་དེ་ཨ་མདོ་མི་མང་གིས་ལེགས་བཅོས་སྟངས་ངེས་ཡིན་པ་ཕྲན་གྱིས་གདེངས་ཚོད་ཡོད། ཡོ་རབ་ཀྱི་སྐད་ཡིག་ཕལ་ཆེར་ལ་ཌིན་ནས་ཡོང་ཡང་་རྒྱབ་ཁབ་དང་ལུང་མཚན་སོ་སོའི་ཀློག་སྟངས་མི་འདྲ་བ་དཔེར་ན། དབྱིན་སྐད་དུ་་C གསེའུ་ཡི་སྒྲ་ཡི་ཀློག་ཀྱང་ཆེ་ཁའི་སྐད་དུ C ཚ་ཡི་སྒྲ་ཀློག་པ་སོགས་ཤིན་ཏུ་མང་ཡང་དགོས་པ་མེད་པས་ངལ་བས་མི་འབྲི། དབྱིན་སྐད་ལ་ཨ་རི་དང་ཨན་ལན་གྱི་ཀློག་མི་མཐུན་པའི་ཁྱད་པར་མང་དུ་ཡོད་ཀྱང་བདེན་རྫུན་བརྩོད་ཤག་འགྱེད་ཀྱིན་མེད་ཅིང་། གལ་སྲིད་དེ་ལྟར་རྒྱབ་ན་མཐུན་སྒྲིལ་དང་ཞི་མཐུན་ཟེར་བ་ཧ་ཅང་་དཀའ་སྟེ། མི་སུ་ཡང་རང་གི་ཕ་མེས་ནས་རྒྱུད་པའི་སྐད་ཆ་ལ་སུས་དགག་ཀྱང་དགའ་མོས་བྱེད་མཁན་དཀོན་ལ། ལྷག་པར་ཕྱི་མིས་རང་སྐད་ལ་དགག་པ་རྒྱག་པ་ནི་དེ་བས་མི་མོས། རྒྱུ་མཚན་ཕྱི་མི་ནི་ནམ་ཡང་ཕྱི་མི་ཡིན་ཞིང་དེས་བཟའ་ནང་དུ་ཐེ་གཏོགས་བྱེད་དབང་མེད། དེ་བརྟེན་དབུས་གཙང་གི་སྐད་ལ་ཁོ་བོའི་ཕྱི་མི་ཡིན་པས་ངས་ཡག་བཙོག་གི་སྐད་བཤད་ན་མི་འདོད་ལ་བྱེད་དབང་ཡང་མེད། གང་ལྟར་སྒོམ་སྡེ་ལགས། ཁྱེད་ཀྱིས་སྐད་ཆ་དེ་ལྟར་བཤད་ན་ཨ་མདོ་བ་སུ་ཡང་དགའ་བོ་བྱེད་རྒྱུ་མ་རེད་ལ། དེས་བོད་མིའི་གཅིག་སྒྲིལ་ལ་གནོད་པ་ལས་ཕན་པ་དཀའ་བས་མ་འོངས་བར་དེའི་རིགས་མཛེམ་ན་སྙིང་ཐག་པ་ནས་ཐུགས་རྗེ་ལགས་འབུལ་བྱེད་ཀྱི་ཡོད། ང་ཚོར་རྒྱ་མིས་ཐོན་ཆུང་དང་བརྙས་བཅོས་མ་བཟོད་པས་རྒྱ་བོད་ཀྱི་འགལ་ཟླ་བྱུང་ཞིང་ཡུལ་གྱར་དུ་ཆབས་པ་ལས། བརྙས་བཅོས་བཟོད་ན་འགལ་ཟླ་མེད་ལ་ཡུལ་གྱར་དུ་ཡོང་དགོས་བའང་མེད་པ་སེམས། གལ་སྲིད་ཁྱེད་ཀྱིས་དེ་ལྟར་ཨ་མདོའི་སྐད་ལ་མཐོང་ཆུང་བྱེད་པ་ནི་བཙན་བྱོལ་སྤྱི་ཚོགས་ནང་ཨ་མདོ་ཉུང་དྲག་ཅིང་ཡོད་པ་རྣམས་ནུས་བ་མེད་པ་ལྟ་སྟངས་ཀྱི་འོག་ནས་ཡིན་པ་ལས་བོད་ལ་ཤ་ཞེན་ཡོད་པས་བྲིས་བ་མིན་ཤས་ཆེ། གལ་སྲིད་བོད་ལ་ཤ་ཚ་ཡོད་ན་མིང་ངོས་སྦ་སྐུང་བྱེད་དོན་མེད་ལ་ཐ་སྙད་ཀྱང་དེ་ལྟར་གུས་མེད་ཀྱི་སྒོ་ནས་སྤེལ་དོན་མ་མཆིས་ཤིང་ ཤ་ཚ་བྱེད་སྟངས་དེ་འདྲ་མ་རེད་ཟེར་ནས་ཞུ་འདོད་གིས་བྲིས་བ་ལགས་སོ།\n#77 མེ་ཆ་། ་ལགས་ཀྱིས་སྤེལ་དོན།:\nJune 20th, 2010 at 8:34 pm\n#78 སྐྱེས་སར་ཀླུ་སྒྲུབ། ་ལགས་ཀྱིས་སྤེལ་དོན།:\nJune 22nd, 2010 at 5:09 am\nཁམས་བཟང་། འདི་སྐད་བདག་ཐོས་མ་བྱུང་བའི་དུས་རིམ་ཞིག་ནས་དེ་རིང་ཁ་བརྡའི་ནང་ནས་མཇལ་བ་དགའ་བོ་བྱུང་སོང་། kyisar1981@gmail.com\n#79 རས་པ། ་ལགས་ཀྱིས་སྤེལ་དོན།:\n#80 གཡུ་འབྲུག་དཀར་པོ། ་ལགས་ཀྱིས་སྤེལ་དོན།:\nདེ་ནས་རིམ་ཆོས་སྤྱོད་ཀྱི་རིམ་པ་རྣམས་བློར་འཛིན་འགོ་ཚུགས་ནས་ཡན་ལག་བདུན་པ་བློར་འཛིན་བྱེད་པའི་སྐབས་སུ། ཕྱག་འཚལ་བ་དང་མཆོད་ཅིང་བཤགས་པ་དང་། །རྗེས་སུ་ཡི་རངས་བསྐུལ་ཞིང་གསོལ་བ་ཡིས། །ཞེས་པར་དགེ་ཕྲུག་དེས་”ཕྱག་འཚལ་འབའ་དང་མཆོད་ཅིང་བཤགས་པ་དང་། །”ཞེས་འདོན་དུས་དགེ་རྒན་གྱིས་”ཕྱག་འཚལ་ཝ་དང་”ཞེས་འདོན་དགོས་གསུངས་པ་རེད།\nཉི་མ་འགའི་རྗེས་སུ་མཎྜལ་བློར་འཛིན་བྱེད་དུས། ཤར་ལུས་འཕགས་པོ། ལྷོ་འཛམ་བུ་གླིང་། ནུབ་བ་ལང་སྤྱོད། ཅེས་ཡོད་པར་ནུབ་བ་ལང་སྤྱོད་དེ་ལ་ཡང་ཁོང་གིས་”ནུབ་ཝ་ལང་སྤྱོད་”ཅེས་འདོན་པ་རེད། དེ་དུས་དགེ་རྒན་གྱིས་”ཝ་ལང་མ་རེད། འབའ་ལང་རེད་”ཅེས་བཀའ་བཀྱོན་བཏང་བས་ དགེ་ཕྲུག་གིས། ཁ་སང་ཁ་ཉིན་ བ་ལ་ཝ་ཞེས་འདོན་དགོས་ཚུལ་གསུངས་པ་མ་རེད་པས་ཞེས་ལན་ལྡོན་པ་རེད།\n#81 བེ་རི་འཇིགས་མེད། ་ལགས་ཀྱིས་སྤེལ་དོན།:\nJune 25th, 2010 at 12:03 pm\npa,pha,ba ma. ངས་ནོར་མེད་ན་བོད་ཡིག་གསལ་བྱེད་སྒྲ་བསྒྱུར་སྐབས་འདི་འདྲ་བོ་ཞིག་འབྲི་གི་འདུག་བསམ་བྱུང་།\n#82 བྱ་རྒོད་རྒྱལ་པོ། ་ལགས་ཀྱིས་སྤེལ་དོན།:\nབོད་ལ་དབྱིན་ཡིག་ཐོག་ BOE དང་ WOE གཉིས་གང་འབྲི་དགོས། དུས་བབ་ཐོག་ boed བྲིས་པ་ཡོད་སྙམ།\n#83 སློབ་དཔོན། ་ལགས་ཀྱིས་སྤེལ་དོན།:\nསྤྱིར་སྒོམ་སྡེ་པས་གསུངས་པ་བདེན་རེད་ལ་དེར་ད་བར་བོད་ཀྱི་དུས་བབ་སོགས་དྲ་ཐོག་མང་པོ་གཅིག་ནང་གནོད་བྱེད་བཏང་མ་ཐུབ་པ་ལུས་འདུག། རྩ་བས་འདིར་༼ཨ་མདོ་བས་༽ཅེས་ཆོལ་ཁ་གཅིག་གི་མིང་སྨོན་པ་འདིར་ཡག་པོ་མི་འདུག་ལ་སྐད་མདངས་འདི་འདྲ་གསུང་མཁན་ཁམས་ཕྱོགས་ན་ཡོད། ད་རུང་ཨ་མདོ་བའི་ཕྱོགས་ནས་འདི་འདྲ་མ་གསུང་མཁན་མང་པོ་ཡོད་པ་རེད།\n#84 དམུ་ཐག་གི་བུ་རྒྱུད། ་ལགས་ཀྱིས་སྤེལ་དོན།:\nJune 27th, 2010 at 7:54 am\nངས་དེ་རིང་བོད་ལྗོངས་བརྙན་འཕྲིན་གྱི་ལེའུ་ཚན་དུ་འདི་འདྲ་ཞིག་མཐོང་སོང་། རྒྱ་ནག་གི་ཐོས་རྫས་哇哈哈ཁྱབ་བསྒྲགས་བྱས་འདུག་པར་བོད་ཡིག་གིས “ཝ་ཧ་ཧ་” ཞེས་བྲིས་འདུག འོན་ཀྱང་ཨ་མདོ་བས་འདི་ལྟར་མི་འབྲི་སྟེ་རྒྱུ་མཚན་ནི་ ཝ་ ལ་རྒྱ་ཡིག་གི་ 哇 ཡི་གདངས་སུ་མི་འབོད་པས་རེད། དེའི་ཚབ་ཏུ་ཨ་མདོ་བར “བ” ལས་ལྷག་ཅིག་འབྲི་རྒྱུ་མེད་མོད་དེ་ཡང་ 哇་འདིའི་གདངས་དང་རྦད་དེ་གཅིག་མཚུངས་མ་རེད། འདིའི་ཐོག་ནས་བལྟས་ནའང་ཨ་མདོ་བས་”བ”དང”ཝ”གཉིས་གཅིག་མཚུངས་སུ་ཀློག་གི་མེད་པ་ཤེས་ཐུབ། སྒོམ་སྡེའི་ཞེ་འདོད་འདི་ཡིན་པ་འདྲ། འོན་ཀྱང་ཚིག་གི་ངོ་གདོང་ལ་བལྟས་ན་འདི་འདྲ་རང་རེད་འདུག་ལ་ཀློག་པ་པོ་མང་པོ་ཞིག་གིས་ཀྱང་དེ་ལྟར་གོ་བ་བླངས་འདུག ཁོང་གིས་བརྗོད་འདོད་པ་ནི་ ཨ་མདོ་བས་”བ”ཡིག་ཀློག་སྟངས་དང་དབུས་གཙང་པས་”ཝ”ཡིག་ཀློག་སྟངས་གཅིག་པ་ཡིན་པ་དང་ཨ་མདོ་བའི་ཀློག་སྟངས་དེ་ནོར་བ་རེད་ཟེར་བ་དེ་རེད།\n#85 དམུ་ཐག་གི་བུ་རྒྱུད། ་ལགས་ཀྱིས་སྤེལ་དོན།:\nJune 27th, 2010 at 8:42 pm\nནོར་བཅོས། སྒོམ་སྡེའི་ཞེ་འདོད་འདི་ཡིན་པ་འདྲ་ཞེས་པ། སྒོམ་སྡེའི་ཞེ་འདོད་འདི་མིན་པ་འདྲ། ཞེས་བཅོས་རོགས།\n#86 དབང་འདུས། ་ལགས་ཀྱིས་སྤེལ་དོན།:\nJune 30th, 2010 at 7:54 am\n#87 མདའ་ཚན་པ། ་ལགས་ཀྱིས་སྤེལ་དོན།:\nJune 30th, 2010 at 10:28 am\n༣ ངས་ཨ་མདོའི་སྐད་ནང་གི་ཝ་སྒྲའི་སྒྲ་ཐོན་ཐུབ་མཁན་ཞིག་ཨ་མདོ་མ་གཏོགས་བོད་དང་རྒྱལ་ཁབ་གཞན་པའི་ནང་ཕལ་ཆེར་མེད་པ་འདྲ་ཞིག་མཐོང་གི་ཡོད་ཀྱང་། ཁམས་ནང་ཆེན་ནས་ཨ་མདོའི་སྒྲ་གདངས་ལྟར་ཐོན་གྱི་རེད་ཟེར་ནས་ངའི་གྲོགས་པོ་ཞིག་གིས་གསུངས་བྱུང་བས་རང་གི་ལོག་རྟོག་དེའང་ཟློག་པར་གྱུར།\n༥ ཨ་མདོ་ནས་ཡིག་སྒྱུར་སྐབས་སུ། wa སྒྲ་ལ་བ་ཟེར་ནས་བྲིས་ན་འགྲིག་གི་མ་རེད། དེ་ལ་ལྷ་སས་ba ཟེར་གྱི་ཡོད་པ་རེད། ཝ་བྲིས་ན་ཡག་པོ་རེད་ཟེར་ནས་སྔོན་མ་ ཆིག་སྟོང་དགུ་བརྒྱ་བརྒྱད་ཅུ་ནང་ཞིག་ལ། ངེད་ཚོའི་འཛིན་གྲྭས་འབྱུང་ཁམས་རིག་པའི་ཐ་སྙད་གནད་འགག་ཅན་མང་པོ་ཞིག་བོད་ཡིག་ལ་སྒྱུར་སྐབས་ཤིག་སུ་ཞིག་ནས་དེ་ལྟར་སློབ་སྟོན་གནང་མཁན་བྱུང་བས་དེ་དེ་བཞིན་དུ་བདེན་པར་མཐོང་། དེ་ལྟར་སྒྱུར་གིའང་ཡོད་པ་འདྲ།\nདེ་མིན་འགོས་ཆོས་གྲུབ་དང་དེ་ཝ་ཙན་དྲ་གཉིས་ཀྱི་འགྱུར་ནང་། ཝ་ཚབ་ལ་བ་བྲིས་པ་ལྟར་ན། སྔོན་མར་དབུས་གཙང་ཁོངས་ཀྱང་། བ་ལ་ཝ་ལྟར་ཀློག་པའམ་དེ་དང་སྒྲ་ཉེ་མཚུངས་ཀློག་མཁན་ཡོད་པའི་དྭོགས་གཞི་དང་དོ་སྣང་གསར་པ་ཞིག་ཀུན་ལ་སྤྲད་ཡོད་ངེས།\n༧ སྐད་དང་ཀློག་སྟངས་བཤད་ན་ཆོལ་ཁ་ཞིག་ལ་འབྲེལ་བ་ཡོད་པས་ཆོལ་ཁའི་མིང་དེ་ངེས་པར་སྨྲོས་དགོས་པ་ཞིག་ཡིན། དེ་མིན་རེ་ཟུང་ནས་མི་རེ་ཟུང་དང་ལྟ་བ་མི་མཐུན་པ་བྱུང་ན། མི་དེ་ཚོའི་མིང་བཏོན་ནས་རྩོད་གླེང་བྱེད་རྒྱུའི་ཚབ་ལ་ཆོལ་ཁ་ཞིག་གི་མིང་འཁྱེར་ཡོང་ནས་མང་པོ་ཞིག་བཤད་པ་དང་ངན་སྨྲས་ཚུན་ཆད་བྱེད་པ་དེ་ཚོ་རང་ཉིད་ཀྱི་ཕྱོགས་ཞེན་དང་གུ་དོག་གི་རང་མཚང་རྗེན་པར་སྟོན་པ་ཙམ་ཡིན་པའི་བསླབ་བྱ་ཞིག་ཀྱང་ལེན་རྒྱུ་འདུག\n#88 འཇམ་དཔལ་ཚུལ་ཁྲིམས ་ལགས་ཀྱིས་སྤེལ་དོན།:\nJuly 6th, 2010 at 9:11 pm\nགནོད་བྱེད་དང་པོའི་ཐད་དུ། ཝ་སྒྲ་དེ་པ་སྡེའི་ནང་དུ་མཐའ་གཅིག་ཏུ་མི་འགྲོ་བའི་ངེས་པ་གང་ཡང་མེད་ཅིང་། གལ་སྲིད་དེ་ལྟར་སོང་ན་སྡེ་བ་དེའི་ནང་གི་ཀ་མད་བཞི་བོ་གནས་སོགས་གཅིག་མཚུངས་སུ་ཡོད་དགོས་པའི་ངེས་པ་དེ་བས་ཀྱང་མེད། གལ་སྲིད་དེ་ལྟར་ཡོད་ན་ཝ་སྒྲ་དེ་ཙ་སྡེའི་ནང་དུ་ཡང་མི་འགྲོ། རྒྱུ་མཚན་ནི་ཝ་སྒྲ་དང་ཙ་སོགས་ཀྱི་སྒྲ་དང་ཡང་གནས་སོགས་གཅིག་པ་མེད་པ་ཁྱེད་ཀྱིས་ལོས་མཁྱེན། ཅི་སྟེ་མཚུངས་གསུང་ནས་ལྕེ་རྐན་ལ་སྦྱར་ནས་ཝ་སྒྲ་འདོན་ཐུབ་ན་ཁྱེད་ཀྱང་ཕོ་ཁྱོ་ག་ཡིན།\nགནོད་བྱེད་གཉིས་པའི་ཐད་དུ། ལར་ནས་ཨ་མདོ་བས་བ་ལ་(དབུས་པས་འདོན་པའི་)་ཝ་སྒྲ་རུ་འདོན་པ་འདི་མཐའ་གཅིག་ཏུ་འགྲིག་ཡོད་པའི་རྒྱབ་སྐྱོར་བྱས་པ་མིན་ཡང་འདི་ལ་ཁྱེད་ཀྱིས་གནོད་བྱེད་འདི་མི་འཇུག་ཅེས་ཞུ་རྒྱུ་ཡིན། རྒྱུ་མཚན་ནི་ཞིབ་པར་གཞིགས་ཚེ་རྒྱ་གར་གྱི་པ་ཕ་བ་བྷ་མ་ལྔའི་མཐུག་པོ་བྷ་ཡིག་བླངས་བའི་སྒྲ་ལྷག་མ་བཞི་དང་རང་རེའི་པ་ཕ་བ་མ་བཞི་གཉིས་ཤན་སྦྱར་དུ་ལེགས་པར་མི་འཕྲོད། དེ་ཡང་ཁྱེད་ཀྱིས་ཀྱང་མཁྱེན་གསལ་བཞིན་རང་རེའི་(དབུས་པས་འདོན་པའི་)་བ་སྒྲ་དང་རྒྱ་གར་གྱི་པ་ཕ བ་ཡི་བ་སྒྲ་གཉིས་སྒྲ་མི་མཚུངས། མདོར་ན་རང་རེའི་བ་སྒྲ་འདི་རྒྱ་གར་གྱི་བ་སྒྲ་ཡི་ཐད་དུ་ཧྲིལ་གྱིས་མི་འགྲོ་ལ། བ་སྒྲ་འདི་ནི་རང་རེ་བོད་ཀྱི་ཐུན་མོང་མ་ཡིན་པའི་སྒྲ་ཞིག་ཡིན་པར་ཡང་བདག་འདོད། དེའི་ཕྱིར་རྒྱ་གར་གྱི་བ་ཡིག་སོར་བཞག་ཏུ་ཁས་ལེན་རྒྱུ་ཡང་ཤིན་ཏུ་དཀའ་།\nདེའི་ཕྱིར་boy ལ་ཝོཡེ་དང་། ball ལ་ཝོལ། baby ལ་ཝེ་བྷི་སོགས་སུ་འདོན་དགོས་པའི་ཐུགས་ཁྲལ་མཛད་མི་དགོས་སྟེ་བ་སྒྲ་ནི་ཝ་ཡིག་གི་ཐད་དུ་ནམ་ཡང་མི་འགྲོ་བའི་ཕྱིར་རོ། དེ་ཡང་ཨ་མདོ་བས་ཝ་ཡིག་ལ་འདོན་པའི་སྒྲ་དེ་དང་བ་ཡིག་ལ་འདོན་པའི་སྒྲ་གཉིས་ཡེ་ནས་མི་འདྲ། དེའི་ཕྱིར་ཨ་མདོ་བས་བ་ལ་ཝ་སྒྲ་ནམ་ཡང་མི་འདོན་པས་དེ་ནི་དབུས་པས་ཝ་འདོན་པའི་སྒྲ་དེ་ནམ་ཡང་མིན་ནོ། ཨ་མདོ་བས་ཝ་ལ་འདོན་པའི་སྒྲ་དེ་དབུས་པས་འདོན་པ་ཧ་ཅང་ཧ་ཅང་དཀའ་། འདིར་ཆོས་ཉིད་ཅིག་ཡོད་པ་ནི་ཇི་སྲིད་ཁྱོད་ཀྱི་ངག་ནས་སྒྲ་གང་ཞིག་གཉིས་ཀྱི་སྤུ་རིས་ཀྱི་ཁྱད་པར་འདོན་མི་ཐུབ་པ་དེ་སྲིད་ཁྱོད་རྣ་བས་ཀྱང་དེ་གཉིས་ཀྱི་སྤུ་རིས་དེ་སོ་སོར་ཐོས་ཧ་ཅང་དཀའ་། དེའི་ཕྱིར་ཁྱེད་ཀྱིས་ཨ་མདོ་བས་ཝ་ལ་འདོན་པའི་སྒྲ་དེ་ཁྱེད་ཀྱིས་ལེགས་པར་ཐོས་ཀྱང་ཡོད་པའི་ཐེ་ཚོམས་མཆིས།\n#89 སྲིད་པ་རྡོ་རྗེ་ ་ལགས་ཀྱིས་སྤེལ་དོན།:\nJuly 26th, 2010 at 9:25 pm\nཐུབ་བསྟན་བསམ་གྲུབ་ལགས་ཀྱི་ཧ་ཅང་ཚད་མཐོ་བའི་གཞུང་ལུགས་ཁུངས་གཏུགས་སྟེ་ཨ་མདོ་བས་ཡུལ་སྐད་ཀྱི་བོད་ཀྱི་སྐད་ཚད་ལྡན་གཏོར་བཤིག་གཏོང་བའི་གནད་དོན་འདིར་ཐེར་འདོན་གནང་བར་ཐུགས་རྗེ་ཆེ་ཞུ་རྒྱུ་ཡིན་ འདིའི་སྐོར་དེ་སྔ་ནས་བསམ་ཚུལ་ཡོད་མཁན་ཞིག་ཡིན་ལ་བོད་ཀྱི་སྐད་ཡིག་གི་ཚོགས་ཆེན་ཁ་ཤས་ནང་ཡང་གླེང་སློང་བྱུང་མྱོང་ཡོད་ ལྷག་པར་དུ་གྲོས་ཚོགས་ནང་ཡང་བོད་ཀྱི་སྐད་ཡིག་བེད་སྤྱོད་གཏོང་སྐབས་ཐུ་མིས་བརྡ་སྤྲོད་དང་མཐུན་པར་བེད་སྤྱོད་གཏོང་དགོས་ཅེས་གྲོས་ཆོད་ཅིག་བཞག་སོང་ དགུ་བཅུ་གོ་གྲངས་ནས་བཟུང་ཨ་མདོ་བ་གསར་འབྱོར་མང་པོ་ཞིག་རྡ་སར་སླེབས་འགོ་ཚུགས་རྗེས་ཚགས་པར་སོགས་བཏོན་གནང་ནས་ནམ་རྒྱུན་ཁ་ནས་བ་ལ་ཝ་འབོད་པ་ཙམ་མ་ཡིནཔར་ཡིག་ཐོག་ཏུ་ཡང་ཡུལ་སྐད་སྲེས་ལྷད་བྱས་པ་མང་པོ་མཐོང་བྱུང་ལ་ཁ་བརྡ་ཞེས་པ་འདི་ཡང་ཁ་བརྡ་རང་རེད་འདུག་མ་གཏོགས་འདི་མི་རབས་གསར་པ་ཚོས་མཐོང་ན་མ་འོངས་པར་དཀའ་ངལ་འཕྲད་ངེས་རེད་ཤག་ ཐུབ་བསྟན་བསམ་གྲུབ་ལགས་ཁྱེད་རང་གི་མཚན་གནས་སྒོམ་སྡེ་ལྷ་རམས་པ་ཞེས་པ་ཐོག་ཚུལ་ཕལ་ཆེར་ཨ་མདོ་བ་འདི་ཚོར་རྒྱུས་མེད་པ་འདྲ་ ཁོང་རྣམ་པས་རྒྱ་ནག་གི་སློབ་གྲ་དག་ཏུ་སྦྱངས་པའི་སྐད་ཡིག་འཕེལ་རིམ་སྐོར་གྱི་གནས་ཚུལ་ཁག་གཅིག་དྲངས་སྟེ་དོན་དུ་ཡུལ་སྐད་ཕལ་པ་ཞིག་གི་བོད་ཡིག་གི་གཞུང་ལུགས་ལ་གཏོར་བཤིག་གཏོང་གི་ཡོད་པ་དེ་ཁྱོན་ནས་ངོས་ལེན་གནང་གི་མི་འདུག་ ཐུབ་བསཏན་ལགས་ཁྱེད་རང་གི་ཁོ་ཚོས་བོད་ཡིག་གསོས་སོང་ཟེར་བ་ཕལ་ཆེར་གཏོགས་ཙམ་སྔ་དྲག་པ་མིན་འགྲོ་ཡང་ན་ཨམ་སྐད་ཀྱི་དྲ་ཤོག་འདིའི་ཐོག་སྐུ་ཉིད་སྐྲག་པ་ཡིན་འགྲོ་ གྲོང་གསེབ་པས་ཀླད་པ་ཞིག་ནང་དམར་པོས་སྲིད་གཞུང་གི་དུས་རབས་སྔོན་མའི་ནུབ་ཕྱོགས་ཀྱི་ལྟ་གྲུབ་རགས་པ་ཞིག་བླུག་པ་དང་དེའི་ཐོག་བཙན་བྱོལ་བོད་མིའི་ཆོལ་ཁ་དང་ཆོས་ལུགས་ཀྱི་འཐེན་འཁྱེར་གྱི་རླུང་ངན་དེ་བླུག་ཚེ་ཁྱེད་ལྟ་བུའི་ཆེ་མཐོའི་གཞུང་ལུགས་ལ་བལྟ་བའི་བཟོད་སྒོམ་ཡོང་གི་རེད་པས་ ངས་བལྟས་ན་ཁོ་ཚོས་ད་དུང་ང་ཚོ་བོད་པ་དང་ཁོ་པ་ཚོ་འོད་པ་ཡིན་ཅེས་མ་འོངས་བོད་རང་བཙན་འབྱུང་བའི་དབང་དུ་བཏང་ཡང་ཁ་བྲལ་གྱི་ལས་འགུལ་སྤེལ་ངེས་རེད་ དེ་ལས་ཐུབ་བསྟན་ལགས་ཁྱེད་རང་གི་ཁོ་ཚོར་དྲི་བ་གོ་བདེ་པོ་ཞིག་བཏང་གནང་དང་ ཁྱེད་ཚོས་བ་ལ་ཝ་འབོད་པ་འདིའི་བོད་ཀྱི་སྐད་ཡིག་གི་གཞུང་ལུགས་གཏོར་བཤིག་གཏོང་གི་ཡོད་དམ་ ཁམས་པ་དང་སྟོད་པ་ ལ་དགས་པ་ འབྲུག་པ་ གཙང་པ་ ཀོང་པོ་བ་བཅས་ནས་དེ་ལྟར་ཁྱོད་ཚོ་ལྟར་ཡུལ་སྐད་ཞེ་ཅིག་འབྲི་འགོ་བཙུགས་ན་ཁྱོད་ཚོས་ཅི་ཞིག་ལབ་རྒྱུ་ཡིན་\n#90 པད་མ་དབང་ཆེན ་ལགས་ཀྱིས་སྤེལ་དོན།:\nསྤྱིར་བཏང་ཁྱེད་རང་ལ་ལྷ་རམ་དགེ་བཤེས་ཤིག་གི་མཚན་གནས་ཡོད་པས། ཁྱེད་རང་མཁས་པ་ཞིག་ཏུ་རྩི་བ་ལ་ང་ལ་བཀག་རྒྱ་ཅི་ཡང་མེད། འོན་ཀྱང་མཁས་པ་འཆུག་ན་འདོམ་གང་དང་བླུན་པོ་འཆུག་ན་མཐོ་གང་ཞེས་བ་ལྟར། ཁྱེད་རང་གིས་དངོས་གནས་ཨ་མདོ་བའི་བ་དང་ཝ་ཡི་སྒྲ་འབྱིན་སྟངས་ཤེས་ཀྱིན་མི་འདུག མ་ཤེས་བ་ལ་འོད་ཚོད་ཀྱིས་རྩོམ་འབྲི་བྱེད་པ་འདི་དཀྲོག་གཏམ་ལྟ་བུར་འགྲོ་གི་ཡོད། ཁྱེད་ཀྱིས་རྗེས་འབྲངས་བ་ཁ་ཤས་ནས་ཀྱང་ཉིད་ཀྱི་གང་གསུངས་བ་དཔང་དུ་བྱས་ནས་བཤད་རྐྱང་བྱེད་ཀྱི་འདུག ཨ་མདོ་བས་བ་ལ་ཝ་ཞེས་འབོད་ཀྱི་ཡོད་ན་དེ་ན་རྩོད་པ་བྱེད་དགོས་བ་ཞིག་མ་རེད། འོན་ཀྱང་ཨ་མདོ་བས་བ་ལ་ཝ་ཟེར་གྱིན་འདུག་ཟེར་བ་དེ་ཨ་མདོ་བའི་སྐད་ལ་བྱང་ཆ་མེད་པ་ཞིག་གི་གཏམ་འབའ་ཞིག་རེད། དཔེར་ན་ཨ་མདོ་བས་འགྲོ་ལ་འགྱོ་ཟེར་བ་ལ། དབུས་བས་ཨ་མདོ་བས་འགྲོ་ལ་རྒྱོ་ཟེར་གྱིན་འདུག་ཟེར་ནས་གད་མོ་ལང་བ་ལྟ་བུ་རེད། མ་ཤེས་བ་རྒྱུ་མཚན་དང་འདྲ་བ་ལ་ཅལ་འདྲོགས་བྱས་ན་ཀུ་རེ་དང་ཀྱལ་ཀ་ལྟ་བུ་ལས་གནས་ལུགས་སུ་མཐོང་གི་མ་རེད། ད་ངས་ཁྱེད་ལ་བ་དང་ཝ་ཡི་ཁྱད་པར་གསལ་བཤད་མདོ་ཙམ་ཞུ་གི་ཡིན། མ་འོངས་བར་ཁྱེད་རང་གིས་གང་ལ་མཁྱེན་རྟོགས་ཡོད་པ་དང་མཉམ་ཞིབ་བྱས་བ་ཞིག་ལ་རྩོམ་འབྲི་མུ་མཐུད་དུ་ཡོད་པར་དགའ་བསུ་ཞུ་གི་ཡིན། འོན་ཀྱང་མ་ཤེས་བ་ཞིག་ལ་འོད་ཚོད་ཀྱིས་དཀྲོག་རྩོམ་མི་སྤེལ་བར་འབོད་སྐུལ་ཞུ་རྒྱུ་ཡིན།\nཨ་མདོ་བས་བ་ཡི་སྐྱེ་གནས་མཆུ་ཡིན། དེ་ལ་མཆུ་བཙུམ་ལ་ཁད་དུ་ཕྱེ་བའི་བྱེད་པ་ཅན། རྩོལ་བ་ལྷོད་པ་དང་སྒྲ་ཞན་པར་ཡོང་བའི་མོ་ཡིག ཝ་ཡིག་གི་སྐྱེ་གནས་མཆུ་དང་འབྲེལ་བའི་མགྲིན་པ། བྱེད་པ་ལ་མཆུ་བཙུམ་ལ་ཁད་དུ་ཕྱེ་ཞིང་མགྲིན་པ་ནས་ཨ་ལ་འདར་བར་བསྐྱོད་པ། རྩོལ་བ་ལྷོད་པ་དང་སྒྲ་ཞན་པར་ཡོང་བའི་མོ་ཡིག་ཡིན། རྒྱུ་མཚན་དེའི་ཕྱིར་ཡི་གེ་འདི་གཉིས་ལ་སྐྱེ་གནས་དང་རྩོལ་སྒྲ་ལ་འདྲ་བ་ཅུང་ཙམ་ཡོད་མོད། ཡི་གེ་ཡི་གདངས་རྦད་དེ་ཁ་ཁ་རེད། ཁྱེད་རང་གིས་ངེས་ཤེས་འདི་རྨང་ལ་བཞག་ནས་ཨ་མདོ་བ་ཞིག་ལ་ཝ་ཡི་སྒྲ་འབྱིན་བཅུག་ནས་ག་ལེར་ཉན་ན་ཤེས་རྒྱུ་རེད། འདི་ལ་བོད་ཀྱི་དག་ཡིག་གསར་སྒྲིག་གི་མཇུག་ཏུ་ཡི་གེ་རེ་རེ་ཡི་སྐྱེ་གནས་བཀོད་ཡོད་པར་གཟིགས་དང་། འདི་ནའང་ཝ་ཡི་སྐྱེ་གནས་མཆུ་དང་འབྲེལ་བའི་མགྲིན་པ་ཞེས་བཀོད་ཡོད། བོད་ཀྱི་དག་ཡིག་མཁས་བའི་ཁ་རྒྱན་དང་གཞན་ཡི་གེ་ཡི་སྒྲ་ཞིབ་བཀོད་བྱས་བ་མང་བོས་བཀོད་སྟངས་ཡང་འདི་རང་རེད་ཞུ་རྒྱུ་ཡིན།


Blog Archives - Amalia Music ཨ་མ་ལེ་ཡའི་རོལ་དབྱངས།།\nBi Lingual Blogging! ཡི་གེ་གཉིས་ཀྱི་ཟིན་བྲིས།\nIf you can read Tibetan, then you've probably noticed that my Tibetan isn't great. I use blogging in part to improve.\nTherefore, in writing this blog bilingually, I can learn some Tibetan, however sometimes I will be unable to write in Tibetan and will make posts only in English.\nI do also haveaTibetan language blog which is 100% in Tibetan. I will try to write both Tibetan and English here, but if I can't write both, I apologize.\nSometimes I will write more in the English than in the Tibetan. This is because I can't fully express myself in Tibetan, but still want to write part.\nཁྱེད་རང་འདི་ཀློག་ན་ཁྱེད་རང་ཧ་གོ་གི་རེད། ང་བོད་སྐད་དང་བོད་ཡིག་ཡག་པོ་ཤེས་ཀྱི་མེད། ཡིན་ན་ཡང་ང་ག་ལེར་ག་ལེར་སྦྱང་གི་ཡིན།\nང་ལ་བོད་ཡིག་གི་ཟིན་བྲིས་གཅིག་ཡོད། དེ་བརྒྱ་ཆ་བརྒྱ་བོད་ཡིག་རེད། ང་འདི་ལ་བོད་ཡིག་དང་དབྱིན་ཡིག་གཉིས་ཀ་འབྲིས་ཐབས་ཤེས་བྱེད་གྱི་ཡིན། ཡིན་ན་ཡང་འབྲིས་མ་ཐུབ་ན་དགོང་དག་ཞུ།།


Terdzo-SHA-013 - Rinchen Terdzö\ngsang thig skor gsum las/_rdor sems phyag rgya gcig pa'i phrin las gnas lung dang bcas pa ye shes bcud thig\nVolume 27 (ཤ) / Pages 145-158 / Folios 1a1 to 7b6\nRinchen Terdzö Volumes List > Volume 27 > Text #13 (Scroll to Bottom)\n'jam mgon kong sprul. gsang thig skor gsum las rdor sems phyag rgya gcig pa'i phrin las gnas lung dang bcas pa ye shes bcud thig. In Rin chen gter mdzod chen mo pod nyer bdun pa (The Great Treasury of Rediscovered Teachings Volume 27) by 'jam mgon kong sprul, 145-158. New Delhi: Shechen Publications, 2007-2016.\nces pa 'di'ang nye bar gnas pa karma nor 'phel sogs don gnyer can gyi ngor dang /_rang gzhan la nyer mkho 'jug bde'i ched du 'chi med bstan gnyis g.yung drung gling pa rtsal gyis dpal spungs dben khrod du bgyis pa dge legs 'phel\n༄༅། །གསང་ཐིག་སྐོར་གསུམ་ལས། རྡོར་སེམས་ཕྱག་རྒྱ་གཅིག་པའི་ཕྲིན་ལས་གནས་ལུང་དང་བཅས་པ་ཡེ་ཤེས་བཅུད་ཐིག་ཅེས་བྱ་བ་བཞུགས་སོ།། མི་ཕྱེད་སྟོང་ཉིད་རྡོ་རྗེ་དང་། །སྙིང་རྗེའི་སེམས་དཔས་རིགས་ཐམས་ཅད། །སྡོམ་མཛད་དངོས་ཀུན་ཁྱབ་བདག་ལ། །ཕྱག་བྱས་ཕྲིན་ལས་སྙིང་པོ་བསྡེབ། །འདི་ལ་བརྟེན་ནས་ཕྲིན་ལས་ཀྱི་ཆོ་ག་ཉུང་ངུས་བདག་དོན་ཚོགས་གསག་དང་། གཞན་དོན་གནས་ལུང་བྱ་བར་འདོད་པས་མདུན་བསྐྱེད་རྟེན་བྲིས་སྐུ་སོགས་ཡོད་ན་དེ་ཙམ་གྱིས་འཐུས་ཤིང་། མེད་ན་མཎྜ་ལར་ཚོམ་བུ་གཅིག་དགོད། གཉིས་ཀ་མ་འཛོམ་ན་མདུན་མཁར་ཡིད་ཀྱིས་བསྒོམས་པས་ཀྱང་འཐུས། གང་ལྟར་བླ་གཏོར་ཟླུམ་པོ་རྒྱན་ལྡན་གྱི་གཡས་གཡོན་དུ་སྨན་རཀ །ཕྱི་མཆོད་མདུན་དུ་བཤམ། བསང་ཆུ་དང་ཚོགས་ཀྱི་ཡོ་བྱད་གང་འབྱོར་བསགས། བྱང་ཆོག་བྱེད་ན་མཎྜལ་མདུན་དུ་བུམ་པ་བཅུད་ལྡན་ཁ་རྒྱན་མགུལ་ཆིངས་ཅན་དང་། བགེགས་གཏོར། བྱེ་ཏིལ་ཡུངས་དཀར། མཚན་བྱང་། ཟས་བསྔོ་མར་མེ་སོགས་འདུ་བྱ། ཐོག་མར་སྐྱབས་སེམས་ནས་བརྩམ་བདག་བསྐྱེད་བཟླས་པ་དང་བཅས་པ་གསང་ཐིག་གཏེར་གཞུང་རྩ་བ་བཞིན་གྲུབ་ནས། མདུན་བསྐྱེད་ཕྲིན་ལས་ཀྱི་ཐོག་མར་བསང་ཆུ་ལ་དམིགས་ཏེ། རཾ་ཡཾ་ཁཾ། སྟོང་པའི་ངང་ལས་བསང་ཆུའི་སྟེང་དུ། མ་སཱུརྻ་མཎྜ་ལ། ཉི་མ་ལ་གནས་པའི་ཧཱུྃ་ཡིག་དམར་པོ། སྥ་ར་ཎ་ཕཊ། སཾ་ཧ་ར་ཎ་ཧཱུྃ། འཕྲོ་འདུས་ཡོངས་སུ་གྱུར་པ་ལས། ཨོཾ་བཛྲ་མ་ཧཱ་ཀྲོ་དྷཱི་ཤྭ་རཱི་ཧཱུྃ་ཕཊ། ཁྲོ་མོ་དབྱིངས་ཕྱུག་མ་དམར་མོ་དྲིལ་བུ་དང་བྷན་དམར་འཛིན་པའི་སྐུར་གྱུར་པར་བསམ་ཞིང་། རྡོ་རྗེ་རྩེ་གཅིག་པའི་ཕྱག་རྒྱས་རེག་ལ། ཨོཾ་མ་ཧཱ་ཀྲོ་དྷཱི་ཤྭ་རཱི་སརྦ་དྲ་བྱཾ་ཤོ་དྷ་ཡ་ཨོཾ་ཨཱཿཧཱུྃ་ཧྲཱི་ཋཱ། ཞེས་བརྒྱའམ་ཉེར་གཅིག་ཙམ་གྱིས་བྱིན་བརླབས་ནས། ཁྲོ་མོ་དབྱིངས་ཕྱུག་མའི་རང་བཞིན་གྱི་ཆུའི་རྡུལ་ཕྲ་རབ་ཏུ་གྱུར། དེ་ནས་མཆོད་པ་བྱིན་རླབས་ནི། རཾ་ཡཾ་ཁཾ༔ སྟོང་པའི་ངང་ལས་ཞིང་ཁམས་མཆོག༔ རིན་ཆེན་གཞལ་མེད་ཁང་དང་བཅས༔ རྒྱན་བཀོད་ལོངས་སྤྱོད་ཕུན་སུམ་ཚོགས༔ བྷྲཱུྃ་ལས་བྷཉྫའི་སྣོད་རྣམས་སུ༔ ཨོཾ་ཨཱཿཧཱུྃ་ལས་མཆོད་པའི་སྤྲིན༔ སྨན་རཀ་གཏོར་གསུམ་ཕྱི་ནང་གསང༔ རབ་འབྱམས་ནམ་མཁའ་གང་བར་གྱུར༔ ཨོཾ་བཛྲ་ཨརྒྷཾ་ནས་ཤབྡ་ཨཱཿཧཱུྃ༔ ཨོཾ་མ་ཧཱ་ཨ་མྲྀཏ་ཨཱཿཧཱུྃ༔ ཨོཾ་མ་ཧཱ་རཀྟ་ཨཱཿཧཱུྃ༔ ཨོཾ་མ་ཧཱ་བ་ལིཾ་ཏ་ཨཱཿཧཱུྃ༔ ཨོཾ་བཛྲ་སྥ་ར་ཎ་ཁཾ༔ ཞེས་སྔགས་རྣམས་ལན་གསུམ་བརྗོད་ལ་བྱིན་བརླབ། ཨོཾ་མ་ཧཱ་ཤཱུནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཆོས་རྣམས་སྟོང་པའི་ངང་ཉིད་ལས༔ མདུན་དུ་འབྱུང་བ་རི་རབ་སྟེང༔ པདྨ་འདབ་མ་སྟོང་ལྡན་དབུས༔ བྷྲཱུྃ་ལས་རིན་ཆེན་གཞལ་ཡས་ཁང༔ དལ་དབུས་སེང་ཁྲི་པདྨ་དང༔ ཉི་ཟླའི་སྟེང་དུ་ཧཱུྃ་ཡིག་ནི༔ རྡོ་རྗེ་ཧཱུྃ་གིས་མཚན་པར་གསལ༔ འོད་འཕྲོས་རྒྱལ་མཆོད་བྱིན་རླབས་བསྡུས༔ འགྲོ་བའི་ལས་སྒྲིབ་མ་ལུས་སྦྱངས༔ རྡོ་རྗེ་སེམས་དཔའི་ས་ལ་བཀོད༔ ཚུར་འདུས་ཡོངས་གྱུར་སྐད་ཅིག་ལ༔ མདུན་མཁར་བླ་མ་རྡོ་རྗེ་སེམས༔ དཀར་པོ་ཞལ་གཅིག་ཞི་ཞིང་འཛུམ༔ དབུ་སྐྲ་ཐོར་ཚུགས་རིན་ཆེན་བརྒྱན༔ ཕྱག་གཡས་རྡོ་རྗེ་ཐུགས་ཀར་གཏོད༔ གཡོན་པས་དྲིལ་བུ་དཀུ་ལ་བརྟེན༔ ཞབས་གཉིས་རྡོ་རྗེ་སྐྱིལ་ཀྲུང་བཞུགས༔ མཚན་བཟང་དཔེ་བྱད་ཐམས་ཅད་རྫོགས༔ ཟི་ལྡིར་དར་དཔྱང་ཅོད་པན་དང༔ སྟོད་གཡོགས་སྨད་གཡོགས་མཛེས་པར་དཀྲིས༔ དབུ་རྒྱན་སྙན་ཆ་མགུལ་རྒྱན་དང༔ སེ་མོ་དོ་དང་དོ་ཤལ་དང༔ གདུ་བུ་རྣམས་ཀྱིས་ལེགས་པར་བརྒྱན༔ པང་དུ་རྡོ་རྗེ་སྙེམས་མ་དཀར༔ བཅུ་དྲུག་ལང་ཚོ་གྲི་ཐོད་ཅན༔ ཕྱག་རྒྱ་ལྔ་འཆང་ཡབ་དང་འཁྲིལ༔ འོད་འབར་ཀློང་དུ་ལྷམ་མེར་བསྐྱེད༔ སྤྱི་བོར་ཨོཾ་ཧཱུྃ་ཏྲཱཾ་ཧྲཱིཿཨཱ༔ ཡེ་ཤེས་ལྔ་ཡི་བདག་ཉིད་ཅན༔ སྤྱི་མགྲིན་སྙིང་གར་ཨོཾ་ཨཱཿཧཱུྃ༔ སྐུ་གསུང་ཐུགས་སུ་བྱིན་གྱིས་བརླབས༔ ཐུགས་ཀའི་ཧཱུྃ་ལས་འོད་འཕྲོས་པས༔ རང་བཞིན་གནས་ནས་སྤྱན་དྲངས་བསམ༔ ཧཱུྃ༔ ཆོས་ཀྱི་དབྱིངས་སུ་སྙོམས་ཞུགས་པའི༔ རྒྱལ་བ་སྲས་དང་བཅས་རྣམས་ཀྱང༔ གཟུགས་སྐུ་རྡོ་རྗེ་སེམས་དཔར་བཞེངས༔ ཐུགས་རྗེས་ཉེ་བར་འདིར་གཤེགས་གསོལ༔ བཛྲ་ས་མ་ཡ་ཛ༔ ཛཿཧཱུྃ་བཾ་ཧོཿས་གཉིས་མེད་བསྟིམ༔ ཧཱུྃ༔ ཡེ་ཤེས་རྡོ་རྗེ་སེམས་དཔའ་ཆེ༔ བྱང་ཆུབ་བར་དུ་ལེགས་བཞུགས་ཤིང༔ མཐའ་ཡས་འགྲོ་རྣམས་སྒྲོལ་མཛད་པའི༔ བདེ་གཤེགས་གཙོ་ལ་ཕྱག་འཚལ་ལོ༔ ཏིཥྛ་ལྷན༔ ན་མོ་ཧཱུྃ༔ ཐུགས་ལས་མཆོད་པའི་ལྷ་མོ་སྤྲོས་ཏེ༔ ཧཱུྃ༔ བསོད་ནམས་རྒྱ་མཚོ་ལས་བྱུང་བའི༔ ནམ་མཁའི་མཐའ་ཀླས་ཡེ་ཤེས་ཀྱི༔ མཆོད་ཡོན་ཞབས་བསིལ་མེ་ཏོག་དང༔ བདུག་སྤོས་སྣང་གསལ་དྲི་བཟང་ཆབ༔ ཞལ་ཟས་རོལ་མོ་བསམ་ཡས་པ༔ རྡོར་སེམས་སྲས་དང་བཅས་ལ་འབུལ༔ ཨོཾ་པ་ན་པེཾ་པེ་ནུ་སུ་ར་ཏེ་ཏི་པུ་སརྦ་ཏ་ཐཱ་ག་ཏ་ས་མ་ཡོ་གི་སིདྡྷི་ཧཱུྃ༔ ཨོཾ་གུ་རུ་བཛྲ་སཏྭ་ཨརྒྷཾ་སོགས་ནས་ཤབྡ་པཱུ་ཛ་ཧོ༔ ཧཱུྃ༔ གཟུགས་སྒྲ་དྲི་རོ་རེག་བྱ་དང༔ རྒྱལ་སྲིད་བཀྲ་ཤིས་རྟགས་རྫས་སོགས༔ ཀུན་བཟང་མཆོད་སྤྲིན་ཆེན་པོ་ཡིས༔ བླ་མ་རྡོར་སེམས་མཉེས་གྱུར་ཅིག༔ ན་མཿསརྦ་ཏ་ཐཱ་ག་ཏེ་བྷྱོ་བི་ཤྭ་མུ་ཁེ་བྷྱཿསརྦ་ཐཱ་ཁཾ་ཨུཏྒ་ཏེ་སྥ་ར་ཎ་ཨི་མཾ་ག་ག་ན་ཁཾ་སྭཱ་ཧཱ༔ ཧཱུྃ༔ ཡེ་ཤེས་ཚད་མེད་དཔའ་བོའི་ཕུད༔ བདེ་བ་ཆེན་པོའི་དམར་ཆེན་པོ༔ འདོད་ཡོན་གཏོར་མའི་སྤྲིན་ཕུང་རྣམས༔ བླ་མ་རྡོ་རྗེ་སེམས་ལ་འབུལ༔ མ་ཧཱ་ཨ་མྲྀཏ་རཀྟ་བ་ལིཾ་ཏ་ཁཱ་ཧི༔ ཧཱུྃ༔ ཐབས་ཤེས་བདེ་སྟོང་རོལ་པ་ཡིས༔ གཉིས་མེད་རྣལ་འབྱོར་དགྱེས་པ་བསྐྱེད༔ མ་རིག་གཉིས་འཛིན་འཁྲུལ་པའི་བདུད༔ རང་གསལ་དམིགས་མེད་བསྒྲལ་བས་མཆོད༔ མཆོད་དང་མཆོད་བྱ་མི་དམིགས་ཀྱང༔ རང་རྩལ་ལྷུན་གྲུབ་མཉེས་པ་ཆེ༔ མ་ཧཱ་སུ་ཁ་ཏ་ན་ག་ཎ་དྷརྨ་དྷཱ་ཏུ་པཱུ་ཛ་ཧོ༔ དོན་ལ་རྡོ་རྗེའི་གླུ་ཡིས་བསྟོད་པ་ནི༔ ཧཱུྃ༔ མི་གཡོ་ཤེས་རབ་ཆོས་ཀྱི་སྐུ༔ བདེ་ཆེན་ལྷུན་གྲུབ་ལོངས་སྤྱོད་རྫོགས༔ ཐུགས་རྗེ་ཐབས་མཁས་སྤྲུལ་པའི་སྐུ༔ དབྱེར་མེད་རྡོ་རྗེ་སེམས་ལ་འདུད༔ དྲི་མེད་དུང་མདོག་མཚན་དཔེ་རྫོགས༔ སྣང་སྟོང་གཉིས་མེད་རྡོར་དྲིལ་འཛིན༔ རྡོ་རྗེ་སྙེམས་མར་མཉམ་སྦྱོར་བ༔ ཕྱག་འཚལ་རྡོ་རྗེ་སེམས་ལ་འོ༔ དེ་ནས་བཟླས་པ་ནི༔ ཐུགས་ཀར་པདྨ་ཟླ་བའི་སྟེང༔ རྡོ་རྗེ་དཀར་པོ་རྩེ་ལྔ་པའི༔ ལྟེ་བར་ཟླ་བ་ལ་གནས་པའི༔ ཧཱུྃ་ཡིག་མཐའ་རུ་ཡིག་བརྒྱས་བསྐོར༔ འོད་ཟེར་བསམ་ཡས་འཕྲོས་པ་ཡིས༔ སྡིག་སྒྲིབ་བག་ཆགས་ནད་གདོན་སྦྱངས༔ བདེ་གཤེགས་རྣམས་ལ་མཉེས་མཆོད་ཕུལ༔ སྐུ་གསུང་ཐུགས་ཀྱི་བྱིན་རླབས་བསྡུས༔ བླ་མ་ཡི་དམ་མཉེས་པར་བྱས༔ མཆེད་ལྕམ་མཁའ་འགྲོའི་ཐུགས་དམ་བསྐངས༔ ཆོས་སྐྱོང་སྲུང་མའི་འཁོན་སྦྱངས་ཤིང༔ ཕྲིན་ལས་རྣམ་བཞིའི་ལས་ལ་བསྐུལ༔ བདུད་དང་བགེགས་ཀྱི་སྡང་སེམས་ཞི༔ འགྲོ་བའི་ལས་སྒྲིབ་མ་ལུས་སྦྱངས༔ སྣོད་བཅུད་རྡོ་རྗེ་སེམས་དཔའི་ཞིང༔ ལྷ་སྔགས་ཡེ་ཤེས་རོལ་པར་གྱུར༔ ཅེས་མོས་ལ་ཡིག་བརྒྱ་དང་ཡིག་དྲུག་ཅི་ནུས་བཟླ། བདག་འཇུག་དང་། གནས་ལུང་བྱེད་ན་སྐབས་འདིར་གཏེར་གཞུང་ལྟར་བུམ་བསྐྱེད་བཟླས་པ་དབང་ལེན་དང་བཅས་པ་བྱ། འདིར་གནས་ལུང་དང་ཚོགས་མཆོད་དཀྱུས་མ་ཙམ་ལ་མ་བྱས་ཀྱང་ཆོག་མོད། ཉམས་ཆག་སྐོང་བཤགས་མདོར་བསྡུས་སྦྱར་བར་སྤྲོ་ན། ཡེ་ཤེས་སྐུ་མཆོག་དང་ཡིག་བརྒྱ་བརྗོད་ལ་ཕྱག་འཚལ། མར་མེ་སྦར་ལ། ཨོཾ༔ ཀུན་གཞི་གསང་བ་ཆེན་པོའི་དབྱིངས༔ རང་རིག་གསལ་བའི་མདངས་ཤར་བ༔ ཡེ་ཤེས་ཆེན་པོའི་མར་མེ་འདིས༔ རིག་འཛིན་རྩལ་འཆང་བླ་མ་དང༔ རྡོ་རྗེ་སེམས་དཔའི་ཐུགས་དམ་བསྐང༔ འཁོར་གྱི་མཁའ་འགྲོའི་ཉམས་ཆག་སྦྱང༔ རྡོ་རྗེའི་གཡར་དམ་གཅིག་པ་རྣམས༔ དགྱེས་པ་ཆེན་པོའི་མཆོད་པར་འབུལ༔ སྣང་བ་འོད་གསལ་སྤྲིན་ཆེན་པོས༔ སྤྲུལ་པའི་སྐུ་ཡི་ཐུགས་དམ་བསྐང༔ བུམ་དབང་དམ་ཚིག་ཉམས་ཆག་བཤགས༔ རྡོ་རྗེའི་སྐུ་རུ་བྱིན་གྱིས་རློབས༔ སྟོང་པ་ངོས་བཟུང་མེད་པ་འདིས༔ ལོངས་སྤྱོད་རྫོགས་སྐུའི་ཐུགས་དམ་བསྐང༔ གསང་དབང་དམ་ཚིག་ཉམས་ཆག་བཤགས༔ རྡོ་རྗེའི་སྔགས་སུ་བྱིན་གྱིས་རློབས༔ ཟུང་འཇུག་ཤིན་ཏུ་རྣམ་དག་པས༔ ཆོས་ཀྱི་སྐུ་ཡི་ཐུགས་དམ་བསྐང༔ ཤེར་དབང་དམ་ཚིག་ཉམས་ཆག་བཤགས༔ རྡོ་རྗེའི་ཐུགས་སུ་བྱིན་གྱིས་རློབས༔ དབྱེར་མེད་ཐིག་ལེ་ཆེན་པོ་ཡིས༔ ངོ་བོ་ཉིད་སྐུའི་ཐུགས་དམ་བསྐང༔ ཚིག་དབང་དམ་ཚིག་ཉམས་ཆག་བཤགས༔ ཡེ་ཤེས་རྡོ་རྗེར་བྱིན་གྱིས་རློབས༔ ཨོཾ་རུ་ལུ་རུ་ལུ་ཧཱུྃ་བྷྱོ་ཧཱུྃ༔ ཞེས་ཛཔ྄་དབྱངས་བྱ་ཞིང་འོག་གི་གནས་ལུང་ལ་འཇུག །དེ་དག་མི་བྱེད་ན་གོང་གི་བཟླས་པ་གྲུབ་མ་ཐག་ཚོགས་མཆོད་བྱ་བ་ནི། རཾ་ཡཾ་ཁཾ་གིས་མ་དག་སྦྱངས༔ སྟོང་པའི་ངང་ལས་བྷྲཱུྃ་ཡིག་ལས༔ དབྱིངས་ཀྱི་བྷནྡྷ་ཡངས་པའི་ནང༔ ཕུང་ཁམས་ཤ་ལྔ་བདུད་རྩི་ལྔ༔ མེ་རླུང་སྦྱོར་བས་འོད་དུ་ཞུ༔ འབྲུ་གསུམ་འོད་ཀྱིས་ཡེ་ཤེས་ལྔའི༔ བདུད་རྩི་སྤྱན་དྲངས་གཉིས་མེད་ཐིམ༔ འདོད་ཡོན་མཆོད་སྤྲིན་སྤྲོ་བར་གྱུར༔ ཨོཾ་ཨཱཿཧཱུྃ༔ དང་པོ་མཆོད་པ་ནི། ཧཱུྃ༔ བསོད་ནམས་ཡེ་ཤེས་ཚོགས་རྫོགས་ཕྱིར༔ རང་སྣང་འདོད་ཡོན་མཆོད་སྤྲིན་སྤྲོ༔ བླ་མ་རྡོ་རྗེ་སེམས་ལ་སོགས༔ དཀྱིལ་འཁོར་ལྷ་ཚོགས་མཉེས་གྱུར་ཅིག༔ ཨོཾ་བཛྲ་སཏྭ་སོགས། ག་ཎ་ཙཀྲ་པཱུ་ཛ་ཧོ༔ བར་པ་བཤགས་པ་ནི། ཧོ༔ ཐོག་མེད་དུས་ནས་བསགས་པ་ཡི༔ ལས་དང་ཉོན་མོངས་སྒྲིབ་པའི་ཚོགས༔ ཉམས་ཆག་འགལ་འཁྲུལ་ཅི་མཆིས་པ༔ ཞལ་ཟས་ཚོགས་ཀྱི་མཆོད་པས་བཤགས༔ ས་མ་ཡ་ཤུདྡྷེ་ཨ༔ ཧཱུྃ༔ བཅོམ་ལྡན་འཁོར་དང་བཅས་རྣམས་ཀྱིས༔ མཆོད་པ་རྒྱ་མཚོ་འདི་བཞེས་ཤིག༔ ཉམས་ཆག་རྒྱ་མཚོ་མ་ལུས་བཤགས༔ ཐུགས་དམ་རྒྱ་མཚོ་མ་ལུས་བསྐངས༔ དངོས་གྲུབ་རྒྱ་མཚོ་བསྩལ་དུ་གསོལ༔ ཕྲིན་ལས་རྒྱ་མཚོ་མ་ལུས་སྒྲུབས༔ ཚིག་རྐང་ཕྱི་མ་དྲུག་པོ་ཚར་གྲངས་གྲུབ་ན་ཐམས་ཅད་ཀྱི་དོན་འདུས་པས་ལེགས། ཐ་མ་བསྒྲལ་བསྟབ་ནི། ཧཱུྃ༔ རང་སྣང་འཁྲུལ་པའི་དུག་གསུམ་དགྲ་བགེགས་རྣམས༔ རྣམ་ཐར་གསུམ་དུ་ཡེ་ཤེས་ཆེན་པོས་བསྒྲལ༔ བག་ཆགས་སྦྱངས་པའི་ཡེ་ཤེས་ཚོགས་མཆོད་འདི༔ བདེ་བར་གཤེགས་པ་རྣམས་ཀྱི་ཞལ་དུ་བསྟབས༔ མ་ཏྲཾ་རུ་དྲ་མཱ་ར་ཡ་ཕཊ༔ མཱཾ་ས་རཀྟ་ཀིཾ་ནི་རི་ཏི་ཁཱ་ཧི༔ གལ་ཏེ་ཚོགས་འབུམ་ཐེར་ལ་སོགས་གསག་དགོས་པའི་ཚེ་འདི་ཡན་སོང་ནས། ཨོཾ་ཨཱཿཧཱུྃ་ཞེས་བྱིན་བརླབ། ཨོཾ་བཛྲ་སཏྭ་ཨཱཿས་པ་རི་ཝཱ་ར་ག་ཎ་ཙཀྲ་པཱུ་ཛ་ཁ་ཁ་ཁཱ་ཧི་ཁཱ་ཧིཿ ཞེས་འབུལ། ཧཱུྃ༔ བཅོམ་ལྡན་འཁོར་དང་བཅས་རྣམས་ཀྱིས༔ སོགས་གོང་གསལ་ཚིག་རྐང་དྲུག་པོས་སྐོང་བཤགས་བྱ་སྟེ་དེ་ལ་གྲངས་བཟུང་ངོ། །བརྡའི་འབུལ་ལེན་བཅས་ཚོགས་ལ་རོལ། ལྷག་མ་བདུད་རྩིས་བྲན་ལ། ཨོཾ་ཨཱཿཧཱུྃ་གསུམ་གྱིས་བརླབ། བྷྱོ༔ དཔལ་གྱི་བཀའ་ཉན་ལྷག་སྡུད་རྣམས༔ འདོད་ཡོན་བདུད་རྩི་འདི་གསོལ་ལ༔ སྔོན་གྱི་ཐ་ཚིག་ཇི་བཞིན་དུ༔ བཅོལ་བའི་ཕྲིན་ལས་འགྲུབ་པར་མཛོད༔ ཨུཙྪིཥྚ་བ་ལིཾ་ཏ་ཁཱ་ཧི༔ ཞེས་ཕྱིར་འབུལ། མདུན་བསྐྱེད་ལ་མཆོད་བསྟོད་མདོར་བསྡུས་དང་། ཡིག་བརྒྱ། མ་རྙེད་ཡོངས་སུ་སོགས་ཀྱི་བཟོད་གསོལ། རྟེན་ཡོད་ན་སྤྱི་མཐུན་བརྟན་བཞུགས་བྱས་ཀྱང་ཆོག་ལ། མེད་ན། མདུན་བསྐྱེད་རྡོ་རྗེ་སེམས་དཔའ་རང་ལ་བསྟིམ༔ སྣང་སྲིད་འོད་ཞུ་རྟེན་དང་བརྟེན་པར་ཐིམ༔ སྲུང་འཁོར་འབྱུང་བ་གཞལ་ཡས་ཁང་དང་ཁྲི༔ དངོས་པོ་རྒྱན་རྣམས་ཡབ་ཡུམ་སོ་སོར་ཐིམ༔ ཡབ་ཡུམ་འོད་ཞུ་རྡོ་རྗེ་སྔགས་ཕྲེང་ལ༔ དེ་ཡང་ཧཱུྃ་ལ་ཧཱུྃ་ཡང་ནཱ་དའི་བར༔ དེ་ཉིད་མི་དམིགས་ཀ་དག་ངང་ལ་བཞག༔ སླར་ཡང་རྡོ་རྗེ་སེམས་དཔའི་སྐུ་རུ་ལངས༔ ཞེས་འོད་གསལ་འཇུག་ལྡང་བྱ། བླ་མ་རྡོ་རྗེ་སེམས་དཔའ་དགོངས༔ འདི་ལྟར་དགེ་སྤྱད་བསོད་ནམས་གང༔ མཐའ་ཡས་སེམས་ཅན་རྣམས་ལ་བསྔོ༔ སྒྲིབ་གཉིས་ཀུན་ཟད་ཡོན་ཏན་རྫོགས༔ འགལ་རྐྱེན་ཀུན་ཞི་མཐུན་རྐྱེན་འབྱོར༔ བླ་མེད་བྱང་ཆུབ་གནས་ཐོབ་ཤོག༔ ཅེས་བསྔོ་སྨོན་གྱིས་རྒྱས་གདབ། བཀྲ་ཤིས་པའི་ཚིགས་བཅད་གང་རུང་བརྗོད་པས་འགྲུབ་བོ། །འདི་ལ་བརྟེན་ནས་གནས་ལུང་བྱ་བར་འདོད་ན། མདུན་བསྐྱེད་ཀྱི་བཟླས་པ་གྲུབ་མཚམས། ཨོཾ་བཛྲ་སཏྭ་ཨཱཿནྲྀ་ཨངྒུ་ཤ་ཛ༔ བདག་མདུན་གྱི་ཐུགས་ཀའི་འོད་ཟེར་ལྕགས་ཀྱུ་ལྟ་བུ་ཕྱོགས་བཅུར་འཕྲོས། ཚེ་འདས་དངོས་སུ་བཀུག་ནས་མདུན་དུ་འཁོད་པ་ལ། བདག་མདུན་གྱི་གནས་གསུམ་ནས་འཕྲོས་པའི་འོད་ཟེར་གྱིས་ཕོག་པས་སྡིག་སྒྲིབ་ཐམས་ཅད་སངས་ཀྱིས་དག་པར་གྱུར། ཡིག་བརྒྱའམ་ཡིག་དྲུག་ཤམ་དུ། ཏྲི་ཏིརྻ་ཀ་ད་ཧ་ད་ཧ་ཧཱུྃ་ཕཊ྄༔ པྲེ་པྲེ་ཏ་ཀ་པ་ཙ་པ་ཙ་ཧཱུྃ་ཕཊ྄༔ དུ་ན་ར་ཀ་ཧ་ན་ཧ་ན་ཧཱུྃ་ཕཊ྄༔ ཅེས་བཟླས་ཤིང་བྱེ་ཡུངས་ལའང་ཕུས་གདབ། དེ་ནས་བུམ་བསྐྱེད་བཟླས་པ་དབང་ལེན་བཅས་གྲུབ་པ་དང་མཚན་བྱང་མདུན་དུ་བཞག་པར་བསང་ཆུས་བྲན་ལ། ཨོཾ་མ་ཧཱ་ཀྲོ་དྷཱི་ཤྭ་རཱི་སརྦ་དྲ་བྱཾ་ཤོ་དྷ་ཡ་ཧཱུྃ་ཕཊ྄༔ ཨོཾ་སྭ་བྷཱ་བ་སོགས་ཀྱིས་བསང་སྦྱང་། སྟོང་པའི་ངང་ལས་པད་ཟླའི་སྟེང་། །ནྲྀ་ལས་ཚེ་འདས་ལྷ་ཡི་གཟུགས། །རང་གི་ཐུགས་ཀའི་འོད་ཟེར་གྱིས། །རྣམ་ཤེས་ཨ་དཀར་རྣམ་པས་ཐིམ། །ན་མོ་དཀོན་མཆོག་རྩ་གསུམ་བདེན་སྟོབས་དང་། །བཅོམ་ལྡན་ཐུགས་རྗེའི་བྱིན་རླབས་ཀྱིས། །ཚེ་འདས་རྣམ་ཤེས་གར་གནས་ཀྱང་། །དམིགས་པའི་རྟེན་འདིར་མཆིས་གྱུར་ཅིག །ནྲྀ་བཛྲ་ཨཾ་ཀུ་ཤ་ཛཿ ཞེས་པས་རྣམ་ཤེས་དགུག །ཛཿཧཱུྃ་བཾ་ཧོཿས་རྟེན་ལ་བསྟིམ། བགེགས་གཏོར་རཾ་ཡཾ་ཁཾ་གིས་བསང་སྦྱང་། ཨོཾ་ཨཱཿཧཱུྃ་གིས་བརླབ། ཨོཾ་སརྦ་བིགྷྣཱན་ཨཱ་ཀརྵ་ཡ་ཛཿས་མགྲོན་དགུག །ཨོཾ་སརྦ་བིགྷྣཱན་བ་ལིཾ་ཏ་ཁཱ་ཧི། ལན་གསུམ་གྱིས་བསྔོ། ཧཱུྃ༔ ཡང་དག་གསང་བའི་དཀྱིལ་འཁོར་འདིར༔ ཚེ་འདས་ཐར་ལམ་བར་ཆད་བདུད༔ ཧེ་རུ་ཀ་དཔལ་བཀའ་བྱུང་བས༔ བརླག་པར་འགྱུར་གྱིས་གཞན་དུ་སོང༔ དྲག་སྔགས་དང་ཡུངས་ཐུན་གྱིས་བསྐྲད། བཛྲ་རཀྵ་རཀྵ་བྷྲཱུྃ། ཞེས་སྲུང་འཁོར་བསྒོམ། སྡིག་པ་སྦྱོང་བ་ནི། དམིགས་ཡུལ་ཐ་མལ་གནས་པ་ཡི༔ གསང་བར་དམྱལ་བའི་ས་བོན་དུ༔ སྙིང་གར་ཡི་དྭགས་ས་བོན་པྲེ༔ ལྟེ་བར་དུད་འགྲོའི་ས་བོན་ཏྲི༔ སོ་སོའི་སྟེང་དུ་རཾ་ཡཾ་ཁཾ༔ སློབ་དཔོན་རྡོར་སེམས་གསལ་བ་ཡི༔ ཐུགས་ཀའི་འོད་ཀྱིས་སློབ་མ་ཡི༔ གནས་གསུམ་ས་བོན་གསུམ་གྱི་སྟེང༔ རཾ་ཡཾ་ཁཾ་བསྐུལ་མེ་རླུང་ཆུས༔ ས་བོན་བག་ཆགས་བསྲེགས་གཏོར་བཀྲུས༔ སློབ་དཔོན་རྡོ་རྗེ་སེམས་དཔའ་ཡི༔ ཕྱག་གཡས་ཉི་མ་ལ་གནས་པའི༔ སོར་མོ་ཨོཾ་ཧཱུྃ་ཏྲཱཾ་ཧྲཱིཿཨཱ༔ གཡོན་པ་ཟླ་བ་ལ་གནས་པའི༔ སོར་མོ་མཱུཾ་ལཱཾ་མཱཾ་པཱཾ་ཏཱཾ༔ རིགས་ལྔ་ཡབ་ཡུམ་སྐུར་གྱུར་པ༔ ཨོཾ་སུ་ར་ཏ་སཏྭཾ༔ བཛྲ་ཨཉྫ་ལི༔ བཛྲ་བྷནྡྷ་བཾ༔ རིགས་ལྔ་ཡབ་ཡུམ་སྦྱོར་བ་ཡིས༔ དམྱལ་བ་ཡི་དྭགས་དུད་འགྲོ་རུ༔ སྐྱེ་བའི་སྡིག་སྒྲིབ་ས་བོན་སྦྱངས༔ ཐལ་མོ་གཟེང་བསྐུམ་ཕྱག་རྒྱ་དང་བཅས་ཏེ། ཨོཾ་སརྦ་པཱ་པཾ་ད་ཧ་ན་བི་ཤུདྡྷེ་བྷསྨིཾ་ཀུ་རུ་སྭཱ་ཧཱ༔ ཡི་གེ་བརྒྱ་པའི་མཐར། ན་ར་ཀ༔ པྲེ་ཏ་ཀ༔ ཏིརྻ་ཀ༔ ཙཀྵུ་པྲ་བེ་ཤ་ཡ་ཕཊ྄༔ དེ་ནས་འགྱོད་བཤགས་དང་སྡོམ་སེམས་ནི། ཀྱེ་མ་ཀྱི་ཧུད་རྡོ་རྗེ་འཛིན༔ འགྲོ་མགོན་ཐུགས་རྗེས་བདག་སྐྱོབས་ཤིག༔ དབང་མཆོག་རྒྱལ་པོ་བསྒྲག་ཏུ་གསོལ༔ སླད་ནས་མི་འཆབ་མི་སྦེད་དོ༔ བླ་མས་དབུགས་དབྱུང་བ་ནི། བུ་འདིར་ཤོག་ཅིག་རིགས་ཀྱི་བུ༔ རང་གི་ཉམས་དང་འདས་ཉམས་ཀྱིས༔ ན་རཀ་གནས་སུ་ལྟུང་བ་ལས༔ སྐྱོབ་ཕྱིར་དབང་མཆོག་སྦྱིན་པར་བྱ༔ སྔགས་ཀྱིས་བཏབ་པའི་བྱེ་མ་དང་ཡུངས་དཀར་རྣམས་ཀྱིས་མིང་བྱང་བྲབ། ཡིག་བརྒྱའི་མཐར། ཨོཾ་ད་ཧ་ད་ཧ་སརྦ་ན་ར་ཀ་ག་ཏེ་ཧེ་ཏུཾ་ཧཱུྃ་ཕཊ྄༔ ཨོཾ་པ་ཙ་པ་ཙ་སརྦ་པྲེ་ཏ་ཀ་ག་ཏེ་ཧེ་ཏུཾ་ཧཱུྃ་ཕཊ྄༔ ཨོཾ་མ་ཐ་མ་ཐ་སརྦ་ཏིརྻ་ཀ་ག་ཏེ་ཧེ་ཏུཾ་ཧཱུྃ་ཕཊ྄༔ བུམ་པས་དབང་བསྐུར་ཞིང་ཁྲུས་བྱས་ལ། ཧཱུྃ༔ ཏིལ་གྱི་གང་བུ་བཞིན་གང་བའི༔ རྒྱལ་བས་བུམ་པ་བཟུང་ནས་ནི༔ དེ་ཉིད་དུ་ནི་བླུགས་མཛད་པས༔ བག་ཆགས་མ་ལུས་དག་གྱུར་ཅིག༔ ཡིག་བརྒྱའི་མཐར། ཚེ་འཁོར་བ་ཐོག་མ་མེད་པ་ནས་ཉོན་མོངས་པ་ཞེ་སྡང༔ འདོད་ཆགས༔ གཏི་མུག་གི་སྒོ་ནས་བསགས་པའི་དམྱལ་བ་ཡི་དྭགས་དུད་འགྲོར་སྐྱེ་བའི་སྡིག་སྒྲིབ་ཐམས་ཅད་ཤནྟིཾ་ཀུ་རུ་ཡེ་སྭཱ་ཧཱ༔ ཤིས་པ་བརྗོད་ཅིང་མེ་ཏོག་འཐོར། ཉེ་དུ་ལ་སོགས་པས་ཕྱག་འཚལ་ཏེ། སངས་རྒྱས་ཐམས་ཅད་འདུས་པའི་སྐུ །སོགས་ཤློ་ཀ་གཅིག །མགོན་པོ་ཐུགས་རྗེ་ཆེ་ལྡན་པ། །སོགས་གསུམ། བླ་མ་དཔལ་ལྡན་རྡོ་རྗེ་སེམས། །བདེ་ཆེན་ཡེ་ཤེས་ལྔ་ཡི་བདག །དཀྱིལ་འཁོར་ཀུན་གྱི་བྱེད་པོ་མཆོག །དེ་ལ་རྟག་ཏུ་ཕྱག་འཚལ་ལོ། །ཕྱག་བྱར་འོས་པ་སོགས་དང་། སྐྱབས་གནས་རྒྱ་མཚོའི་ཚོགས་རྣམས་ཀྱིས། །བདག་དང་མཐའ་ཡས་སེམས་ཅན་ཀུན། །འཁོར་བ་ངན་སོང་འཇིགས་ལས་སྒྲོལ། །ཐར་པའི་གནས་སུ་དྲང་དུ་གསོལ། །ཞེས་བརྗོད། ཚེ་འདས་སྐད་ཅིག་གིས་དཔལ་རྡོ་རྗེ་སེམས་དཔའ་ཡུམ་དང་བཅས་པའི་སྐུར་གྱུར། བུམ་པས་དབང་བསྐུར་ལ། ཧཱུྃ༔ ཆོས་ཀྱི་དབྱིངས་ཀྱི་བུམ་པ་ན༔ ལོངས་སྤྱོད་རྫོགས་སྐུའི་ལྷ་ཚོགས་བཞུགས༔ སྤྲུལ་པའི་ཆུ་ཡིས་དབང་བསྐུར་བས༔ ཉོན་དག་ཡེ་ཤེས་ཐོབ་པར་ཤོག༔ ཡིག་བརྒྱའི་མཐར། ཛྙཱ་ན་ཨ་བྷི་ཥིཉྩ་ཧཱུྃ༔ ཞེས་དབང་བསྐུར། བཟའ་བཏུང་རྣམས་ཆུས་བྲན། རཾ་ཡཾ་ཁཾ་གིས་བསང་སྦྱང་། ཨོཾ་ཨཱཿཧཱུྃ་དང་ནམ་མཁའ་མཛོད་ཀྱི་སྔགས་རྒྱས་བརླབས་ལ། ཨོཾ༔ ཐམས་ཅད་ནམ་མཁའི་མཛོད་བཞིན་དུ༔ ཟད་པ་མེད་པའི་ལོངས་སྤྱོད་ནི༔ འདོད་ཡོན་རྒྱ་མཚོའི་སྤྲིན་ཆེན་པོ༔ བཞེས་ཤིག་བདེ་བ་ཆེན་པོར་བཞེས༔ ཨོཾ་བཛྲ་རཱུ་པ་ཤབྡ་གནྡྷེ་ར་ས་སྤརྴེ་ཨཱཿཧཱུྃ༔ ཞེས་བསྔོ། ལམ་སྦྱོང་བསྟན་སོགས་ནི། ཧཱུྃ༔ ཉོན་ཅིག་ཚེ་འདས་རིགས་ཀྱི་བུ༔ དང་པོ་སྐྱེས་ཀྱང་ལས་ལས་སྐྱེས༔ འཆི་བའི་རང་བཞིན་བསླུ་མེད་ཀྱང༔ ཡང་དག་དོན་ལ་སྐྱེ་འཆི་བྲལ༔ ཁྱོད་ཀྱང་བྱང་ཆུབ་སེམས་སྐྱེད་ལ༔ རང་རིག་རྡོ་རྗེ་སེམས་དཔའ་ཡི༔ རང་ངོ་ཤེས་པས་རྡོར་སེམས་དང༔ དབྱེར་མེད་ད་ལྟ་སངས་རྒྱས་འགྱུར༔ ཨ་ལ་ལ་སྟེ་ངོ་མཚར་ཆེ༔ བུ་ཁྱོད་ཐར་པའི་ལམ་དུ་གཤེགས༔ ཕཊ྄༔ དམིགས་ཡུལ་གྱི་རྣམ་ཤེས་རྡོ་རྗེ་སེམས་དཔའི་ཐུགས་ཀར་ཐིམ་པར་གྱུར། ཨ་ཞེས་བརྗོད་ལ་མཉམ་པར་བཞག །རྡོར་སེམས་ཀྱི་ཐུགས་ཀ་ནས་ཡེ་ཤེས་འོད་ཟེར་མེའི་རྣམ་པ་འཕྲོས་ཏེ་བག་ཆགས་ཀྱི་རྟེན་སྦྱང་བར་གྱུར། ཧཱུྃ། ཡེ་ཤེས་ལྔ་ཡི་མེ་སྦར་བས༔ ཚེ་འདས་དུག་ལྔའི་ཕུང་པོ་དང༔ སྡིག་སྒྲིབ་ཉོན་མོངས་བུད་ཤིང་བསྲེགས༔ དབྱིངས་ཡེ་ཟུང་འཇུག་སངས་རྒྱས་ཤོག༔ ཡིག་བརྒྱའི་ཤམ་དུ་སརྦ་པཱ་པཾ་བི་ཤུདྡྷེ་ཛྭ་ལ་རཾ༔ ཞེས་བཏགས་པ་བཟླ་ཞིང་ལྟ་བའི་ངང་བསྐྱངས་ལ་བྱང་བུ་བསྲེག །ཐལ་བས་སཱཙྪ་གདབ། སྨོན་ལམ་ཇི་ལྟར་འོས་པ་བརྗོད། དེ་ནས་ཚོགས་ཡོད་ན་ཚོགས་ལ་འཇུག་ཅིང་། མེད་ན་མཆོད་བསྟོད་སོགས་རྗེས་ཆོག་བྱས་པས་འགྲུབ་བོ། །ནོངས་པ་བཤགས་ཤིང་རྣམ་དཀར་མཐུས། །མཁའ་མཐས་གཏུགས་པའི་སྐྱེ་རྒུ་རྣམས། །དཔལ་ལྡན་རྡོ་རྗེ་སེམས་དཔའ་དང། །དབྱེར་མེད་མངོན་པར་བྱང་ཆུབ་ཤོག །ཅེས་པ་འདིའང་ཉེ་བར་གནས་པ་ཀརྨ་ནོར་འཕེལ་སོགས་དོན་གཉེར་ཅན་གྱི་ངོར་དང་། རང་གཞན་ལ་ཉེར་མཁོ་འཇུག་བདེའི་ཆེད་དུ་འཆི་མེད་བསྟན་གཉིས་གཡུང་དྲུང་གླིང་པ་རྩལ་གྱིས་དཔལ་སྤུངས་དབེན་ཁྲོད་དུ་བགྱིས་པ་དགེ་ལེགས་འཕེལ།། །།\nRetrieved from "https://rtz.tsadra.org/index.php?title=Terdzo-SHA-013&oldid=117361"\nThis page was last edited on5January 2018, at 16:10.


མད་ཐཱ། 15 – Gospel of Matthew 15 – The Life of Yeshu\nJune 15, 2022 June 12, 2022 Bro Brian.\n15:2 “ཁྱེད་ཀྱི་ཉེ་གནས་རྣམས་ཀྱིས་ཁ་ལག་མ་ཟ་གོང་ལ་ལག་པ་མི་འཁྲུད་པར་རྒན་པོའི་ལུགས་སྲོལ་ལས་ཅིའི་ཕྱིར་རྒལ་” ཞེས་ཟེར།\n15:3 ལན་དུ་ཁོང་གིས་ “ཁྱོད་ཚོས་རང་གི་ལུགས་སྲོལ་སྲུང་བའི་ཆེད་ཅིའི་ཕྱིར་དཀོན་མཆོག་གི་བཀའ་དང་འགལ་ལམ།\n15:4 དཔེར་ན་དཀོན་མཆོག་གིས་རང་གི་ཕ་མ་གཉིས་ལ་བརྩི་བཀུར་གྱིས་ཞེས་དང༌། ཕ་མ་ལ་ཚིག་ངན་སྨྲ་མཁན་དེ་སྲོག་གཅོད་པར་འགྱུར་དགོས་ཞེས་གསུངས།\nBut you say, ‘If anyone tells his father or his mother, “What you would have gained from me is given to God,”\n15:6 རང་གི་ཕ་ལ་བརྩི་བཀུར་བྱེད་མི་དགོས་པར་བཤད། དེའི་སྒོ་ནས་ཁྱོད་ཚོས་རང་གི་ལུགས་སྲོལ་སྲུང་བའི་ཕྱིར་དཀོན་མཆོག་གི་བཀའ་སྟོང་བར་བྱེད།\n15:8 མི་རྒྱུད་འདི་ཡིས་ངག་ནས་ང་བཀུར་ཡང༌།། ཁོ་ཚོའི་སེམས་ནི་ང་དང་ཡོངས་སུ་བྲལ།།\n15:9 མི་ཡིས་བརྩམས་པའི་བསླབ་བྱ་རང་ལ་སྟོན།། དེ་འདྲའི་བསྙེན་བཀུར་ང་ལ་བྱེད་དོན་མེད།།” ཅེས་གསུངས།\n15:10 དེ་ནས་ཡེ་ཤུས་མི་ཚོགས་རང་གི་མདུན་དུ་བོས་ནས་ཁོ་ཚོར་ “ཉོན་ཞིང་ཤེས་པར་གྱིས་ཤིག\n15:11 ཕྱི་ནས་ཁའི་ནང་དུ་འགྲོ་བ་དེས་མི་མི་གཙང་བར་མི་བྱེད་དེ། མིའི་ཁ་ནས་ཕྱིར་གང་འཐོན་པ་དེས་མི་མི་གཙང་བར་བྱེད་” ཅེས་གསུངས།\n15:12 ཉེ་གནས་རྣམས་ཁོང་གི་མདུན་དུ་ཡོང་ནས་ “ཁྱེད་ཀྱི་གསུང་དེ་ཐོས་ནས་ཕཱ་རུ་ཤི་པ་རྣམས་ལ་ཕོག་ཐུག་བྱུང་བ་མཁྱེན་ནམ་” ཞེས་སྨྲས།\n15:13 ལན་དུ་ཁོང་གིས་ “ཞིང་ཁམས་སུ་བཞུགས་པའི་ངའི་ཡབ་ཀྱིས་མ་བཙུགས་པའི་རྩི་ཤིང་རེ་རེ་བཞིན་རྩ་བཀོག་གཏོང་བར་འགྱུར་ངེས་ཡིན།\n15:14 ཁོ་རྣམས་ལ་དོ་སྣང་མ་བྱེད། ཁོ་ཚོ་ནི་ལོང་བས་ལོང་བ་རྣམས་འཁྲིད་མཁན་ཡིན། ལོང་བས་ལོང་བ་ཁྲིད་ན་གཉིས་ཀ་ས་དོང་ལ་ལྷུང་ཡོང་” ཞེས་གསུངས།\n15:15 པེ་ཏྲོས་ཁོང་ལ་ “དཔེ་དེ་ང་ཚོར་གསལ་བཤད་མཛད་རོགས་གནང་” ཞེས་ཞུས།\n15:16 ལན་དུ་ཡེ་ཤུས་ “ཁྱོད་ཚོས་ཀྱང་ད་དུང་མི་ཤེས་སམ།\n15:18 འོན་ཀྱང་མིའི་ཁ་ནས་གང་འཐོན་པ་སེམས་ནས་བྱུང་བས། མི་མི་གཙང་བར་བྱེད།\n15:19 གང་ཡིན་ཟེར་ན། མི་རྣམས་ཀྱི་སེམས་ནང་ནས་བསམ་པ་ངན་པ་དང༌། མི་སྲོག་གཅོད་པ། ལོག་གཡེམ། འདོད་ལོག རྐུ་བ། རྫུན་དཔང༌། དམའ་འབེབས་གཏོང་བ་བཅས་འབྱུང་བའི་ཕྱིར་རོ།\n15:20 དེ་ཚོས་མི་མི་གཙང་བར་བྱེད། ལག་པ་མ་ཁྲུས་པར་ཟས་ཟ་བ་དེས་མི་མི་གཙང་བར་མི་བྱེད་” ཅེས་གསུངས། ཀ་ནཱན་བུད་མེད་ཀྱི་དད་སེམས།\n15:22 ས་ཁུལ་དེའི་བུད་མེད་ཀ་ནཱན་མ་ཞིག་ཡོང་ནས་སྐད་ཆེན་པོས་ “ཀྱེ་གཙོ་བོ་ལགས། རྒྱལ་པོ་དཱ་བིད་ཀྱི་སྲས། ང་ལ་ཐུགས་རྗེས་གཟིགས། ངའི་བུ་མོ་གདོན་འདྲེས་ཟིན་ནས་མནར་གཅོད་གཏོང་བཞིན་འདུག་” ཅེས་སྨྲས་ཀྱང༌།\n15:23 ཁོང་གིས་ཅིའང་མ་གསུངས། ཁོང་གི་ཉེ་གནས་རྣམས་ཡོང་ནས་ཡེ་ཤུ་ལ་ “ཁོ་མོས་ང་ཚོ་སྐད་ཆེན་པོས་ཡང་ནས་ཡང་དུ་འབོད་པས་ཁོ་མོ་ཕར་གཏོང་ཞིག་” ཅེས་བསྐུལ།\n15:24 ལན་དུ་ཁོང་གིས་ “ང་ནི་ཡི་སི་ར་ཨེལ་གྱི་ཁྱིམ་གྱི་ལུག་བརླགས་སོང་བ་རྣམས་འབའ་ཞིག་གི་རྩར་མངགས་པ་ཞིག་ཡིན་” ཞེས་གསུངས།\n15:25 འོན་ཀྱང་ཁོ་མོ་ཡོང་ནས་ཁོང་གི་མདུན་དུ་པུས་མོ་སར་བཙུགས་ཏེ་ “གཙོ་བོ་ལགས། ང་ལ་ཕྱག་རོགས་གནང་” ཞེས་ཞུ་བ་ཕུལ་བས།\n15:26 ལན་དུ་ཡེ་ཤུས་ “ཕྲུ་གུའི་བག་ལེབ་བླངས་ནས་ཁྱི་ལ་དབྱུགས་ན་མི་ལེགས་” ཞེས་གསུངས་ཀྱང༌།\n15:27 ཁོ་མོས་ “ལགས་སོ། གཙོ་བོ་ལགས། འོན་ཀྱང་ཁྱི་རྣམས་ཀྱིས་ཀྱང་ཁྱིམ་བདག་གི་ལྕོག་ཙེ་ནས་ཟགས་པ་རྣམས་ལས་ཟའོ་” ཞེས་སྨྲས་པས།\n15:28 ཁོང་གིས་ཁོ་མོར་ “ཀྱེ་བུད་མེད། ཁྱེད་ཀྱི་དད་པ་ཆེ་བས། ཁྱེད་ཀྱི་འདོད་པ་ལྟར་འབྱུང་བར་འགྱུར་” ཞེས་གསུངས་མ་ཐག ཁོ་མོའི་བུ་མོ་བདེ་བར་གྱུར། ནད་པ་མང་པོའི་ནད་སེལ་བ།\n15:29 ས་ཆ་དེ་ནས་ཁ་བྲལ་ཏེ་ཡེ་ཤུ་ག་ལིལ་མཚོ་འགྲམ་ལ་ཕེབས་ཤིང༌། རི་ལ་ཡར་ཕེབས་ནས་བཞུགས།\n15:30 ཞ་བོ་དང༌། རྐང་ཀྱོག ལོང་བ། ལྐུགས་པ་ལ་སོགས་འཁྲིད་དེ་མི་ཚོགས་མང་པོ་ཁོང་གི་མདུན་དུ་ཡོང་ཞིང༌། ཁོ་རྣམས་ཁོང་གི་ཞབས་ཀྱི་རྩར་བཞག་ནས་ཁོང་གིས་གསོས་པར་མཛད།\n15:31 མི་ཚོགས་ཀྱིས་ལྐུགས་པ་རྣམས་ཀྱིས་གཏམ་བྱེད་པ་དང༌། རྐང་ཀྱོག་རྣམས་གསོས་པ་དང༌། ཞ་བོ་རྣམས་གོམ་པ་སྤོ་བ། ལོང་བས་མཐོང་ནས་ལྟ་བས་ཡ་མཚན་དུ་གྱུར་ཞིང༌། ཡི་སི་ར་ཨེལ་གྱི་དཀོན་མཆོག་ལ་བསྟོད་པར་བྱས། མི་བཞི་སྟོང་ཙམ་གྱི་བཀྲེས་ལྟོགས་སེལ་བ།\n15:32 དེ་ནས་ཡེ་ཤུས་ཉེ་གནས་རང་གི་མདུན་དུ་བོས་ཏེ་ཁོ་ཚོར་ “མི་ཚོགས་འདི་ང་དང་མཉམ་དུ་བསྡད་ནས་ཉིན་ཞག་གསུམ་སོང་ཞིང༌། ད་ཆ་ཟས་ཅི་ཡང་མེད་པས་ཁོ་ཚོ་སྙིང་རྗེ་བར་འདུག ལམ་བར་དུ་བཀྲེས་ཤིང་ལྟོགས་ཏེ་དྲན་མེད་དུ་བརྒྱལ་བའི་ཉེན་ཡོད་པས་ཁ་སྟོང་པར་ལོག་གཏོང་མི་འདོད་” ཅེས་གསུངས།\n15:33 ཉེ་གནས་རྣམས་ཀྱིས་ཁོང་ལ་ “མི་ཚོགས་མང་པོ་འདི་འགྲང་བར་བྱེད་པའི་བག་ལེབ་མང་པོ་འདི་འདྲ་དབེན་སྟོང་འདི་རུ་ག་ནས་རྙེད་ཐུབ་བམ་” ཞེས་བཤད་པས།\n15:34 ཡེ་ཤུས་ཁོ་རྣམས་ལ་ “ཁྱེད་ཚོར་བག་ལེབ་ཇི་ཙམ་ཡོད་” ཅེས་བཀའ་འདྲི་གནང་བས། ཁོ་ཚོས་ “བདུན་དང་ཉ་ཤ་ཆུང་ཆུང་ཁ་ཤས་ཡོད་” ཅེས་སྨྲས།\nAnd Jesus said to them, “How many loaves do you have?” They said, “Seven, andafew small fish.”\nAnd directing the crowd to sit down on the ground,\n15:36 བག་ལེབ་བདུན་པོ་དང་ཉ་ཤ་ཕྱག་ཏུ་བསྣམས་ཏེ་དཀོན་མཆོག་ལ་བཀའ་དྲིན་ཆེ་ཞུས་རྗེས། དེ་ཚོ་དུམ་བུར་བཟོས་ནས་ཉེ་གནས་རྣམས་ལ་གནང་ཞིང༌། ཁོ་ཚོས་མི་ཚོགས་ལ་བྱིན།\nAnd they all ate and were satisfied. And they took up seven baskets full of the broken pieces left over.\n15:39 མི་ཚོགས་ཕར་བཏང་ནས་ཡེ་ཤུ་གྲུ་ལ་བཞུགས་པ་དང༌། མ་ག་དན་ཞེས་བྱ་བའི་ཡུལ་ཕྱོགས་སུ་ཕེབས་སོ།།\nགསུང་མགུར 25 – Psalm 25\nགསུང་མགུར 26 – Psalm 26


South Bend / Michiana འཚོལ་བཤེར་མཐའ་འབྲས་ཤོག་ངོས།\nཡོངས་འཛིན་གྱིས་འཚོལ་བཤེར་བྱས་པའི་འབྲེལ་ཡོད་བཙལ་འབྲས་ཕལ་ཆེར26ཡོད། བཙལ་ཡུན་སྐར་ཆ 0.537 ཡིན།\nB-üÈ_-/kha lhor/ to face south.¶ B-üÈ_-Tõ-/kha lhor blta/ facing south.¶ ∑-/khwa/ small crow, raven;...Chakrasamvara, Yamantaka, and ratna ë`-íÈCc-. in the south; Hayagriva, Hevajra, Guhyasamaja, and padma ë`-íÈCc-...n. ofalake in South Ladakh. n. ofalake in south Ladakh.¶ ìE-MC-/rkyang thag/ long rope.¶ ìE\n‰P-q‰N-R_-Ec-^…N-©ÈP-q‰N, üÈ, south || It’s warmer in the south than in the north. üÈ-pÈCc-l…-PU...c-xÈ, üÈ-î‡N, southern direction, south || The temple is south of here. NCÈP-R-N‰-]N…-C]Ã-z R- o.-...-Ñ-d-FE-]mCc, üÈ-qE-, north-south || The fence ran inanorth-south direction. ôCc-x-N‰-üÈ-qE-C…\nལོ་ཙཱ། རྒྱ་ཡིག 南方 དབྱིན་ཡིག south རྒྱས་འགྲེལ། 1.དག་ཡིག་གསར་བསྒྲིགས་ལས། ཕྱོགས་བཞིའི་ལྷོ་ཕྱོགས། 2.བརྡ་དག་མིང་ཚིག་གསལ་བ་ལས། ཉིན་དགུང་ཉི་མ་ཡོད་པའི་ཕྱོགས། 南方。（同）ལྷོ་ཕྱོགས། 3.བོད་རྒྱ་ཚིག་མཛོད་ཆེན་མོ་ལས།\npole）ཟེར། རང་དབང་གིས་འཁོར་སྐྱོད་བྱེད་ཐུབ་པའི་སྡུད་གཟུགས་ཏེ། དཔེར་ན་ཐུར་དུ་དཔྱངས་བའི་སྡུད་ཁབ་དེ་ཞི་འཇགས་སུ་གནས་སྐབས་ལྷོ་ཕྱོགས་སྟོན་པའི་སྡུད་སྣེ་ལ་ལྷོ་སྣེ（south རྒྱ་ཡིག་གི་མིང་། 电与磁 གོ་དོན། གལ་ཏེ་སྡུད་ཁབ་ཅིག་སྡུད་གཟུགས་ཀྱི་ཉེ་སར་ཁྱེར་ན། དེ་ཡོ་འཁོར་བྱེད་སྲིད། དེར་བལྟས་ན། སྡུད་གཟུགས་ཀྱི་མཐའ་སྐོར་དུ་དངོས་པོ་ཞིག་གནས་ཡོད་ལ།


Terdzo-WA-062 - Rinchen Terdzö\nbla bslu'i 'gres byang\nin cycle བླ་མ་ཆོས་སྐུ་སྣང་བ་མཐའ་ཡས་ཚེ་དཔག་མེད་པ་ (Bla ma chos sku snang ba mtha' yas tshe dpag med pa)\nVolume 20 (ཝ) / Pages 895 / Folios 1a1 to 1a6\nRinchen Terdzö Volumes List > Volume 20 > Text #62 (Scroll to Bottom)\nmchog gyur gling pa. bla bslu'i 'gres byang. In Rin chen gter mdzod chen mo pod nyi shu pa (The Great Treasury of Rediscovered Teachings Volume 20) by 'jam mgon kong sprul, 895. New Delhi: Shechen Publications, 2007-2016.\nབླ་བསླུའི་འགྲེས་བྱང་། རྒྱུ་སྦྱོར་མི་བུ་སླུ་བའི་ཕྱིར༔ རིན་ཆེན་སྣ་ཚོགས་གཞོང་པའི་ནང༔ ངར་གྱི་མི་ཕོ་གཟུགས་མཛེས་པ༔ དར་དང་རིན་ཆེན་རྒྱན་གྱིས་མཛེས༔ ཕྱག་རྒྱ་སྔགས་ཀྱིས་བྱིན་བརླབས་པས༔ ཁམས་དང་སྐྱེ་མཆེད་ལྷུན་གྱིས་གྲུབ༔ ཏིང་ངེ་འཛིན་གྱི་རྣམ་འཕྲུལ་ལས༔ བློ་གྲོས་སྟོབས་རྩལ་ཕུན་སུམ་ཚོགས༔ དཀའ་ཞིང་དཀོན་པས་བཙལ་བ་ཡི༔ འཇིག་རྟེན་འདོད་རྒུའི་ནོར་གྱིས་བསྐོར༔ སྣང་སྲིད་ལྷ་འདྲེའི་ཕྱག་ཏུ་འབུལ༔ གཞན་ཡང་ནམ་མཁའ་གཞལ་ཡས་ཁང༔ རྒྱང་བུ་འཕན་གདུགས་རྒྱལ་མཚན་ཏེ༔ མདའ་བཀྲ་སྐྱེས་པ་སྟག་ཆས་དང༔ འཕང་བཀྲ་མོ་བཙུན་གསེར་གཡུས་བརྒྱན༔ ཤེལ་ཚིག་ཁྲི་དཀར་རྟ་ནོར་ལུག༔ དར་ཟབ་ན་བཟའ་སྤྲིན་ལྟར་གཏིབས༔ བཤོས་བུ་ཞལ་ཟས་རི་ལྟར་སྤུངས༔ གསེར་སྐྱེམས་བཏུང་བ་མཚོ་ལྟར་བསྐྱིལ༔ མདོར་ན་ཕྱི་ནང་སྣོད་བཅུད་ཀྱི༔ འདོད་ཡོན་ཐམས་ཅད་མདོས་སུ་བཤམས༔ སྣང་སྲིད་ལྷ་འདྲེའི་ཕྱག་ཏུ་འབུལ༔ ཕན་པའི་སེམས་ཀྱིས་བཞེས་ནས་ཀྱང༔ བུ་ལོན་ལན་ཆགས་བྱང་བ་དང༔ འཁོན་པ་དང་ནི་འཁྲུགས་པ་ཞི༔ འགྲས་པ་ཟླུམས་ལ་བླ་ཚེ་གཏོད༔ ཞི་དང་བཀྲ་ཤིས་མཛད་དུ་གསོལ༔\nRetrieved from "https://rtz.tsadra.org/index.php?title=Terdzo-WA-062&oldid=127899"


Terdzo-PA-022 - Rinchen Terdzö\nsmin gling gur drag gi las bum sgrub chog\nin cycle སྨིན་གླིང་གུ་རུ་དྲག་དམར (Smin gling gu ru drag dmar)\nVolume 13 (པ) / Pages 299 / Folios 1a1 to 1a5\nRinchen Terdzö Volumes List > Volume 13 > Text #22 (Scroll to Bottom)\ngter bdag gling pa 'gyur med rdo rje. smin gling gur drag gi las bum sgrub chog. In Rin chen gter mdzod chen mo pod bcu gsum pa (The Great Treasury of Rediscovered Teachings Volume 13) by 'jam mgon kong sprul, 299. New Delhi: Shechen Publications, 2007-2016.\nzhes pa'ang 'gyur med rdo rjes so\nསྨིན་གླིང་གུར་དྲག་གི་ལས་བུམ་སྒྲུབ་ཆོག་བཞུགས་སོ། །ཨོཾ་ཀརྨ་ཡཀྴ་ཧཱུྃ་ཕཊཿཀྱིས་བསང་། སྭ་བྷཱ་ཝས་སྦྱང་། སྟོང་པའི་ངང་ལས་པད་ཉིའི་སྟེང་། །བྷྲཱུྃ་ལས་རིན་ཆེན་བུམ་པ་ནི། །མཚན་ཉིད་ཡོངས་སུ་རྫོགས་པའི་ནང་། །བདུད་རྩིའི་མཚོ་དབུས་པད་ཉི་དང་། །བཾ་རོའི་གདན་ལ་ཀྵ་ཡིག་ལས། ཁྲོ་བོ་ཡཀྴ་མེ་དབལ་ནི། །སྨུག་ནག་ཐོ་བ་ལྕགས་ཀྱུ་འཛིན། །རྔམ་བརྗིད་ཁྲོ་བོའི་ཆ་བྱད་ཅན། །དུར་ཁྲོད་འཇིགས་པའི་ཆས་ཀྱིས་བརྒྱན། །དེ་ཡི་གནས་གསུམ་ཡི་གེ་གསུམ། །འོད་འཕྲོས་ཡེ་ཤེས་སྤྱན་དྲངས་གྱུར། །བཛྲ་ས་མཱ་ཛཿ ཛཿཧཱུྃ་བཾ་ཧོཿ ཨརྒྷཾ་སོགས་ཀྱིས་མཆོད། རང་སྲོག་སྔགས་ཀྱི་འོད་ཟེར་གཟུངས་ཐག་ལ། །འཁྲིལ་ཏེ་བུམ་ནང་ལྷ་ཚོགས་ཐུགས་ཀར་ཞུགས། །དེ་དག་སྐུ་ལས་བྱང་སེམས་བདུད་རྩིའི་རྒྱུན། །བབས་པས་བུམ་ཆུར་གཉིས་མེད་རོ་གཅིག་གྱུར། །ཨོཾ་ཀརྨ་ཡཀྴ་ཧཱུྃ་ཕཊ། བརྒྱ་སོགས་བཟླ། དུང་ཆོས་ཀྱི་ཆུ་ཨོཾ་ཨཱཿཧཱུྃ་གིས་འབུལ། ལྷ་ཐམས་ཅད་ཆགས་པ་ཆེན་པོས་འོད་དུ་ཞུ་ནས་བྱང་ཆུབ་ཀྱི་སེམས་སུ་རོ་གཅིག་ཏུ་གྱུརཔར་བསམས། ཞེས་པའང་འགྱུར་མེད་རྡོ་རྗེས་སོ།། །།\nRetrieved from "https://rtz.tsadra.org/index.php?title=Terdzo-PA-022&oldid=127270"


Difference between revisions of "Terdzo-AA-069" - Rinchen Terdzö\nDam chos rdzogs pa chen po sde gsum\nRTZ Volume 62\nActivity Manual - las byang\nDifference between revisions of "Terdzo-AA-069"\nRevision as of 17:19, 19 October 2016 (view source)\nMort (talk | contribs)\nRevision as of 22:10,7November 2016 (view source)\nJeremi (talk | contribs)\nm (Jeremi moved page Terdzo-A-069 to Terdzo-AA-069 without leavingaredirect)\nRevision as of 22:10,7November 2016\nThis page is under construction. Check back later for updated content.\ndam chos rdzogs pa chen po sde gsum las/_gsang skor yi dam bka' brgyad kyi phrin las dang rjes su 'brel ba'i mngon spyod kyi gzer ka bya tshul shin tu bsdus pa\nby འཇམ་དབྱངས་མཁྱེན་བརྩེའི་དབང་པོ་ (Jamyang Khyentse Wangpo)\nrevealed by མཆོག་གྱུར་གླིང་པ་ (Chogyur Lingpa)\nin cycle དམ་ཆོས་རྫོགས་པ་ཆེན་པོ་སྡེ་གསུམ་ (Dam chos rdzogs pa chen po sde gsum)\nVolume 62 (ཨཱཿ) / Pages 359-384 / Folios 1a1 to 13b4\nRinchen Terdzö Volumes List > Volume 62 > Text #69 (Scroll to Bottom)\n'jam dbyangs mkhyen brtse'i dbang po. dam chos rdzogs pa chen po sde gsum las gsang skor yi dam bka' brgyad kyi phrin las dang rjes su 'brel ba'i mngon spyod kyi gzer ka bya tshul shin tu bsdus pa. In Rin chen gter mdzod chen mo pod drug bcu re gnyis pa (The Great Treasury of Rediscovered Teachings Volume 62) by 'jam mgon kong sprul, 359-384. New Delhi: Shechen Publications, 2007-2018.\n'jam dbyangs mkhyen brtse'i dbang po;\nces pa'ang don gnyer can dag la phan pa'i bsam pas gter gzhung dum bu khrigs sdeb kyi tshul du mkhyen brtse'i dbang po pad+ma 'od gsal mdo sngags gling pas bris pa dge legs su gyur cig\ngsang khro'i smad las\ngter mdzod rdzogs chen sde gsum mchog gling\n༄༅། །དམ་ཆོས་རྫོགས་པ་ཆེན་པོ་སྡེ་གསུམ་ལས། གསང་སྐོར་ཡི་དམ་བཀའ་བརྒྱད་ཀྱི་ཕྲིན་ལས་དང་རྗེས་སུ་འབྲེལ་བའི་མངོན་སྤྱོད་ཀྱི་གཟེར་ཀ་བྱ་ཚུལ་ཤིན་ཏུ་བསྡུས་པ་བཞུགས་སོ། །སྡེ་གསུམ་གསང་སྐོར་མན་ངག་སྡེ། ན་མོ་གུ་རུ་ཤྲཱི་ཧེ་རུ་ཀཱ་ཡ། དམ་ཆོས་རྫོགས་པ་ཆེན་པོ་སྡེ་གསུམ་གྱི་གསང་སྐོར་ཡི་དམ་སྒྲུབ་སྡེ་བརྒྱད་ཀྱི་ཕྲིན་ལས་དང་རྗེས་འབྲེལ་གསད་ཟློག་གི་ལས་ཤིན་ཏུ་བསྡུས་པའི་ཚུལ་གྱིས་བྱ་བར་འདོད་པས། སྦྱོར་བ་ཟློག་དཀྱིལ་དང་གཏོར་ཟོར། ལིངྒ་དང་གདབ་ཀའི་ཆས། ཐུན་གཏོར་སོགས་མདོར་བསྡུས་མཐོང་བརྒྱུད་ཀྱི་ཕྱག་ལེན་ལྟར་འདུ་བྱ། བརྒྱུད་འདེབས་དང་སྔོན་གཏོར་སོགས་ནས་ལས་ཀྱི་གཞུང་བསྲང་། ལས་སྦྱོར་གྱི་བཟླས་པའི་སྐབས་སུ་ཐུན་ལའང་བསྔགས། སྟོང་ཚིགས་ཀྱི་མཆོད་བསྟོད་རྗེས་ཆོས་སྲུང་སྤྱི་བྱེ་བྲག་གི་གཏོར་བསྔོ་བསྐང་བ་སོགས་གང་འགྲུབ་དང་། ཚོགས་མཆོད་ལྷག་མའི་བར་དཀྱུས་ལྟར་སྔོན་དུ་འགྲོ་བས། ཟོར་དཀྱིལ་བྱེ་བྲག་ཏུ་གསལ་གདབ་པ་ནི། ཧཱུྃ༔ མདུན་དཀྱིལ་མ་ཏྲཾ་གནོད་བྱེད་དགྲ་བགེགས་གཟུགས༔ ཁམས་གསུམ་ཉོན་མོངས་དུག་ལྔའི་ཕུང་པོ་ལ༔ མཚོན་ཆའི་ཆར་ཕབ་རྟེན་གྱི་ཁོག་པ་ཞིག༔ དུར་ཁྲོད་རོལ་པའི་ཕོ་བྲང་ཆེན་པོར་གྱུར༔ བྷྲཱུྃ་མ་ཏྲཾ་རུ་དྲ་མཎྜ་ལ་ཕཊ༔ བརྗིད་ལྡན་གཏོར་མ་ཁྲག་འཐུང་དཔལ་ཆེན་དགུ༔ རིག་མདངས་འཁོར་ཚོགས་སྤྲུལ་པ་ཡང་སྤྲུལ་བཅས༔ ཁྱུང་གི་དབུ་བརྒྱན་ཡེ་ཤེས་མེ་འོད་འཁྲུགས༔ བཀའ་སྡོད་ཕོ་ཉའི་དམག་ཚོགས་བསམ་མི་ཁྱབ༔ ཧཱུྃ་སརྦ་ཧེ་རུ་ཀཿམཎྜ་ལ་ཧཱུྃ༔ སྣོད་ཀྱི་འཇིག་རྟེན་དུར་ཁྲོད་རོལ་པའི་ཞིང༔ བཅུད་ཀྱི་དངོས་ཀུན་དཔལ་ཆེན་ཁྲག་འཐུང་ལྷ༔ ཁྲོས་འཁྲུགས་རྔམས་བརྗིད་འཇིགས་པའི་སྐུར་སྟོན་པ༔ སྒྱུ་འཕྲུལ་དྲྭ་བའི་བཀོད་པ་ཆེན་པོར་རྫོགས༔ ཧཱུྃ་ཧཱུྃ་ཧཱུྃ༔ ཞེས་གསལ་གདབ། ཧཱུྃ༔ དམིགས་མེད་མཁའ་ལྟར་དག་ཅིང་ཁྱབ་པའི་སྐུ༔ སྤྱན་འདྲེན་གཤེགས་སུ་གསོལ་བར་མི་དམིགས་ཀྱང༔ ཐུགས་རྗེའི་ངང་ཉིད་ཆོས་སྐུར་དག་པ་ལས༔ ཡེ་ཤེས་སྒྱུ་མར་རོལ་བཞིན་གཤེགས་སུ་གསོལ༔ ཨཱོྃ་ཤྲཱི་ཧེ་རུ་ཀཿམཎྜ་ལ་ས་པ་རི་ཝཱ་ར་ཨེ་ཧྱེ་ཧི༔ བཛྲ་ས་མཱ་ཛ༔ ཞེས་རྐང་གླིང་དང་ཤུགས་པའི་སྒྲ་དྲག་པོ་དང་བཅས་སྤྱན་དྲངས། ཛཿཧཱུྃ་བཾ་ཧོཿཏིཥྛ་ལྷན༔ ཞེས་བསྟིམ་ཞིང་བཞུགས་སུ་གསོལ། ཨ་ཏི་པཱུ་ཧོ༔ པྲ་ཏཱིཙྪ་ཧོ༔ས་ཕྱག་བྱ། མཆོད་པ་ནི། ཧཱུྃ༔ བླ་མེད་མཆོག་གི་མཆོད་པ་དམ་པ་ནི༔ ཡེ་ཤེས་ལྔ་ཡི་འོད་ཟེར་རྣམ་པར་འཕྲོ༔ འདོད་པའི་ཡོན་ཏན་ལྔ་ཡིས་རབ་བརྒྱན་ཏེ༔ དམ་ཚིག་བཞིན་ལས་ཅི་བདེར་བཞེས་སུ་གསོལ༔ ཨཱོྃ་ཤྲཱི་ཧེ་རུ་ཀཿམཎྜ་ལ་ས་པ་རི་ཝཱ་ར་མ་ཧཱ་ཤྨ་ཤཱ་ན་ཨརྒྷཾ་སོགས། ཤབྡ་པྲ་ཏཱིཙྪ་སྭཱ་ཧཱ༔ ཨཱོྃ་རཱུ་པ་ཤབྡ་གནྡྷེ་ར་ས་སྤརྴེ་དྷརྨ་དྷཱ་ཏུ་པཱུ་ཛ་ཧོ༔ མ་ཧཱ་ཏ་ན་ག་ཎ་པཱུ་ཛ་ཧོ༔ མ་ཧཱ་སརྦ་པཉྩ་ཨ་མྲྀཏ་ཁཱ་ཧི༔ མ་ཧཱ་རཀྟ་ཁཱ་ཧི༔ མ་ཧཱ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི༔ ཞེས་ཕྱི་ནང་གསང་བ་རྨད་བྱུང་གིས་མཆོད། བསྟོད་པ་ནི། ཧཱུྃ༔ བདག་མེད་ཕྱོགས་བྲལ་དོན་དམ་ཐུགས་ཆུད་ཅིང༔ བྱམས་དང་སྙིང་རྗེས་དགྲ་ཟིན་མི་མངའ་ཡང༔ གདུག་པ་འདུལ་ཕྱིར་དུས་ལས་མི་འདའ་བའི༔ ཁྲག་འཐུང་ཡོངས་རྫོགས་ལྷ་ལ་ཕྱག་འཚལ་བསྟོད༔ མདུན་བསྐྱེད་ཀྱི་ཐུགས་ཀར་ཉི་མ་ལ་གནས་པའི་ཧཱུྃ་ཡིག་གི་མཐར་དྲག་སྔགས་ཀྱི་ཕྲེང་བས་བསྐོར་བ་ལས་འོད་ཟེར་ཚ་ཞིང་རྩུབ་པ་འཕྲོས། མངོན་སྤྱོད་ཀྱི་ལས་རབ་འབྱམས་ཐམས་ཅད་ཐོགས་མེད་དུ་སྒྲུབ་པར་གྱུར། ཞེས་བརྗོད་ཅིང་བསམ། དྲག་སྔགས་སོ་ལྔ་པ་ཅི་རིགས་བཟླ་ཞིང་། ཐུན་རྫས་ལའང་བསྔགས། དེ་ནས་གསད་ལས་མདོར་བསྡུས་སུ་སྒྲུབ་པའི་སླད་གསེར་སྐྱེམས་དང་། ལིངྒ། གདབ་ཕུར། ཐུན་རྫས་སོགས་འདུ་བྱས་ལ། ཐོག་མར་ཐུགས་དམ་བསྐུལ་བ་ནི། ཧཱུྃ༔ ཆོས་ཀྱི་དབྱིངས་ལས་རང་ཤར་རིག་པའི་རྩལ༔ འབར་བ་ཡེ་ཤེས་ཀློང་དགུའི་ཕོ་བྲང་ཆེ༔ ཤིན་ཏུ་མི་བཟད་རབ་འཇིགས་དུར་ཁྲོད་ནས༔ ཁྲག་འཐུང་ཡོངས་རྫོགས་དྲག་པོའི་ལས་ལ་བཞེངས༔ སངས་རྒྱས་བསྟན་དང་རྣལ་འབྱོར་སྒྲུབ་པོ་ལ༔ གནོད་ཅིང་འཚེ་བའི་དགྲ་བགེགས་འབྱུང་པོའི་ཚོགས༔ ཞི་བའི་ཐབས་ཀྱིས་འདུལ་དུ་མ་འཚལ་བས༔ མངོན་སྤྱོད་དམོད་པའི་ཕྲིན་ལས་དུས་ལ་བབས༔ སྲུང་བའི་གུར་ཁང་རྡོ་རྗེའི་ཐོག་གིས་ཤིགས༔ ཟློག་པའི་ནུས་པ་རང་གཤེད་རང་ལ་གཟིར༔ འགུགས་འཆིང་སྡོམ་མྱོས་ཕྱག་རྒྱས་རྟེན་ལ་ཕོབ༔ དྲག་ཤུལ་ཆེན་པོས་བསྒྲལ་བའི་ཕྲིན་ལས་མཛོད༔ གསེར་སྐྱེམས། རཾ་ཡཾ་ཁཾ་གིས་བསང་སྦྱང་། སྟོང་པའི་ངང་ལས་བྷྲཱུྃ་ལས་རིན་པོ་ཆེའི་སྣོད་དུ་ཨཱོྃ་ཨཱཿཧཱུྃ་ལས་གསེར་སྐྱེམས་ཁ་དོག་དྲི་རོ་ནུས་པ་ཕུན་སུམ་ཚོགས་པར་གྱུར། ཧཱུྃ༔ དཀོན་མཆོག་རིན་ཆེན་གསུམ་དང་རྩ་བ་གསུམ༔ ཁྱད་པར་ཆེ་མཆོག་ཁྲག་འཐུང་ལྷ་ཚོགས་རྣམས༔ གསེར་སྐྱེམས་བདུད་རྩིའི་མཆོད་པ་འདི་བཞེས་ལ༔ རྣལ་འབྱོར་བདག་གི་མཐུ་དང་དཔུང་སྐྱེད་ཅིག༔ ཕོ་རྒྱུད་མོ་རྒྱུད་མ་ནིང་དྲེགས་པའི་སྡེ༔ མ་མོ་མཁའ་འགྲོ་ཞིང་སྐྱོང་གནས་ཉུལ་ཀུན༔ གསེར་སྐྱེམས་བདུད་རྩིའི་མཆོད་པ་འདི་བཞེས་ལ༔ རྣལ་འབྱོར་བདག་གི་མཐུ་དང་དཔུང་སྐྱེད་ཅིག༔ ལོ་ཟླ་ཞག་དུས་སྤར་སྨེ་ཚེས་ཀྱི་བདག༔ ཡུལ་ལྷ་གཞི་བདག་མཐུ་རྩལ་ལྡན་པ་ཀུན༔ གསེར་སྐྱེམས་བདུད་རྩིའི་མཆོད་པ་འདི་བཞེས་ལ༔ རྣལ་འབྱོར་བདག་གི་མཐུ་དང་དཔུང་སྐྱེད་ཅིག༔ དཔང་གཟུག་ནི། ཧཱུྃ༔ ཕྱོགས་བཅུ་དུས་བཞིའི་བདེ་གཤེགས་རྩ་བ་གསུམ༔ ཆེ་མཆོག་ཁྲག་འཐུང་སྒྱུ་འཕྲུལ་དྲྭ་བའི་ལྷ༔ རྒྱུད་གསུམ་དྲེགས་པའི་དཔུང་དང་བཅས་པ་རྣམས༔ མ་གཡེལ་མ་གཡེལ་གཟུ་དང་དཔང་མཛོད་ཅིག༔ བདག་གིས་བྱང་ཆུབ་ལམ་ལ་རབ་ཞུགས་ཏེ༔ སངས་རྒྱས་བསྟན་པ་རིན་ཆེན་སྤེལ་བ་དང༔ འགྲོ་ལ་ཕན་བདེ་བགྱིད་པར་དམ་བཅས་ཀྱང༔ དམ་ཉམས་དགྲ་དང་བགེགས་ཀྱིས་བར་གཅོད་ན༔ ཡེ་ཤེས་ཐུགས་རྗེའི་སྤྱན་གྱིས་མི་གཟིགས་སམ༔ སྔོན་གྱི་ཐུགས་དམ་ཆེན་པོ་རྗེས་དགོངས་ལ༔ ཞིང་བཅུ་ཚང་བའི་དགྲ་བགེགས་བརླག་པའི་ཕྱིར༔ མངོན་སྤྱོད་དྲག་པོའི་ཕྲིན་ལས་དུས་ལ་བབས༔ ཧོམ་དང་དམིགས་བྱ་བསྐྱེད་པ་ནི། རང་གི་མདུན་དུ་བྲུབ་ཁུང་བང་རིམ་དགུ་པ། ཁ་ཁྱེར་དོག་ཅིང་གཏིང་ཟབ་པ། འོག་གཞི་གསེར་གྱི་ས་གཞི་ལ་ཐུག་པ། མཚོན་ཆ་སྣ་ཚོགས་ཀྱི་ཆར་འབེབ་པའི་ཕྱི་རོལ་དུ་བཀའ་སྲུང་དྲེགས་པའི་དམག་ཚོགས་ལས་ལ་རྔམས་པ། དེའི་འོག་ཏུ་ནྲྀ་ཏྲི་ལས་གནོད་བྱེད་དགྲ་བགེགས་ནག་ལ་ཧམ་པ། རྐང་ལག་ལྕགས་སྒྲོག་གིས་བསྡམས་པ། བུ་ག་ཐམས་ཅད་ནས་ཁྲག་འཛག་པ། ཁ་ངུ་བ་མིག་ཤི་མིག་འོ་དོད་ལྷང་ལྷང་འབོད་པ་ཞིག་ཏུ་གྱུར། བདེན་སྟོབས་བརྗོད་ཅིང་བཀུག་པ་ནི། ན་མོ། རིག་འཛིན་རྩ་བརྒྱུད་ཀྱི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་། སངས་རྒྱས་ཀྱི་བཀའྎ ཆོས་ཀྱི་བཀའྎ དགེ་འདུན་གྱི་བཀའྎ གསང་སྔགས་དང་རིག་སྔགས་དང་གཟུངས་སྔགས་དང་སྙིང་པོ་དང་ཕྱག་རྒྱ་དང་ཏིང་ངེ་འཛིན་གྱི་བདེན་པ་དང་། ཆོས་ཉིད་གདོད་ནས་སྟོངས་ཀྱང་ཆོས་ཅན་རྒྱུ་འབྲས་བསླུ་བ་མེད་པའི་བདེན་པ་དང་། ཁྱད་པར་དུ་དཔལ་ཆེན་པོ་ཆེ་མཆོག་སྒྲུབ་སྡེ་དགུའི་དཀྱིལ་འཁོར་གྱི་ལྷ་ཚོགས་རྣམས་ཀྱི་བཀའ་བདེན་པ་དང་། སྤྲུལ་པ་ཡང་སྤྲུལ་ཕྱག་བརྙན་དང་བཅས་པའི་བཀའ་བདེན་པ་དང་། བདེན་པ་ཆེན་པོའི་མཐུ་ལ་བརྟེན་ནས་བསྟན་དང་འགྲོ་བའི་སྤྱི་དགྲ། ཁྱད་པར་དུ་རིག་པ་འཛིན་པ་བདག་ཅག་ཡོན་མཆོད་འཁོར་དང་བཅས་པ་རྣམས་ལ་སྔ་དགྲ་ལག་གིས་བདར་བ། ཕྱི་དགྲ་ཡིད་ལ་སེམས་པ། ད་དགྲ་ཐད་དུ་འཛུགས་པའི་གཟུགས་ཅན་སྡང་བའི་དགྲ་དང་། གཟུགས་མེད་གནོད་བྱེད་བགེགས་ཀྱི་ཚོགས་དང་བཅས་པ་ཐམས་ཅད། སྲིད་པ་གསུམ་གྱི་ཁོངས་གར་གནས་གར་བྲོས་ཀྱང་སྐད་ཅིག་ཡུད་ཙམ་ལ་དམིགས་པའི་རྟེན་འདི་ལ་ཁུག་ཅིག །དྲག་སྔགས་སོ་ལྔའི་མཐར། ཨཱ་ཀརྵཱ་ཡ་ཛཿ ཛཿཧཱུྃ་བཾ་ཧོཿ ཞེས་ལན་གསུམ་གྱིས་སྤྱིར་དགུག །བྱེ་བྲག་ཏུ་ཕྱག་རྒྱ་བཞི་ཡི་ཕོ་ཉ་སྤྲོ་བ་ནི། ཧཱུྃ༔ ཆོས་ཀྱི་དབྱིངས་ལས་རང་བྱུང་ལྷ༔ བདེ་གཤེགས་ཞི་ཁྲོ་འབར་བའི་ཚོགས༔ དྲག་པོའི་ཕྲིན་ལས་དུས་ལ་བབས༔ མངོན་སྤྱོད་དམོད་པའི་ལས་ལ་བཞེངས༔ འགུགས་བྱེད་ཆེན་མོ་ལྕགས་ཀྱུ་མས༔ དགྲ་བགེགས་རྣམ་ཤེས་གཟུགས་ལ་སྟིམས༔ འཆིང་བྱེད་ཆེན་མོ་ཞགས་པ་མས༔ དགྲ་བགེགས་རྣམ་ཤེས་རྟེན་ལ་ཆིངས༔ སྡོམ་བྱེད་ཆེན་མོ་ལྕགས་སྒྲོག་མས༔ དགྲ་བགེགས་ལུས་སེམས་དབྱེར་མེད་སྡོམས༔ མྱོས་བྱེད་ཆེན་མོ་དྲིལ་བུ་མས༔ དགྲ་བགེགས་དབང་པོ་མྱོས་སུ་ཆུགས༔ སརྦ་ནྲྀ་ཏྲི་ཤ་ཏྲུན་བིགྷྣཱན་བཛྲ་ཨཾ་ཀུ་ཤ་ཛ༔ བཛྲ་པཱ་ཤ་ཧཱུྃ༔ བཛྲ་སྥོ་ཊ་བཾ༔ བཛྲ་གཎྜེ་ཧོ༔ ཞེས་དགུག་གཞུག་བཅིང་མྱོས་ཀྱི་ཕྱག་རྒྱ་དང་བཅས་རྟེན་དང་དབྱེར་མེད་དུ་གྱུར་པ་ལ་གདབ་ཀ་དངོས་གཞིའི་སླད་དུ་གདབ་ཕུར་ཐོགས་ལ། གསལ་བ་གསུམ་དང་ཚེ་ཁྲུས་གནས་གསུམ་གྱི་དགོངས་པ་གསལ་ཞིང་། ཧཱུྃ༔ བདག་ཉིད་དཔལ་ཆེན་ཧེ་རུ་ཀ༔ ཕུར་པ་སྲས་མཆོག་ཀཱི་ལ་ཡ༔ ཁམས་གསུམ་སྒྲོལ་བའི་མཐུ་ལྡན་པ༔ དགྲ་བགེགས་སྙིང་གི་དཀྱིལ་དུ་བཏབ༔ ཚེ་བསོད་དྭངས་བཅུད་རང་ལ་ཐིམ༔ གནས་ངན་དྲི་མ་ཁྲུས་ཀྱིས་སྦྱངས༔ རྣམ་ཤེས་རྒྱལ་བའི་སྲས་སུ་བསྐྱེད༔ གཟུགས་ཕུང་ཐལ་བའི་རྡུལ་དུ་རློག༔ དྲག་སྔགས་མཐར། སརྦ་ནྲྀ་ཏྲི་ཤ་ཏྲུན་བིགྷྣཱཾ་ཨཱ་ཡུར་བིནྡྷུ་ཛཿབྷྲཱུྃ༔ ཨ་སུ་ནྲྀ་ཏྲི་པྲེ་དུཿབི་ཤུདྡྷ་ཡ་ཧཱུྃ༔ ཨ་ཡཾ་སྥ་ར་ཎ་ཕཊ༔ སརྦ་དུཥྚཱཾ་བྷིནྡྷ་བྷིནྡྷ་ཧ་ན་ཧ་ན་ད་ཧ་ད་ཧ་པ་ཙ་པ་ཙ་མཱ་ར་ཡ་ཕཊ྄༔ ཅེས་ལུས་ཀུན་ཁྱབ་པར་གདབ། དྲག་སྔགས་བཅས་ཐུན་གྱིས་བྲབ། གསད་གྲིས་གཏུབ་ཅིང་། ཧཱུྃ༔ དཔལ་ཆེན་ཁྲག་འཐུང་ལྷ་ཚོགས་ཀྱིས༔ རྣོ་ངར་ཡེ་ཤེས་རལ་གྲི་ཡིས༔ མ་རིག་སྒོ་ངའི་སྦུབས་དྲལ་ནས༔ དགྲ་བགེགས་གཟུགས་ཕུང་དུམ་བུར་གཏུབ༔ དྲག་སྔགས་མཐར། སརྦ་ཤ་ཏྲུན་བིགྷྣཱན་ཙྪིནྡྷ་ཙྪིནྡྷ་མཱ་ར་ཡ་ཧཱུྃ་ཕཊ༔ ཅེས་བརྗོད་ཅིང་དུམ་བུར་གཏུབས་པ་ཤ་ཁྲག་དང་བཅས་མཆོག་ཆེན་གྱི་ཧོམ་གཟར་དུ་བཅུག་ཅིང་ཞལ་དུ་བསྟབ་པ་ནི། ཧཱུྃ༔ དགྲ་བགེགས་བསྒྲལ་པའི་ཤ་ཁྲག་རུས༔ དུག་གསུམ་མཆོད་པ་བླ་ན་མེད༔ དཔལ་ཆེན་འཁོར་བཅས་དགྱེས་པར་བཞེས༔ མངོན་སྤྱོད་ཕྲིན་ལས་ཡོངས་རྫོགས་མཛོད༔ སརྦ་ཤ་ཏྲུན་བིགྷྣཱན་མཱཾ་ས་རཀྟ་ཀིཾ་ནི་རི་ཏི་པཱུ་ཛ་ཁ་ཁ་ཁཱ་ཧི་ཁཱ་ཧི༔ ཞེས་ཟོར་གཏོར་དུ་བསྟབ་བོ། །དེ་ནས་ཟློག་པའི་ལས་རིམ་མདོར་བསྡུས་ལ། ཐོག་མར་ལིང་རོའི་ཆ་ཤས་དང་དམར་གྱི་ཕུད་ཆེན་ཟོར་གཏོར་ལ་སྦྲེང་ཞིང་། ཧཱུྃ༔ ཁྲག་འཐུང་དྲག་པོའི་དཀྱིལ་འཁོར་ལྷ༔ ཤ་ཁྲག་དམར་གྱི་མཆོད་པ་བཞེས༔ ཟ་བའི་མཆེ་རྣོན་དགྲ་ལ་གཙིགས༔ རྔམས་པའི་བརྟུལ་ཞུགས་བགེགས་ལ་སྐྱེད༔ རྣལ་འབྱོར་བདག་ཅག་སྒྲུབ་པ་པོའི༔ མི་མཐུན་འགལ་རྐྱེན་བར་ཆད་ཀུན༔ བྷྱོ་ཟློག་དྲག་པོའི་ལས་ལ་བཞེངས༔ མངོན་སྤྱོད་ཕྲིན་ལས་ཡོངས་རྫོགས་མཛོད༔ ཅེས་བསྐུལ་བ་སྔོན་དུ་འགྲོ་བས། དཔལ་ཆེན་ཁྲག་འཐུང་འཁོར་བཅས་རྣམས༔ ཁྲོས་འཁྲུགས་རྔམས་པའི་གཟི་བྱིན་འབར༔ ཞལ་ཕྱིར་གཟིགས་ནས་ཟློག་པའི་སྔགས༔ འབྲུག་སྟོང་ལྡིར་བ་ལྟར་བསྒྲགས་པས༔ སྐུ་ལས་ཕོ་ཉ་འབར་བའི་མེ༔ གཡོ་བྱེད་རླུང་གི་ཤུགས་ཅན་འཕྲོས༔ བྱང་ཆུབ་སྒྲུབ་ལ་བར་ཆད་ཀུན༔ རྒྱ་མཚོའི་ཕ་མཐར་ཟློག་ཅིང་བསྐྲད༔ མིང་གི་ལྷག་མ་མེད་པར་གྱུར༔ ཅེས་བརྗོད་ཅིང་བསམ་ལ་ཐལ་མོ་བརྡབ། དྲག་སྔགས་ཀྱི་ཤམ་དུ། བཛྲ་ཀརྨ་ཡཀྵ་སརྦ་དུཥྚཱན་ཨ་པ་ཀཱ་ར་ཛྭ་ལ་ཛྭ་ལ་རཾ་རཾ་ཡཾ་ཡཾ་བྷྱོ་བྷྱོ་ཟློག་ཟློག་བྷྱོ་ཟློག་ཅིག༔ ཅེས་བཏགས་པ་ཅི་རིགས་བཟླས་ལ། དེ་ནས་ཟློག་པའི་ལས་བཅོལ་བ་དངོས་ནི། ཐུན་གཏོར་དང་ལིང་རོའི་ཆ་ཤས་ལ་སླར་ཡང་དགྲ་བགེགས་དགུག་བསྟིམ་བསྒྲལ་ལས་བཅས་མདོར་བསྡུས་ཀྱིས་མཚམས་སྦྱར་ནས་ཟོར་གཏོར་ལ་བསྟབ་པ་སྔོན་དུ་འགྲོ་བས་ཟློག་པའི་ཕྲིན་ལས་བསྐུལ་བ་ནི། ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ དབུས་ཀྱི་དཀྱིལ་འཁོར་ཆེན་པོ་ནས༔ བཅོམ་ལྡན་ཆེ་མཆོག་ཧེ་རུ་ཀ༔ ཡུམ་ཆེན་གནམ་ཞལ་དབྱིངས་ཕྱུག་མ༔ རིགས་བཞི་ཁྲོ་བཅུ་སྒོ་སྐྱོང་སོགས༔ གཙོ་འཁོར་སྤྲུལ་པར་བཅས་པ་རྣམས༔ ཟློག་སྒྱུར་དྲག་པོའི་ལས་ལ་བཞེངས༔ དགྲ་བགེགས་གདུག་པ་བསྒྲལ་པ་ཡི༔ འདོད་ཆགས་ཁྲག་གི་རྒྱ་མཚོ་རོལ༔ ཞེ་སྡང་རུས་པའི་ཕུང་པོ་ཆོམས༔ གཏི་མུག་ཤ་ཡི་རི་བོ་བཞེས༔ འབར་ཞིང་འཁྲུགས་པའི་བརྟུལ་ཞུགས་སྐྱེད༔ བསྟན་དང་འགྲོ་ལ་འཚེ་བྱེད་ཅིང༔ རྣལ་འབྱོར་ལམ་གྱི་བར་ཆད་རྐྱེན༔ གཉིས་སྣང་འཁྲུལ་པ་ལས་བྱུང་བའི༔ འཇིགས་པ་བརྒྱད་དང་བཅུ་དྲུག་ཟློགས༔ ནད་རིགས་བཞི་བརྒྱ་རྩ་བཞི་ཟློགས༔ གདོན་ཚོགས་སུམ་བརྒྱ་དྲུག་ཅུྎ བགེགས་རིགས་སྟོང་ཕྲག་བརྒྱད་ཅུྎ དུས་མིན་འཆི་བ་བཅོ་བརྒྱདྎ གློ་བུར་བདུན་བརྒྱ་ཉི་ཤུྎ ཡེ་འདྲོག་སུམ་བརྒྱ་དྲུག་ཅུྎ ལྟས་ངན་བརྒྱད་ཅུ་རྩ་གཅིགྎ ཕྱི་ནང་དྲང་སྲོང་དམོད་ཚིགྎ བན་བོན་མུ་སྟེགས་རིག་སྔགསྎ སྡེ་བརྒྱད་གདུག་པའི་ཆོ་འཕྲུལྎ སྲ་བ་ས་ལ་མནན་པྎ གཤེར་བ་ཆུ་ལ་གཏད་ཁྲོམྎ འབར་བ་མེ་ལ་བསྲེགས་པྎ གཡོ་བ་རླུང་འཁོར་བསྐོར་པྎ ཆག་ཆེན་ཉམ་ང་ཐམས་ཅདྎ ལོ་ཟླ་ཞག་དུས་ཀེག་སྲིྎ མི་ཁ་གླེང་གཞི་འཐབ་རྩོདྎ དངོས་ཉམས་རྨི་ལམ་ལྟས་ངནྎ ཕ་མེས་དུར་ཁ་བྱེ་བྎ ལྷ་སྲུང་བདུད་དུ་བབས་པྎ དཔྲལ་བའི་གཤེད་དུ་འཛུགས་པྎ ལྟག་པའི་བདུད་དུ་འཇབ་པྎ གནམ་གྱི་འཇུ་ཐག་ཆད་པྎ ས་ཡི་རྟེན་ཕུར་བུད་པྎ སྣོད་ཀྱི་འཇིག་རྟེན་རྒུད་པྎ འབྱུང་བཞི་གཡོ་ཞིང་འཁྲུགས་པྎ སད་སེར་བཙའ་ཐན་མུ་གེྎ དུས་ཚོད་དམན་ལྷག་ལོག་པྎ བཅུད་ཀྱི་མི་དགེའི་རྣམ་རྟོགྎ མི་ཕྱུགས་ནད་ཡམས་གོད་ཀྎ མཐའ་དམག་ཀླ་ཀློའི་རྒྱུ་འགྲུལྎ བསྟན་སེལ་ཕུང་བཤིག་སྡེ་འཁྲུགསྎ རྩ་རླུང་ཐིག་ལེའི་གཡོ་འཁྲུགསྎ གཟུང་འཛིན་འཁྲུལ་པའི་གཉིས་སྣངྎ དབྱིངས་ཀྱི་རྗེ་མོ་གཡེལ་བྎ འཇིག་རྟེན་མཁའ་འགྲོ་འཁྲུགས་པྎ ལས་ཀྱི་མཁའ་འགྲོའི་བསུན་མྎ འདོད་ཆགས་ལྷ་བུའི་བདུད་ཚོགསྎ ཞེ་སྡང་འཆི་བདག་རྔམས་པྎ གཏི་མུག་ཉོན་མོངས་མུན་པྎ ང་རྒྱལ་ཕུང་པོའི་བདུད་སྡེྎ ཕྲག་དོག་བྱད་ཕུར་རྦོད་གཏོངྎ མདོར་ན་འགལ་རྐྱེན་མི་མཐུན་ཟློགས༔ ཟློག་གོ་དམར་ཆེན་གཏོར་མས་ཟློགས༔ སྒྱུར་རོ་དགྲ་བགེགས་སྟེང་དུ་སྒྱུར༔ ཟློག་སྒྱུར་བཅོལ་པའི་ཕྲིན་ལས་མཛོད༔ ཨཱོྃ་བཛྲ་ཀྲོ་དྷ་མ་ཧཱ་ཤྲཱི་ཧེ་རུ་ཀཿཧཱུྃ་ཕཊ༔ སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ ཉུང་དཀར་བྲབ་ཅིང་ཐལ་མོ་བརྡབ༔ ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ ཤར་ཕྱོགས་དཀྱིལ་འཁོར་ཆེན་པོ་ནས༔ བཅོམ་ལྡན་ཡང་དག་ཧེ་རུ་ཀ༔ ཡུམ་མཆོག་ཀྲོ་ངྷཱི་ཤྭ་རཱི་མ༔ རིགས་བཞིའི་ཁྲག་འཐུང་ཡབ་ཡུམ་དང༔ ཀེའུ་སེང་སྒོ་སྐྱོང་དབང་མོ་སོགས༔ གཙོ་འཁོར་སྤྲུལ་པར་བཅས་པ་རྣམས༔ ཟློག་སྒྱུར་དྲག་པོའི་ལས་ལ་བཞེངས༔ སོགས་ཟློག་བྱང་འགྲེའོ། །ཨཱོྃ་རུ་ལུ་རུ་ལུ་ཧཱུྃ་བྷྱོ་ཧཱུྃ་ཕཊ༔ སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ ལྷོ་ཕྱོགས་དཀྱིལ་འཁོར་ཆེན་པོ་ནས༔ བཅོམ་ལྡན་འཇམ་དཔལ་གཤིན་རྗེའི་གཤེད༔ ཡུམ་ཆེན་རྡོ་རྗེ་བཻ་ཏཱ་ལི༔ གཤེད་ཆེན་འཆི་བདག་གདོང་ཅན་མ༔ གིང་བདུད་རྩིས་བཤན་ལ་སོགས་པ༔ གཙོ་འཁོར་སྤྲུལ་པར་བཅས་པ་རྣམས༔ ཟློག་སྒྱུར་སོགས་འགྲེ། ཨཱོྃ་ཨ་ཀྲོ་ཏེ་ཀ་ཡ་མཱནྟ་ཀ་ཧ་ན་མ་ཐ་བྷཉྫ་ཧཱུྃ་ཕཊ༔ སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ ནུབ་ཕྱོགས་དཀྱིལ་འཁོར་ཆེན་པོ་ནས༔ བཅོམ་ལྡན་པདྨ་རྟ་མཆོག་དཔལ༔ ཡུམ་ཆེན་པདྨ་གཟི་ལྡན་མ༔ རིག་བཞི་ཕྲ་མེན་ཟིལ་གནོན་བརྒྱད༔ སྒོ་སྐྱོང་ཁམས་རྒྱ་དམུས་ལོང་སོགས༔ གཙོ་འཁོར་སྤྲུལ་པར་བཅས་པ་རྣམས༔ ཟློག་སྒྱུར་སོགས། ཨཱོྃ་པདྨཱནྟ་ཀྲིཏ་བཛྲ་ཀྲོ་དྷ་ཧ་ཡ་གྲཱི་ཝ་ཧཱུྃ་ཕཊ༔ སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ བྱང་ཕྱོགས་དཀྱིལ་འཁོར་ཆེན་པོ་ནས༔ བཅོམ་ལྡན་བཛྲ་ཀུ་མཱ་ར༔ ཡུམ་ཆེན་འཁོར་ལོ་རྒྱས་འདེབས་མ༔ སྲས་མཆོག་རིགས་བཞི་ཁྲོ་རྒྱལ་བཅུ༔ སྒོ་སྐྱོང་ཕུར་བུའི་སྲུང་མ་སོགས༔ གཙོ་འཁོར་སྤྲུལ་པར་བཅས་པ་རྣམས༔ ཟློག་སྒྱུར་སོགས། ཨཱོྃ་བཛྲ་ཀཱི་ལི་ཀཱི་ལ་ཡ་སརྦ་བིགྷྣཱན་བཾ་ཧཱུྃ་ཕཊ༔ སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ ཤར་ལྷོའི་དཀྱིལ་འཁོར་ཆེན་པོ་ནས༔ བཅོམ་ལྡན་བླ་མེད་ཧེ་རུ་ཀ༔ ཡུམ་ཆེན་ཉིད་གཞི་མུ་ཁ་ལེ༔ རྟག་རྒྱལ་རྗེ་མོ་སྨན་མོ་དང༔ སྒོ་སྐྱོང་ཁོར་ཡུག་ཕོ་ཉ་སོགས༔ གཙོ་འཁོར་སྤྲུལ་པར་བཅས་པ་རྣམས༔ ཟློག་སྒྱུར་སོགས། ཨཱོྃ་གུ་ཧྱ་ཛྙཱ་ན་ཤྲཱི་ཧེ་རུ་ཀཿགུ་ཧྱ་ཛྙཱ་ན་ཀྲོ་དྷཱི་ཤྭ་རཱི་མ་མ་ཡོ་གི་ནཱི་རུ་ལུ་རུ་ལུ་ཧཱུྃ་བྷྱོ་ཧཱུྃ་ཕཊ༔ སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ ལྷོ་ནུབ་དཀྱིལ་འཁོར་ཆེན་པོ་ནས༔ བཅོམ་ལྡན་རིག་འཛིན་རྡོ་རྗེ་ཆོས༔ ཡུམ་ཆེན་རྡོ་རྗེ་རྣལ་འབྱོར་མ༔ རིགས་བཞི་གྲུབ་ཆེན་སྒོ་སྐྱོང་དང༔ མཁའ་འགྲོ་གིང་གི་ཚོགས་ལ་སོགས༔ གཙོ་འཁོར་སྤྲུལ་པར་བཅས་པ་རྣམས༔ ཟློག་སྒྱུར་སོགས། ཨཱོྃ་བཛྲ་མ་ཧཱ་གུ་རུ་སརྦ་སིདྡྷི་ཧཱུྃ་ཕཊ༔ སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ ནུབ་བྱང་དཀྱིལ་འཁོར་ཆེན་པོ་ནས༔ བཅོམ་ལྡན་དྲེགས་པ་ཀུན་འདུལ་དང༔ ཡུམ་ཆེན་སྲིད་པ་སྤྱི་འདུལ་མ༔ དབང་ཕྱུག་ཆེ་སོགས་སྡེ་དཔོན་དང༔ གཏུམ་ཆེན་དྲེགས་བྱེད་དམག་གི་དཔུང༔ གཙོ་འཁོར་སྤྲུལ་པར་བཅས་པ་རྣམས༔ ཟློག་སྒྱུར་སོགས། ཨཱོྃ་བཛྲ་ཙཎྜ་སརྦ་དུཥྚཱན་ཧཱུྃ་ཕཊ༔ སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ བྱང་ཤར་དཀྱིལ་འཁོར་ཆེན་པོ་ནས༔ བཅོམ་ལྡན་དཔལ་ཆེན་སྟོབས་ལྡན་ནག༔ ཡུམ་ཆེན་འབྱུང་ལྔའི་བདག་མོ་དང༔ སྔགས་བདག་དྲེགས་པ་བཅོ་བརྒྱད་སོགས༔ གསོད་བྱེད་སྡེ་བརྒྱད་གདུག་པའི་དཔུང༔ གཙོ་འཁོར་སྤྲུལ་པར་བཅས་པ་རྣམས༔ ཟློག་སྒྱུར་སོགས། ཨཱོྃ་བཛྲ་སརྦ་དུཥྚཱན་ཧཱུྃ་ཕཊ༔ སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ དཀྱིལ་འཁོར་ཆེན་པོའི་ཁོར་ཡུག་ནས༔ དབང་ཕྱུག་མཁའ་འགྲོ་གིང་ལང་ཀ༔ འབར་མ་ས་བདག་མ་སྲིང་ཚོགས༔ ཕྱོགས་སྐྱོང་རྒྱལ་ཆེན་བརྟན་མ་སོགས༔ དཔལ་གྱི་བཀའ་སྡོད་འཁོར་བཅས་རྣམས༔ ཟློག་སྒྱུར་སོགས། ཨཱོྃ་བཛྲ་སརྦ་ཀརྨ་ཡཀྵ་ས་མ་ཡ་ཧཱུྃ་ཕཊ༔ སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ ཚོམ་བུ་དགུ་ལྡན་དཀྱིལ་འཁོར་ཆེའི༔ གཙོ་འཁོར་དཔལ་གྱི་མཁའ་དབྱིངས་སུ༔ ཁམས་གསུམ་ཀུན་ན་རྩལ་ཆེ་བ༔ སངས་རྒྱས་ཕྲིན་ལས་རྫོགས་པའི་དཔལ༔ འདབ་ཆགས་རྒྱལ་པོ་ག་རུ་ཌ༔ གཙོ་འཁོར་སྤྲུལ་པར་བཅས་པ་རྣམས༔ ཟློག་སྒྱུར་སོགས། ཨཱོྃ་བཛྲ་ག་རུ་ཌཿཧེ་ཧཾ་སེ་ཙ་ལེ་ཙ་ལེ་ཧཱུྃ་ཕཊ༔ སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ དེ་ལྟར་སོ་སོར་བསྐུལ་ཞིང་བཟློག༔ སླར་ཡང་དྲིལ་ཏེ་བཟློག་པ་ནི༔ འགུགས་བསྒྲལ་བསྟབ་པ་བྱས་ལ།་་་ཧཱུྃ༔ ཁྲག་འཐུང་འདུས་པའི་ཕོ་བྲང་ཆེ༔ དུར་ཁྲོད་རབ་འཇིགས་གཞལ་མེད་ཁང༔ ཚོམ་བུ་དགུ་ལྡན་དཀྱིལ་འཁོར་ནས༔ ཞི་ཁྲོ་རབ་འབྱམས་འབར་བའི་སྐུ༔ དཔལ་ཆེན་ཆེ་མཆོག་ཧེ་རུ་ཀ༔ ཡང་དག་ཁྲག་འཐུང་གཤིན་རྗེ་གཤེད༔ རྟ་མགྲིན་རྒྱལ་པོ་ཀཱི་ལ་ཡ༔ བླ་མེད་རིག་འཛིན་རྡོ་རྗེ་ཆོས༔ དྲེགས་པ་ཀུན་འདུལ་སྟོབས་ལྡན་ནག༔ གཙོ་འཁོར་སྤྲུལ་པ་ཡང་སྤྲུལ་བཅས༔ ལས་བྱེད་དཔལ་གྱི་བཀའ་སྡོད་དང༔ མཐུ་རྩལ་རྨད་བྱུང་ག་རུ་ཌ༔ འདུས་པ་ཆེན་པོའི་ལྷ་ཚོགས་རྣམས༔ ཟློག་སྒྱུར་སོགས་འགྲེའོ། །དྲག་སྔགས་མཐར། སརྦ་དུཥྚཱན་མ་ཧཱ་ཤ་རཱི་རཾ་མཱ་ར་ཡ་བྷྱོ་བྷྱོ་ཟློག་ཟློག༔ ཅེས་བརྗོད་ཅིང་ཐལ་མོ་བརྡབ། བཟློག་པ་ཚར་གྲངས་གསོག་ན་རེ་རེ་བཞིན་ཐུན་གཏོར་ལིང་རོའི་ཆ་ཤས་བཅས་ལ་དགུག་གཞུག་སོགས་གོང་ལྟར་བྱས་པས་བསྟབས་ཤིང་། ཧཱུྃ༔ ཁྲག་འཐུང་འདུས་པའི་སོགས་ཟློག་བྱང་ཚང་བར་གྱེར་བའམ། ཤིན་ཏུ་བསྡུ་ན་དྲིལ་ཏེ་ཟློག་པའི་ཟློག་བྱང་ཐ་མ་ཁོ་ན་བསྐྱར་ཞིང་གྲངས་གཟུང་། གྲངས་རྫོགས་པ་ན། སླར་ཡང་ཕྱི་ལྟར་སྒོ་གསུམ་གྱི་འགལ་རྐྱེན་ཟློག་པ་ནི། ཧཱུྃ༔ དཔལ་ཆེན་ཁྲག་འཐུང་འདུས་པའི་ལྷ༔ གཙོ་འཁོར་སྤྲུལ་པ་ཡང་སྤྲུལ་བཅས༔ དགྲ་བགེགས་ཤ་ཁྲག་གཏོར་མ་བཞེས༔ ཟློག་སྒྱུར་དྲག་པོའི་ལས་ལ་བཞེངས༔ སྒེག་པའི་སྐུ་མཆོག་ལྷུན་པོར་འགྱིང༔ དཔའ་བརྟུལ་གཟི་བརྗིད་ཉི་ལྟར་འབར༔ འཇིགས་རུང་སྲིད་ཞིའི་ཆེ་བཙན་ཆེའི༔ དམ་ཚིག་ཆེན་པོའི་དུས་ལ་བབས༔ རྣལ་འབྱོར་བདག་ཅག་འཁོར་བཅས་ཀྱི༔ ལུས་ཀྱི་ནད་གདོན་བར་ཆད་བགེགས༔ འཇིགས་དང་སྡུག་བསྔལ་ཐམས་ཅད་ཀུན༔ གནོད་བྱེད་དགྲ་བགེགས་ལུས་ལ་ཟློགས༔ ཧ་ཧར་དགོད་པས་ས་གསུམ་གཡོ༔ བརླང་པོར་གཤེ་བའི་འབྲུག་སྟོང་ལྡིར༔ དྲག་ཤུལ་རྡོ་རྗེའི་སྔགས་ཀྱི་སྒྲའི༔ དམ་ཚིག་ཆེན་པོའི་དུས་ལ་བབས༔ རྣལ་འབྱོར་བདག་ཅག་འཁོར་བཅས་ཀྱི༔ ངག་གི་ནད་གདོན་བར་ཆད་བགེགས༔ འཇིགས་དང་སྡུག་བསྔལ་ཐམས་ཅད་ཀུན༔ གནོད་བྱེད་དགྲ་བགེགས་ངག་ལ་ཟློགས༔ དམིགས་པ་མེད་པའི་སྙིང་རྗེ་ལས༔ རྔམས་པའི་གདངས་རྩལ་ཉི་ལྟར་ཤར༔ ཞི་བའི་དབྱིངས་ལས་མ་གཡོས་པའི༔ དམ་ཚིག་ཆེན་པོའི་དུས་ལ་བབས༔ རྣལ་འབྱོར་བདག་ཅག་འཁོར་བཅས་ཀྱི༔ ཡིད་ཀྱི་ནད་གདོན་བར་ཆད་བགེགས༔ འཇིགས་དང་སྡུག་བསྔལ་ཐམས་ཅད་ཀུན༔ གནོད་བྱེད་དགྲ་བགེགས་ཡིད་ལ་ཟློགས༔ དྲག་སྔགས་མཐར། ཀཱ་ཡ་ཝཱ་ཀ་ཙིཏྟ་ས་མ་ཡ་སརྦ་དུཥྚཱན་མཱ་ར་ཡ་བྷྱོ་བྷྱོ་ཟློག་ཟློག༔ ནང་ལྟར་ཕུང་པོ་ལྔ་རིགས་ལྔར་ཟློག་པ་ནི། ཧཱུྃ༔ གཟུགས་ཀྱི་ཕུང་པོ་ལ་བརྟེན་པའི༔ གཉིས་སྣང་འཁྲུལ་པའི་བག་ཆགས་ཀུན༔ སྣང་སྟོང་དབྱེར་མེད་ཧེ་རུ་ཀ༔ རྡོ་རྗེ་རྟག་པའི་ཕྱག་རྒྱར་ཟློགས༔ ཚོར་བའི་ཕུང་པོ་ལ་བརྟེན་པའི༔ གཉིས་སྣང་འཁྲུལ་པའི་བག་ཆགས་ཀུན༔ ཚོར་སྟོང་དབྱེར་མེད་ཧེ་རུ་ཀ༔ རིན་ཆེན་ཉི་མའི་ཕྱག་རྒྱར་ཟློགས༔ འདུ་ཤེས་ཕུང་པོ་ལ་བརྟེན་པའི༔ གཉིས་སྣང་འཁྲུལ་པའི་བག་ཆགས་ཀུན༔ མྱོང་སྟོང་དབྱེར་མེད་ཧེ་རུ་ཀ༔ པདྨ་གར་དབང་ཕྱག་རྒྱར་ཟློགས༔ འདུ་བྱེད་ཕུང་པོ་ལ་བརྟེན་པའི༔ གཉིས་སྣང་འཁྲུལ་པའི་བག་ཆགས་ཀུན༔ རེག་སྟོང་དབྱེར་མེད་ཧེ་རུ་ཀ༔ རྟ་མཆོག་རོལ་པའི་ཕྱག་རྒྱར་ཟློགས༔ རྣམ་ཤེས་ཕུང་པོ་ལ་བརྟེན་པའི༔ གཉིས་སྣང་འཁྲུལ་པའི་བག་ཆགས་ཀུན༔ རིག་སྟོང་དབྱེར་མེད་ཧེ་རུ་ཀ༔ རྡོ་རྗེ་སེམས་དཔའི་ཕྱག་རྒྱར་ཟློགས༔ པཉྩ་ཀུ་ལ་ས་མ་ཡ་བྷྱོ་བྷྱོ་ཟློག་ཟློག༔ གསང་བ་ཉོན་མོངས་པ་ལྔ་ཡེ་ཤེས་ལྔར་ཟློག་པ་ནི། ཧཱུྃ༔ མ་རིག་ཉེས་པའི་རྩ་བ་སྟེ༔ ཉོན་མོངས་གཏི་མུག་རྣམ་རྟོག་ཀུན༔ ཆོས་དབྱིངས་ཡེ་ཤེས་ཀློང་དུ་ཟློགས༔ འོད་གསལ་ཆེན་པོའི་ཕྱག་རྒྱས་ཐོབས༔ ཁེངས་ཤིང་རྔམས་པའི་འཛིན་པ་ཅན༔ ཉོན་མོངས་ང་རྒྱལ་རྣམ་རྟོག་ཀུན༔ མཉམ་ཉིད་ཡེ་ཤེས་ཀློང་དུ་ཟློགས༔ སྒྱུ་མ་ལྟ་བུའི་ཕྱག་རྒྱས་ཐོབས༔ ཡུལ་ལ་སྲེད་ཅིང་ཞེན་པ་ཡི༔ ཉོན་མོངས་འདོད་ཆགས་རྣམ་རྟོག་ཀུན༔ སོར་རྟོགས་ཡེ་ཤེས་ཀློང་དུ་ཟློགས༔ བདེ་བ་ཆེན་པོའི་ཕྱག་རྒྱས་ཐོབས༔ མི་མཐུན་འགལ་བའི་རྣམ་པ་ཅན༔ ཉོན་མོངས་ཕྲག་དོག་རྣམ་རྟོག་ཀུན༔ བྱ་གྲུབ་ཡེ་ཤེས་ཀློང་དུ་ཟློགས༔ རང་གྲོལ་ཆེན་པོའི་ཕྱག་རྒྱས་ཐོབས༔ གདུག་ཅིང་གཏུམ་ལ་འབར་བ་ཡི༔ ཉོན་མོངས་ཞེ་སྡང་རྣམ་རྟོག་ཀུན༔ མེ་ལོང་ཡེ་ཤེས་ཀློང་དུ་ཟློགས༔ ཀ་དག་ཆེན་པོའི་ཕྱག་རྒྱས་ཐོབས༔ པཉྩ་ཛྙཱ་ན་ས་མ་ཡ་བྷྱོ་བྷྱོ་ཟློག་ཟློག༔ མཐར་ཐུག་རྟོག་ཚོགས་ཆོས་སྐུར་ཟློག་པ་ནི། ཧཱུྃ༔ འཁོར་འདས་ཆོས་ཀུན་གདོད་མ་ནས༔ སྟོང་ཆེན་མཁའ་ལྟར་རྣམ་པར་དག༔ དོན་གྱི་ཀུན་བཟང་ཧེ་རུ་ཀའི༔ ཐིག་ལེ་ཆེན་པོར་དབྱེར་མེད་ཀྱང༔ དེ་ཉིད་མ་རིག་འཁྲུལ་པ་ལས༔ བདག་དང་གཞན་དུ་རྣམ་པར་བརྟགས༔ ཉོན་མོངས་བག་ཆགས་རིམ་གྱིས་འཕེལ༔ འཇིགས་པའི་གདོན་དང་བཞི་བརྒྱའི་ནད༔ སྡང་བྱེད་དགྲ་དང་གནོད་བྱེད་བགེགས༔ བར་ཆད་རྐྱེན་ངན་ཅི་ཡང་ཤར༔ འཁྲུལ་པ་རྨི་ལམ་ལྟ་བུར་སྣང༔ སྣང་དུས་ཉིད་ནས་མ་གྲུབ་པས༔ སྒྱུ་མའི་འཕྲུལ་འཁོར་ཞིག་པ་ལྟར༔ རང་བཞིན་འོད་གསལ་བྱང་ཆུབ་སེམས༔ སྟོང་པ་ཉིད་ཀྱི་ངང་དུ་བྷྱོ༔ མཚན་མ་མེད་པའི་དབྱིངས་སུ་ཟློག༔ སྨོན་པ་མེད་པའི་མཁའ་ལ་བསྟིམས༔ དུས་གསུམ་འགྱུར་བ་མེད་པ་ཡི༔ ཕྱག་རྒྱ་ཆེན་པོར་རྒྱས་ཐོབས་ཤིག༔ མ་ཧཱ་ཛྙཱ་ན་ས་མ་ཡ་བྷྱོ་བྷྱོ་ཟློག་ཟློག༔ ཨ་ཨ་ཨ༔ ཞེས་བརྗོད་ཅིང་བློ་འདས་རྣམ་པར་མི་རྟོག་པའི་ངང་དུ་མཉམ་པར་བཞག་ལ་དགོངས་པའི་གདེང་བསྐྱེད་དོ། །དེ་ལྟ་བུའི་ཚུལ་གྱིས་སྒྲུབ་ཞག་རྫོགས་པ་འམ། ཉིན་ཆོག་ལྟ་བུར་ཟློག་བྱང་གྲངས་གསག་ཟིན་པ་ན་འཕང་བའི་ལས་སྦྱོར་ནི། སྤྲོ་ཞིང་ནུས་ན་སྔ་དྲོའི་ཆར་ཁང་སྟེང་ནས་བསང་དང་གསེར་སྐྱེམས་བརྔན་སོགས་རྒྱས་བསྡུས་གང་རིགས་བྱ། གང་ལྟར་ཡང་ཟློག་བྱང་རྗེས་མའི་མགོར་ཤོག་ལིང་ཡོད་ན་ཐུན་གཏོར་སོགས་དང་ལྷན་ཅིག་ཏུ། དགུག་གཞུག་བསྒྲལ་ལས་མདོར་བསྡུས་བྱས་ལ་མེར་བསྲེགས་པའི་ཐལ་བ་དང་ཐུན་གཏོར་སོགས་ཞལ་དུ་བསྟབས་ནས་ཟློག་བྱང་གྱེར། ཟོར་དཀྱིལ་གྱི་ལྷ་ལ་མཆོད་བསྟོད་བཟོད་གསོལ་བྱ། དྲག་སྔགས་མཐར། ཛཿཧཱུྃ་བཾ་ཧོ༔ ཟོར་ཆེན་རྫས་ཀྱི་ཡེ་ཤེས་པ༔ བདག་ཉིད་དཔལ་གྱི་ཐུགས་ཀར་ཐིམ༔ ཁམས་གསུམ་ཆེ་བཙན་འགྲན་མེད་པའི༔ བྱིན་རླབས་གཟི་བརྗིད་འབར་བར་གྱུར༔ ཅེས་བརྗོད་ཅིང་བསམ། དམ་ཚིག་གི་ཟོར་དཀྱིལ་གྱི་སྒོ་དབྱེ་བ་ནི། དབྱེ་བའི་རྒྱ་དང་བཅས། ཧཱུྃ༔ ཚད་མེད་བཞི་ལྡན་སྒོ་མ་བཞིས༔ ཟོར་ཆེན་དཀྱིལ་འཁོར་སྒོ་བཞི་ཕྱེས༔ ཁྲག་འཐུང་ལྷ་ཚོགས་གཟི་བྱིན་སྐྱེད༔ ཕྱོགས་བཞིའི་དགྲ་བགེགས་རྡུལ་དུ་རློགས༔ ཛཿཧཱུྃ་བཾ་ཧོཿཔྲ་བེ་ཤ་ཡ་ཕཊ༔ ཅེས་བརྗོད་པས་སྒོ་བཞི་ཤག་གིས་དབྱེ། སྒོ་མ་རྣམས་ཞལ་ཕྱིར་ཕྱོགས། དཀྱིལ་འཁོར་པ་རྣམས་ལས་ལ་གཤེགས་པར་ངོ་མཐོན་གྱི་ཚུལ་དུ་བཞུགས་པར་བསམ་ལ། ཐུགས་དམ་བསྐུལ་བ་ནི། དམར་གཏོར་ལ་དགྲ་བགེགས་དགུག་བསྟིམ་ཤ་ཁྲག་གི་གཏོར་མར་བྱིན་གྱིས་བརླབས་ལ། ཧཱུྃ༔ དཔལ་ཆེན་ཚོམ་བུ་དགུ་ཡི་ལྷ༔ ཆོས་སྐུ་ཞི་ལས་མ་གཡོས་ཀྱང༔ གཟུགས་སྐུ་འཇིགས་པའི་ཕྱག་རྒྱར་བཞེངས༔ དགྲ་བགེགས་ཤ་ཁྲག་གཏོར་མ་བཞེས༔ བདག་ཅག་རྣལ་འབྱོར་འཁོར་བཅས་ཀྱི༔ མི་མཐུན་རྡོ་རྗེའི་གོ་ཆས་སྲུངས༔ ཚེ་དཔལ་ཡེ་ཤེས་བྱིན་གྱིས་སྐྱེད༔ འགལ་རྐྱེན་དམོད་པའི་སྟོབས་ཀྱིས་ཟློགས༔ གདུག་ཅིང་གཏུམ་པ་དབྱིངས་སུ་སྒྲོལ༔ ལས་ཀྱི་འབྲས་བུ་མཆིས་པར་མཛོད༔ དེ་ནས་སྲུང་མའི་གཏོར་འབུལ་དཀྱུས་ལྟར་བྱ། ཆད་ཐོའི་གཏོར་མ་ལ་དགྲ་བགེགས་དགུག་བསྟིམ་ཟས་སྐལ་དུ་བསྔོས་ལ། ཧཱུྃ༔ སྔོན་ཚེ་བདེ་གཤེགས་ཞི་ཁྲོ་རབ་འབྱམས་དང༔ བར་དུ་གྲུབ་མཆོག་རིག་འཛིན་འདུས་པའི་སྡེ༔ ཐ་མར་རྩ་བརྒྱུད་བླ་མས་བཀའ་བསྒོས་ལྟར༔ ཕོ་མོ་མ་ནིང་སྣང་སྲིད་དྲེགས་པའི་ཚོགས༔ ཐ་ཚིག་རྒྱུད་བསྐུལ་ཤ་ཁྲག་གཏོར་མ་ལོངས༔ སངས་རྒྱས་བསྟན་སྲུངས་དཀོན་མཆོག་དབུ་འཕང་བསྟོད༔ སྡང་བའི་དགྲ་ཐུལ་གནོད་པའི་བགེགས་དཔུང་ཆོམས༔ རྣལ་འབྱོར་བཅོལ་པའི་ཕྲིན་ལས་འགྲུབ་པར་མཛོད༔ ཞེས་ཕུལ། ཟོར་ཆེན་རྫས་བཅས་ཕྱིར་དཔག་ལ། ཟོར་ལམ་བསལ་ཞིང་ཟ་ལམ་བསྟན་པ་ནི། ཕུར་བུ་བསྒྲིལ་ལ། ཧཱུྃ༔ ང་ནི་ཆེ་མཆོག་ཧེ་རུ་ཀ༔ དུས་གསུམ་རྒྱལ་བའི་ཕྲིན་ལས་རྫོགས༔ དཔལ་ཆེན་པོ་དང་གཉིས་སུ་མེད༔ དེ་རིང་གདུག་པའི་ཟོར་འཕེན་གྱིས༔ ལྷ་གཤེགས་གངས་དཀར་རྩེ་ལ་གཤེགས༔ ཀླུ་གཤེགས་རྒྱ་མཚོའི་གཏིང་ལ་གཤེགས༔ བཙན་གཤེགས་བྲག་དམར་ལོགས་ལ་གཤེགས༔ གདོང་དུ་སུ་ཡང་མ་སྡོད་ཅིག༔ དེ་རིང་ཐམས་ཅད་ལས་ལ་ཆོས༔ ཕ་རོལ་བདུད་དང་དགྲ་བགེགས་ལ༔ མངོན་སྤྱོད་ལས་ཀྱི་གཡུལ་ངོ་སྤྲོད༔ བདུད་ཀྱི་རུ་དར་བསྙིལ་བར་གྱིས༔ དགྲ་དཔུང་བདུན་རྒྱུད་རྩད་ནས་ཆོད༔ བགེགས་དཔུང་ཐལ་བའི་རྡུལ་བཞིན་རློགས༔ ཅེས་དང་། ཧཱུྃ་བྷྱོ༔ ཟོར་གྱི་དཔུང་ཚོགས་ཆས་པ་ནི༔ སྲིན་པོ་ཆས་པའི་ཆོ་འདྲ་སྟེ༔ སྲིན་ཞལ་དམར་པོ་ཡ་ལ་ལ༔ འབྲོང་དར་ཆས་པའི་ཆོ་འདྲ་སྟེ༔ རྩང་རྣོན་རུ་ཐུར་ཟངས་སེ་ཟང༔ བདུད་རྒྱལ་ཆས་པའི་ཆོ་འདྲ་སྟེ༔ དར་མདུང་དམར་པོ་ཕྱ་ར་ར༔ མ་མོ་ཆས་པའི་ཆོ་འདྲ་སྟེ༔ དུག་མཚོ་མང་པོ་ཉི་ལི་ལི༔ ཀི་བསྭོ་ཆ་སྒྲ་དི་རི་རི༔ སྤྱི་ཆག་ཐམས་ཅད་གཏོར་མས་ཟློགས༔ སྒོས་ཆག་ཐམས་ཅད་ཁྱུང་གིས་སྒྱུར༔ ཟོར་གྱི་དམག་དཔུང་མཁའ་ལ་གཤེགས༔ མི་མཐུན་ཐམས་ཅད་ཟློག་པ་དང༔ དགྲ་བགེགས་སྒྲོལ་བའི་ཕྲིན་ལས་མཛོད༔ ཅེས་བརྗོད་ཅིང་འཕྱར་དར་དང་དྲག་རོལ་སོགས་ཀྱིས་སྣ་དྲངས་ལ་དྲག་སྔགས་བཟླ་བཞིན་དུ་འཕང་སར་ཁྱེར་ལ། གསེར་སྐྱེམས། གཟུ་དཔང་། ཟོར་ལམ་བསལ་ཞིང་ཟ་ལམ་བསྟན་པ་རྣམས་སྔར་ལྟར་ལ། དམིགས་བྱ་འབེམ་དུ་བྱས་ནས་དགུག་གཞུག་བྱ། དཔལ་གྱི་ཟོར་ཆེན་དམ་ཚིག་པ༔ རང་ཐིམ་གཟི་བྱིན་ནུས་སྟོབས་འབར༔ སླར་ཡང་ཁྲོ་བོའི་དམག་ཚོགས་དང༔ ཟོར་རྫས་མཚོན་གྱི་རྣོ་ངར་བཅས༔ དགྲ་བོའི་སྟེང་དུ་གློག་ལྟར་འཁྱུག༔ རྗེས་ཤུལ་ལྷག་མེད་བཅོམ་པར་གྱུར༔ ཅེས་བརྗོད་ཅིང་བསམ་ནས་ཟོར་ཆེན་བཏེག་ལ། ཧཱུྃ་ཧཱུྃ༔ ཞི་བ་ཆེན་པོའི་དབྱིངས་ལས་མ་གཡོས་ཀྱང༔ བདུད་འདུལ་ཡེ་ཤེས་ཁྲག་འཐུང་རོལ་པའི་ལྷ༔ ཟུང་འཇུག་ཀློང་དགུའི་དཀྱིལ་འཁོར་རབ་འབྱམས་དང༔ དཔལ་གྱི་བཀའ་སྡོད་མཐུ་རྩལ་ག་རུ་ཌ༔ གཙོ་འཁོར་སྤྲུལ་པ་བྲན་དང་ཕོ་ཉའི་ཚོགས༔ དེ་རིང་དྲག་པོ་ཟོར་གྱི་ལས་ལ་བཞེངས༔ མི་བཟད་འབར་བ་ཆེན་པོའི་གཟི་བྱིན་སྐྱེད༔ ཟོར་རྫས་ནད་མཚོན་དུག་གི་ཆར་ཆེན་པོས༔ རྣལ་འབྱོར་བདག་ཅག་འཁོར་དང་བཅས་པ་ཡི༔ བྱང་ཆུབ་སྒྲུབ་ལ་བར་དུ་གཅོད་པ་ཡི༔ ནད་གདོན་འགལ་རྐྱེན་ཆག་ཆེ་ཉམ་ང་ཀུན༔ སངས་རྒྱས་བསྟན་པ་བཤིག་པའི་སྤྱི་དགྲ་དང༔ རྣལ་འབྱོར་ཐད་དུ་ལངས་པའི་སྒོས་ཀྱི་དགྲ༔ གནས་སྐབས་མཐར་ཐུག་གནོད་ཅིང་འཚེ་བའི་བགེགས༔ བདུད་བཞིའི་དམག་ཚོགས་ཕྱི་ནང་ཉེར་འཚེའི་རྐྱེན༔ བདུད་བཞི་དཔུང་དང་བཅས་པའི་སྟེང་དུ་ཟློགས༔ སྡང་བྱེད་དགྲ་བོ་བྱད་མ་རྩད་ནས་ཆོད༔ གནོད་བྱེད་བགེགས་དཔུང་ཐལ་བའི་རྡུལ་དུ་རློགས༔ མི་ལྡོག་ཡེ་ཤེས་ཕྱག་རྒྱའི་གཟེར་ཆེན་ཐོབས༔ མངོན་སྤྱོད་དྲག་པོའི་ཕྲིན་ལས་ཡོངས་རྫོགས་མཛོད༔ དྲག་སྔགས་དྲག་རོལ་དང་བཅས་སྟངས་སྟབས་བསྒྱུར་ཞིང་གཏོར་མ་དགྲ་ཕྱོགས་སུ་འཕང་། ཐལ་མོ་དང་དུལ་མོ་བརྡབ། རྔམས་སྟབས་དང་བཅས་དགྲ་བགེགས་རྡུལ་དུ་བརླགས་པར་བསམ་ལ་དགོངས་པའི་གདེང་བསྐྱེད། ལྟ་སྟངས་གཟིར། ཟོར་རྗེས་གཅོད་པ་ནི། ཡེ་ཤེས་ཀྱི་བྱ་ཁྱུང་འཇིགས་སུ་རུང་བ་གཅིག་གིས་མཚམས་བཅད་པར་བསམ་ལ། ཧཱུྃ་ཁྲོཾ་བཛྲ་ག་རུ་ཌཿབྷྱོ་ཟློག༔ ཅེས་བརྗོད་ལ་རྡོ་རྗེ་སློབ་དཔོན་གྱིས་རྟིང་མནན་ཏེ་ཚུར་ལོག །རྡོ་རྗེའི་གུར་དུ་བདག་གཞན་བསྲུང་བྱ་ཐམས་ཅད་ཚུད་པར་བསམ་ལ། ཧཱུྃ༔ བདག་ཉིད་དཔལ་ཆེན་ཧེ་རུ་ཀའི༔ ཉི་ཟླ་འབར་བའི་སྡང་མིག་གིས༔ བགེགས་ཀྱི་ཚོགས་རྣམས་བསྲེགས་ཤིང་སྦྱངས༔ ཐུགས་ནས་ཁྲོ་མཚོན་མེ་ཕུང་འཕྲོས༔ མཚོན་ཆའི་འཁོར་ལོའི་རྩིིབས་སྟེང་དུ༔ ཕྱོགས་སྐྱོང་གདན་ལ་ཁྲོ་ཚོགས་འབར༔ ཡེ་ཤེས་མེ་ཕུང་འཚུབས་ཤིང་འཁྱིལ༔ རྡོ་རྗེ་འཁོར་ལོ་རིན་པོ་ཆེ༔ པདྨ་རལ་གྲི་ཐོ་བ་དང༔ ཕུར་པའི་མཚོན་ཆ་སྤྲིན་ལྟར་གཏིབས༔ ལྷ་སྔགས་ཡེ་ཤེས་རྒྱས་བཏབ་པས༔ ནམ་ཡང་འདའ་བའི་སྐབས་མེད་དོ༔ བཛྲ་ཙཀྲ་རཏྣ་པདྨ་ཁཌྒ་ཏཱིཀྵྞ་ཛྭ་ལ་རཾ་ཧཱུྃ་ཧཱུྃ་ཧཱུྃ་ཕཊ༔ བཛྲ་རཀྵ་རཀྵ་བྷྲཱུྃ༔ ཞེས་སྲུང་འཁོར་གསལ་གདབ། དེ་ནས་ཕྱི་བསྙེགས་གཅོད་ཕྱིར་གདོང་ཕྱིར་བསྟན་ཏེ། ཧཱུྃ་ཧཱུྃ་ཧཱུྃ་བདུད་པྲ་མཱ་ར་ཡ་རྦད་ནན༔ ཁ་ལ་ཛ་མ་ལི་རྦད་ནན༔ ར་ཙ་དུ་ལིང་ཤག་རྦད་ནན༔ ཤིག་ཤིག་དུམ་དུམ་རྦད་ནན༔ ཚལ་པ་ཚལ་པ་རྦད་ནན༔ ཁྲོཾ་ཁྲོཾ་བྷྱོ་རྦད་ནན༔ རྨུགས་རྨུགས་རྦད་ནན༔ ཏིར་ཏིར་རྦད་ནན༔ ཚལ་དུ་ཚལ་དུ་རྦད་ནན༔ ཞེས་ཅི་རིགས་བཟླ། སྒོ་དྲུང་དུ་གཏོར་གཞོང་བཤལ་བའི་སྨན་ཕུད་ཀྱིས་བརྟན་མའི་གཏོར་མ་བྲན་ལ་བྱིན་གྱིས་བརླབས། ཧཱུྃ་བྷྱོ༔ ཁྲག་འཐུང་དེ་བཞིན་ནམ་མཁའི་སྐུའི༔ བཀའ་ཡི་ཚོགས་དང་དམ་ཚིག་བདག༔ བོད་སྐྱོང་བརྟན་མ་འཁོར་བཅས་རྣམས༔ འདིར་གཤེགས་དམ་བསྐང་ཕྲིན་ལས་མཛོད༔ གནག་ཅིང་གདུག་པའི་བདུད་མོ་བཞི༔ དམར་གསལ་རྗེས་ཆགས་གནོད་སྦྱིན་བཞི༔ དཀར་ཤམ་ཞི་བའི་སྨན་མོ་བཞི༔ སྐྱོང་མ་ཡ་མའི་ཚོགས་བཅས་རྣམས༔ སྔོན་ཚེ་པདྨ་ཐོད་ཕྲེང་དང༔ རླངས་ཆེན་དཔལ་གྱི་སེང་གེ་ཡིས༔ ཨ་སུ་ར་ཡི་བྲག་ཕུག་ཏུ༔ ཚོགས་ཀྱི་གྲལ་དུ་བཀོད་པའི་ཚེ༔ ཐ་ཚིག་ཞལ་བཞེས་རྗེས་དགོངས་ལ༔ བཤལ་ཆུའི་བདུད་རྩི་དགྱེས་པར་རོལ༔ བོད་ཁམས་རུ་བཞིའི་སོ་ཁ་སྲུངས༔ མཐའ་དམག་གདུག་ཅན་རྒྱུ་འགྲུལ་ཆོད༔ སངས་རྒྱས་བསྟན་པ་དར་བ་དང༔ གངས་ཅན་བདེ་བའི་ཕྲིན་ལས་མཛོད༔ མ་མ་དྷཱ་ཀི་ནཱི་བ་ལིཾ་ཏ་ཁ་ཁ་ཁཱ་ཧི་ཁཱ་ཧི༔ ཞེས་ཕུལ། སྒྲུབ་ཁང་གི་སྒོ་དྲུང་དུ་དོང་བྲུས་པར་སྔར་གྱི་ལིང་རོའི་ཆ་ཤས་དང་ལིངྒ་བསྲེགས་པའི་ཐལ་བ་ཡོད་ན་བླུགས། དོང་ཁ་བཅད། གང་ལྟར་ཡང་དེའི་སྟེང་དུ་གཏོར་གཞོང་ཁ་སྦུབས། ཨེ་གྲུ་གསུམ་པར་དགྲ་བགེགས་དམ་སྲི་སྒབ་འདྲེའི་ཚོགས་བཀུགས་ཅིང་བསྟིམས་ནས། ཧཱུྃ༔ ཁམས་གསུམ་ཨེ་ཡི་བྲུབ་ཁུང་དུ༔ གདུག་པའི་དགྲ་བགེགས་བཀུག་ཅིང་བསྟིམས༔ རྡོ་རྗེ་ལྷུན་པོའི་ཕྱག་རྒྱས་མནན༔ ཡེ་ཤེས་གར་གྱི་རྒྱས་བཏབ་པས༔ བྱང་ཆུབ་སྒྲུབ་ལ་བར་གཅོད་ཀུན༔ ནམ་ཡང་ལྡང་བའི་སྐབས་མེད་དོ༔ ཨེ་ནྲྀ་ཏྲི་ལཾ་སཏྭཾ་བྷ་ཡ་ཧཱུྃ་ཧཱུྃ་ཧཱུྃ༔ ཞེས་པས་ལས་མཐའ་བྲོ་ཡིས་བསྡུ། ནང་དུ་ལོགས་ནས་སྒྲུབ་དཀྱིལ་ལ་གཏང་རག་གི་མཆོད་བསྟོད་སྔོན་དུ་འགྲོ་བས་ཚེ་འགུགས་བསྐུལ། རྟེན་གཏོར་སོགས་སྒྲུབ་རྟེན་ལྷར་གསལ་བ་བཏེགས་ཅིང་། ཨཱོྃ་ཨཱཿཧཱུྃ༔ བདེ་གཤེགས་ཞི་ཁྲོ་རབ་འབྱམས་ཐུགས་རྗེའི་གཏེར༔ བསྙེན་སྒྲུབ་རྡོ་རྗེའི་དམ་ཚིག་ཐེམས་ལགས་ན༔ སྐུ་གསུང་ཐུགས་ཡོན་ཕྲིན་ལས་དཀྱིལ་འཁོར་ནས༔ མཆོག་དང་ཐུན་མོང་དངོས་གྲུབ་བྱིན་དབང་སྩོལ༔ ཀཱ་ཡ་ཝཱ་ཀ་ཙིཏྟ་གུ་ཎ་ཀརྨ་སརྦ་སིདྡྷི་ཕ་ལ་ཧོ༔ ཞེས་བརྗོད་ཅིང་གཏོར་མ་གནས་གསུམ་དུ་རེག །ཚེ་རིལ་ཆང་དང་དངོས་གྲུབ་ཀྱི་རྫས་ཡོད་ན་རོལ། ནོངས་བཤགས་ནི། ཧོ༔ རྡོ་རྗེ་གསང་བའི་དཀྱིལ་འཁོར་དུ༔ སྒྲུབ་རྫས་མ་ཚང་ཏིང་འཛིན་གཡེལ༔ ཆོ་ག་ལྷག་ཆད་འགལ་འཁྲུལ་ཀུན༔ བཟོད་བཞེས་ཚངས་པའི་དངོས་གྲུབ་སྩོལ༔ ཡི་གེ་བརྒྱ་པ་བརྗོད། མདུན་བསྐྱེད་རྟེན་ཡོད་ན་བརྟན་བཞུགས་དང་མེད་ན་གཤེགས་གསོལ་སྐབས་སྦྱར། བདག་བསྐྱེད་བསྡུ་བ་ནི། ཨ༔ རིག་རྩལ་རོལ་པའི་དཀྱིལ་འཁོར་དང༔ དག་པའི་སྣོད་བཅུད་དབྱིངས་སུ་ཐིམ༔ དམིགས་བསམ་བརྗོད་པ་བྲལ་བའི་ངང༔ མཁའ་ཁྱབ་འོད་གསལ་ངང་དུ་གཞག༔ ཧཱུྃ་ཧཱུྃ་ཧཱུྃ༔ ཐུན་མཚམས་ཀྱི་ལྷ་སྐུར་ལྡང་བ་ནི། སླར་ཡང་ཆུ་ལས་རླབས་བཞིན་དུ༔ སྒོ་གསུམ་དཔལ་ཆེན་སྐུ་གསུང་ཐུགས༔ མི་ཤིགས་རྡོ་རྗེའི་གོ་དང་ལྡན༔ སྣང་སྲིད་གཞིར་བཞེངས་ཆེན་པོར་སྤྱོད༔ ཕཊ་ཕཊ་ཕཊ༔ བསྔོ་སྨོན་ནི། ཧོ༔ དགེ་བ་འདི་དང་དགེ་བ་གཞན༔ མ་ལུས་འགྲོ་བའི་དོན་དུ་བསྔོ༔ ཀུན་ཀྱང་དཔལ་ཆེན་ཧེ་རུ་ཀའི༔ ཐུགས་ཀྱི་ཐིག་ལེར་རོ་གཅིག་ཤོག༔ ཤིས་བརྗོད་ནི། མི་གནས་ཡེ་ཤེས་ཀུན་བཟང་ཧེ་རུ་ཀ༔ གང་འདུལ་རིགས་ཀྱི་ཚོམ་བུའི་སྐུར་སྟོན་པ༔ ཞི་ཁྲོ་རབ་འབྱམས་བདེན་པའི་བྱིན་རླབས་ཀྱིས༔ རྟག་ཏུ་དཔལ་གནས་བཀྲ་ཤིས་བདེ་ལེགས་ཤོག༔ ཅེས་སོགས་ཤིས་པ་བརྗོད་པ་ཇི་ལྟར་རིགས་པ་དང་བཅས་མེ་ཏོག་གི་ཆར་བསྙིལ་ཞིང་རོལ་མོའི་སྒྲ་སྙན་པར་སྦྱར་རོ། །ཅེས་པའང་དོན་གཉེར་ཅན་དག་ལ་ཕན་པའི་བསམ་པས་གཏེར་གཞུང་དུམ་བུ་ཁྲིགས་སྡེབ་ཀྱི་ཚུལ་དུ་མཁྱེན་བརྩེའི་དབང་པོ་པདྨ་འོད་གསལ་མདོ་སྔགས་གླིང་པས་བྲིས་པ་དགེ་ལེགས་སུ་གྱུར་ཅིག། །།\nRetrieved from "https://rtz.tsadra.org/index.php?title=Terdzo-AA-069&oldid=79840"